- Awařen Iweznen
- <
- 6
- >

6
1 Mmi inu, mařa tdewřed
d amarhun i jjar nnec,
tewcid ticti nnec n ufus i yijj n ubarrani,
2 mařa tdewřed teqqned
zeg wawařen n uqemmum nnec,
tᵉttwaḥebbsed zeg wawařen
n uqemmum nnec,
3 xenni egg ta, a mmi, u fekk ixef nnec,
maɣar tdewřed ɣar ufus n jjar nnec:
uyur, bendeq xas
u zeyyar x wenni cek yudsen.
4 War ttic ca iḍeṣ i tiṭṭawin nnec,
uřa d anudem i wabřiwen nnec. ◘6:4 Izhd. 132:4
5 Fekk ixef nnec zeg ufus nnes
am tɣeyḍet n weɣzar,
am yijj n wejḍiḍ zeg ufus n unegmar.
6 Uyur ɣar tkeḍfet, cek, a ameɛguz,
xzar mammec tuyur nettat
u dweř d amiɣis.
7 Waxxa nettat war ɣares bu umgewwed,
niɣ aweqqaf niɣ řḥakem,
8 ɛad tessewjad aɣrum nnes deg unebdu,
teyru macca nnes di řweqt n tmeyra.
9 Ař meřmi ɣa teqqimed tezzřed,
cek, a ameɛguz?
Meřmi ɣa tekkared zeg iḍeṣ nnec? ◘6:9 Awřn. 13:4; 20:4; 24:33,34
10 Arni cwayt n yiḍeṣ,
arni cwayt n uwarrec,
arni cwayt n ubuzzeř s ifassen imunen, ◘6:10 Awřn. 24:33
11 aqa da ad xak dd-iwḍa zzeřḍ
am yijj n uxewwan,
řeɣben nnec am yijj n weryaz
i ɣar iǧa řesnaḥ. ◘6:11 Awřn. 24:34
12 Bnadem i war isekkwin, aryaz n řɣecc,
iggur s ijj n uqemmum
iccuren s min iɛewjen.
13 Iɣemmez s tiṭṭawin nnes,
issawař s iḍaren nnes,
ittceyyar s iḍewḍan nnes.
14 Uř nnes iccur s řexdaɛat,
inekkwa řebda řɣar,
ittsebbab imenɣiyyen.
15 X uya deɣya ad dd-yas uḍeyyeɛ nnes,
deg ict n tecti ad ittwarẓ
am war din ittiři ugenfu.
16 Setta n tmesřayin-a icarreh i-tent SIDI,
wah sebɛa aqa atent d nnɛi i řeɛmar nnes:
17 tiṭṭawin n nnfaxet,
ijj n yiřes issxarriqen,
uřa d ifassen issazzařen
idammen imezdagen, ◘6:17 Awřn. 30:13
18 uř inekkwan timeɛmač iɣeccen,
iḍaren nni ittqeǧiqen maḥend ad azzřen
ɣar min iǧan d aɛeffan, ◘6:18 Rum. 3:15
19 acehhad issxarriqen
nni dd-ideǧqen i ixarriqen,
uřa wenni ittsebbaben
imenɣiyyen jar tawmat.
20 A mmi, ḥḍa tawṣeyyet n babac,
u war menḍar taɣuri n yemmac. ◘6:20 Awřn. 1:8
21 Qqen i-tent řebda x wuř nnec,
cedd i-tent ɣar yiri nnec. ◘6:21 Awřn. 3:3
22 Mařa teggured, aya ad cek igewwed,
mařa tezzred, aya ad cek iḥḍa,
mařa tfaqed aqa man aya
ad kidek issiweř. ◘6:22 Awřn. 3:23, 24
23 Minzi tawṣeyyet d řefnar
d tɣuri d tfawt,
iwebbax n ttarbiyyet
aqa aten d abrid n tudart ◘6:23 Izhd. 19:9; 119:105
24 nni cek i ɣa iḥḍan zi temɣart taɛeffant,
zi řehrud izewwqen
n yiřes n temɣart zi barra. ◘6:24 Awřn. 2:16; 5:3; 7:5
25 War ɛecceq ca aẓri nnes deg wuř nnec,
ḥḍa war cek teḥṣir s wabřiwen nnes,
26 minzi zi ssibbet
n ict n temɣart n farq-ccɣeř,
bnadem ad iksi
mɣir ict n txebbazt n weɣrum,
wah, tamɣart n ijj n weryaz nneɣni
aqa tarezzu řeɛmar iɣřan.
27 Ma izemmar ḥed ad yarbu timessi
deg weḥsin n warruḍ nnes,
břa ma ad yarɣ warruḍ nnes? ◼6:27 aḥsin - niɣ ‘abeḥrur’.
28 Ma izemmar ḥed
ad yuyur x řefḥem itteḥduduqen,
břa ma ad cemḍen iḍaren nnes?
29 Ammu uřa d wenni i ɣa yadfen
ɣar temɣart n jjar nnes,
wah kuř ijjen wenni tt i ɣa ihadan,
war ittwiḥsib d amezdag.
30 Aceffar war t ssḥeqqaren
mařa yucar,
ḥima ad issyiwen řeɛmar nnes
mařa dayes řaẓ.
31 Maca mařa ittwaf,
ammu xas i ɣa ixeǧeṣ sebɛa n tseqqar.
Ittxeṣṣa as ad iwc
marra min ɣares di taddart.◘6:31 Uf. 22:1, 4
32 Maca wenni itteggen zzina
ak-d ict n temɣart,
war ɣares bu wuř imten.
Wenni itteggen aya,
ittareddeǧ řeɛmar nnes.
33 Druct d řefḍiḥet ad ten yaf,
řeḥya nnes war imeḥḥi ca.
34 Maɣar tusmi tᵉttawi-dd asɛar n weryaz,
netta war ittessen aḥinni
deg wass n wentaqem.
35 War iḥesseb ddeyyet i weṣřeḥ,
war tt iqebbeř, ad yugi,
waxxa tessemɣarid
di terzeft ɛad s waṭṭas.

- Awařen Iweznen
- <
- 6
- >

◘6:4 6:4 Izhd. 132:4

◘6:9 6:9 Awřn. 13:4; 20:4; 24:33,34

◘6:10 6:10 Awřn. 24:33

◘6:11 6:11 Awřn. 24:34

◘6:17 6:17 Awřn. 30:13

◘6:18 6:18 Rum. 3:15

◘6:20 6:20 Awřn. 1:8

◘6:21 6:21 Awřn. 3:3

◘6:22 6:22 Awřn. 3:23, 24

◘6:23 6:23 Izhd. 19:9; 119:105

◘6:24 6:24 Awřn. 2:16; 5:3; 7:5

◼6:27 6:27 aḥsin - niɣ ‘abeḥrur’.

◘6:31 6:31 Uf. 22:1, 4

© 2020 www.tarifit.info