- Ikulusiyyen
- <
- 3
- >

3
Tudart nneɣ tnuffar ak-d Lmasiḥ di Arebbi
1 Mařa tᵉttwassnekkarem-dd ak-d Lmasiḥ, xenni arzum min iǧan sennej, mani iqqim Lmasiḥ x ufusi n AREBBI. ◘3:1 Afa. 1:20. 2 Ɛeqřem min iǧan sennej, war iǧi min iǧan di temmurt, 3 minzi kenniw aqa temmutem uca tudart nwem tennuffar ak-d Lmasiḥ di AREBBI. ◘3:3 Rum. 6:2; 8:24; 2 Kur. 5:7. 4 Xmi dd ɣa iḍhar Lmasiḥ, wenni iǧan d Tudart nneɣ, řexdenni uřa d kenniw ad kides dd-teḍharem deg uɛuǧi. ◘3:4 Fil. 3:21; 1 Yḥ. 3:2.
5 S uyenni nɣem iɣezdisen n arrimet nwem inni x temmurt: farq-ccɣeř, řexmej, acahi, nnecwat tiɛeffanin d ṭṭmeɛ, wenni d aɛbad i l’aṣnam, ◘3:5 Rum. 7:5, 23; Afa. 4:22; 5:3, 5; 1 Ts. 4:5. 6 s minzi ad dd-yas weɣḍab n AREBBI x ayt n řmuɛṣiyyet. ◘3:6 1 Kur. 6:10; Gal. 5:19; Afa. 5:5; Asa. 22:15. 7 Uřa d kenniw tuɣa teggurem ammu zic, umi kenniw tuɣa teddarem ɛad di tmesřayin nni. ◘3:7 1 Kur. 6:11; Afa. 2:1; Tit. 3:3. 8 Maca řexxu, sarsem man aya marra x uɣezdis: aɣḍab d tefqeḥt d tuɛeffna d uceqqef d řhard ixmej. ◘3:8 Afa. 4:22; Ɛbr. 12:1; Yaɛ. 1:21; 1 Bṭ. 2:1. 9 War sxarriqem ca x wayawya, maca sarsem ɣar uɣezdis bnadem aqdim ak-d marra ibriden nnes, ◘3:9 Afa. 4:25. 10 u tyarrḍem bnadem n jdid, wenni iddekkwařen jdid s tussna zzayes Netta, ɣar ṣṣifet n Wenni i-t-i-dd-ixeřqen. ◘3:10 Amz. 1:26; 5:1; 9:6; Rum. 6:4; 1 Kur. 11:7. 11 Dayes war iǧi Wuday řa d Arami, řa d axtan, řa břa axtan, řa d Ayunaniy, řa řbarrani, řa d ismeɣ uřa d ḥurr, maca Lmasiḥ d kuřci u di kuř ijjen. ◘3:11 1 Kur. 7:21, 22; 12:13; Gal. 3:28; 5:6; 6:15.
12 X uyenni, kenniw, a imqeddasen d imɛizzen inni ittwafarzen zi AREBBI, arḍem s arreḥmet d řeḥnunect d řeḍrafet d uwaḍeɛ n arruḥ d temhint d ttasiɛ n řxaḍar. ◘3:12 Afa. 4:32; 6:11; 1 Ts. 1:4. 13 Qebřem u samḥem i wayawya. Mařa ca n yijjen ɣares acetci x wenni d as yudsen, ɣfarem kenniw ijj i wenneɣni, am mammec i d awem iɣfar Lmasiḥ. ◘3:13 Mt. 6:14; Mk. 11:25; Afa. 4:32. 14 Uca ak-d marra aya, arnim tayri tenni d taxadent n řekmařet. ◘3:14 Yḥ. 13:34; 15:12; Afa. 4:3; 5:2; Kul. 2:2; 1 Ts. 4:9; 1 Yḥ. 3:23; 4:21; 2 Yḥ. 1:6.
15 Xenni ad iḥkem řehna n Lmasiḥ deg wuřawen nwem, řehna nni ɣar tᵉttwařaɣam deg ict n Arrimet, uca qadam i Lmasiḥ. 16 Jjem Awař nnes ad daywem izdeɣ s marra tiɣit. Sřemdem, sejjɛem ijj wenneɣni s uɣennej n izehhiden d tesbiḥ d izřan n Arruḥ, u ɣennjem i AREBBI s wuřawen nwem ccuren s arḍa. 17 Marra min tᵉtteggem s wawař niɣ s tmegga, ggem t s Yisem n Siditneɣ Yasuɛ Lmasiḥ u cekkarem zzayes AREBBI, Babatneɣ. ◘3:17 Afa. 5:20; 1 Ts. 5:18.
18 A timɣarin, dewřent sadu iryazen nkent am mammec dd-ittas ak-d Lmasiḥ. ◘3:18 Amz. 3:16; 1 Kur. 14:34; Afa. 5:22; Tit. 2:5; 1 Bṭ. 3:1.
19 A iryazen, xsem timɣarin nwem, war ttqesḥem daysent s tarzugi. ◘3:19 Afa. 5:25.
20 A iḥenjiren, ṭaɛem i lwalidin nwem di marra, minzi man aya yareṭṭa i Siditneɣ. ◘3:20 Afa. 6:1.
21 A lwalidin, war darracem ca iḥenjiren nwem, ḥima war d asen tᵉttraḥ teryast.
22 A imsexxaren, ṭaɛem i yinni iǧan d aytbab nwem di temmurt di marra, war ttsexxarem ca i tiṭṭawin n iwdan am yinni ixsen ad arḍan iwdan waha, maca sexxarem s řeṣfayet n wuř u zi tiggʷudi n SIDI. ◘3:22 Afa. 6:5; 1 Tim. 6:1; Tit. 2:9; 1 Bṭ. 2:18. 23 Qaɛ min ɣa teggem, ggem t s marra řeɛmar nwem, ggem t axmi i Siditneɣ, war iǧi i iwdan. 24 Snem aqa ad teksim řexřaṣ zi Siditneɣ di řwart, maɣar tᵉttsexxarem i SIDI, Lmasiḥ. 25 Minzi wenni itteggen řɣecc, ad ittwaxřef ɛlaḥsab řɣecc i yegga, minzi war din iǧi řfarz n bnadem.

- Ikulusiyyen
- <
- 3
- >

◘3:1 3:1 Afa. 1:20.

◘3:3 3:3 Rum. 6:2; 8:24; 2 Kur. 5:7.

◘3:4 3:4 Fil. 3:21; 1 Yḥ. 3:2.

◘3:5 3:5 Rum. 7:5, 23; Afa. 4:22; 5:3, 5; 1 Ts. 4:5.

◘3:6 3:6 1 Kur. 6:10; Gal. 5:19; Afa. 5:5; Asa. 22:15.

◘3:7 3:7 1 Kur. 6:11; Afa. 2:1; Tit. 3:3.

◘3:8 3:8 Afa. 4:22; Ɛbr. 12:1; Yaɛ. 1:21; 1 Bṭ. 2:1.

◘3:9 3:9 Afa. 4:25.

◘3:10 3:10 Amz. 1:26; 5:1; 9:6; Rum. 6:4; 1 Kur. 11:7.

◘3:11 3:11 1 Kur. 7:21, 22; 12:13; Gal. 3:28; 5:6; 6:15.

◘3:12 3:12 Afa. 4:32; 6:11; 1 Ts. 1:4.

◘3:13 3:13 Mt. 6:14; Mk. 11:25; Afa. 4:32.

◘3:14 3:14 Yḥ. 13:34; 15:12; Afa. 4:3; 5:2; Kul. 2:2; 1 Ts. 4:9; 1 Yḥ. 3:23; 4:21; 2 Yḥ. 1:6.

◘3:17 3:17 Afa. 5:20; 1 Ts. 5:18.

◘3:18 3:18 Amz. 3:16; 1 Kur. 14:34; Afa. 5:22; Tit. 2:5; 1 Bṭ. 3:1.

◘3:19 3:19 Afa. 5:25.

◘3:20 3:20 Afa. 6:1.

◘3:22 3:22 Afa. 6:5; 1 Tim. 6:1; Tit. 2:9; 1 Bṭ. 2:18.

© 2020 www.tarifit.info