- 1 Timutiyu
- <
- 2
- >

2
Aseřmed n Bulus x weɛbad n tmesmunt i Arebbi
1 S uyenni ttzawageɣ kenniw, ḥima ad tqarrbem d amezwaru ɣar AREBBI s tutra d tẓaǧitin d tkessit s řmeɛruf d uqadi di ṭṭweɛ n marra iwdan, 2 di ṭṭweɛ n ijeǧiden d imeqqranen, ḥima xenni ad neddar di řehna d řhudnet u s marra tiggʷudi d tezdugi zzat AREBBI. ◘2:2 Irm. 29:7. 3 Minzi man aya d aṣebḥan u yusa as-dd i řxaḍar i AREBBI, wenni d aneɣ itticen Tudart, 4 wenni ixsen aqa marra iwdan ad ṭṭfen Tudart uca ad dd-dewřen ɣar tussna n tidett. ◘2:4 Ḥiz. 18:23; 2 Bṭ. 3:9. 5 Minzi aqa din ijj n AREBBI d ijj n Lwasit jar AREBBI d iwdan, aqa Netta d Mmis n bnadem, Yasuɛ Lmasiḥ, ◘2:5 Yḥ. 17:3; Rum. 3:30; Gal. 3:19; Ɛbr. 9:15. 6 wenni iwcin Ixef nnes d aṣřaḥ i marra bnadem, aqa-tt d cchadet i dd-yusin di řweqt nnes. ◘2:6 Mt. 20:28; Afa. 1:7; Kul. 1:14. 7 I man aya ttwaggeɣ d ambarreḥ d rrasul, aqa qqareɣ tidett, war ssxarriqeɣ ca, ḥima ad iřiɣ d amseɣɣar n řegnus di l’iman n tidett. ◘2:7 Řex. 9:15; 13:2; 22:21; Rum. 1:9; 9:1; Gal. 1:16; 2:8; Afa. 3:8; 2 Tim. 1:11.
8 S uya xseɣ belli iryazen ad ẓẓaǧen di mkuř amcan, am ssgeɛɛaden ifassen nsen s tezdugi, břa axeyyeq d umcubbec. ◘2:8 Izhd. 134:2; Yḥ. 4:21.
9 Ammu uřa d timɣarin ad yarḍent s uweqqar, ittxeṣṣa ad zehhjent ixef nsent s ijj n webrid n řeḥya u n tsexxayt, war iǧi s umudi n ucuwwaf niɣ s wureɣ niɣ s tyaqutin niɣ s warruḍ iɣřan, ◘2:9 Tit. 2:3; 1 Bṭ. 3:3. 10 maca ad zehhjent ixef nsent s řexdayem iṣebḥen am mammec dd-yusa x temɣarin, tinni ittnejbaden ɣar uweqqar n AREBBI.
11 Ejj tamɣart ad teřmed di řhudnet, ak-d marra tamwaḍeɛt, 12 maca necc war ttejjiɣ tamɣart ad tesseřmed niɣ ad ɣares yiři jjehd x weryaz, maca ad tiři tesqar. ◘2:12 Amz. 3:16; 1 Kur. 14:34; Afa. 5:24. 13 Minzi Adam ittwagg d amezwar, awarni as Ḥawwa. ◘2:13 Amz. 1:27; 2:22. 14 Uca Adam war ittwaɣarr ca, maca tamɣart tᵉttwaɣarr, xenni texḍa x tewṣeyyet. ◘2:14 Amz. 3:6. 15 Maca ad teddar s tarwa nnes, mařa ttɣiman nitni ttcebbaren di l’iman d tayri d tqeddast d řeḥya.

- 1 Timutiyu
- <
- 2
- >

◘2:2 2:2 Irm. 29:7.

◘2:4 2:4 Ḥiz. 18:23; 2 Bṭ. 3:9.

◘2:5 2:5 Yḥ. 17:3; Rum. 3:30; Gal. 3:19; Ɛbr. 9:15.

◘2:6 2:6 Mt. 20:28; Afa. 1:7; Kul. 1:14.

◘2:7 2:7 Řex. 9:15; 13:2; 22:21; Rum. 1:9; 9:1; Gal. 1:16; 2:8; Afa. 3:8; 2 Tim. 1:11.

◘2:8 2:8 Izhd. 134:2; Yḥ. 4:21.

◘2:9 2:9 Tit. 2:3; 1 Bṭ. 3:3.

◘2:12 2:12 Amz. 3:16; 1 Kur. 14:34; Afa. 5:24.

◘2:13 2:13 Amz. 1:27; 2:22.

◘2:14 2:14 Amz. 3:6.

© 2020 www.tarifit.info