- Ayub
- <
- 25
- >

25
Řhard wiss třata n Bildad
1 Xas uca yarra-dd Bildad, i dd-yusin zi Cuḥa, inna:
2 Ṣṣulṭa d jjehd issaggʷaden
aqa aten ɣares,
Netta ittegg řehna di řuɛřa nnes.
3 Ma izemmar ad ḥesben
mecḥař i ɣares n řɛeskar?
X man war tᵉttgeɛɛed tfawt nnes?
4 Mammec xenni izemmar bnadem
ad yiři d amsegged zzat i Arebbi,
mammec izemmar
wenni dd-ittwarwen zi temɣart
ad yiři d amezdag? ◘25:4 Ayub 4:17, 18, 19; 15:14, 15, 16
5 Xzar, ɛad taziri simant nnes
war tᵉttwesseg s řeṣfayet,
itran war ṣfin di tiṭṭawin nnes. ◘25:5 Ayub 15:15
6 Ahta ɛad bnadem, wenni d awekki,
u mmis n bnadem, wenni d akeccaw. ◘25:6 Ayub 4:19; Izhd. 22:7

- Ayub
- <
- 25
- >

◘25:4 25:4 Ayub 4:17, 18, 19; 15:14, 15, 16

◘25:5 25:5 Ayub 15:15

◘25:6 25:6 Ayub 4:19; Izhd. 22:7

© 2020 www.tarifit.info