- Asargeb
- <
- 20
- >

20
Tageldit n ařef n iseggʷusa
1 Uca ẓriɣ ijj n lmalak nneɣni ihwa-dd zeg ujenna, ɣares tasarut n tesraft i iǧan sadu i temmurt d ict n ssnesřet tameqqrant deg ufus nnes. ◘20:1 Asa. 1:18. 2 Netta iṭṭef řhaycet, afiɣar awessar, wenni d ibřis d cciṭan uca icarf i-t i yijj n řqedd n wařef n iseggʷusa, ◘20:2 2 Bṭ. 2:4; Asa. 12:9. 3 uca inḍar i-t di tesraft sadu temmurt, ibelleɛ xas uca igga xas acemmiɛ, ḥima war ittɣecci ɛad řegnus. Awarni man aya ad ittwaḍřeq ɣar cwayt n řweqt. ◘20:3 Asa. 16:14, 16; 20:8.
4 Necc ẓriɣ řekrasi n ijeǧiden uca nitni ssɣimin ixef nsen xasen, uca immewc asen řḥukm. Aqa řeɛmur-a - n yinni umi kksen izeǧifen nsen di ṭṭweɛ n cchadet n Yasuɛ d wawař n AREBBI, war sejden i řweḥc uřa i řexyař, war ṭṭifen ca řmarka x tenyart nsen uřa deg ufus nsen - aqa řeɛmur-a ddaren u ḥekmen ak-d Lmasiḥ ařef iseggʷusa. ◘20:4 Asa. 6:9, 11; 13:12, 15, 16.
5 Ta d tanukra tamezwarut. 6 Sseɛd d umqeddas n wenni i ɣa iṭṭfen tasɣart di tnukra tamezwarut. Řmewt wiss tnayen war ɣares tiři bu ṣṣulṭa xasen, maca nitni ad iřin d ikehhanen n AREBBI u n Lmasiḥ uca ad kis ḥekmen ařef n iseggʷusa. ◘20:6 Ica. 61:6; 1 Bṭ. 2:9; Asa. 1:6; 5:10.
Řḥukm x cciṭan ameqqran
7 Xmi ɣa iqfeř ařef n iseggʷusa, ad ittwaḍřeq cciṭan zi řeḥbes nnes, 8 uca ad dd-iffeɣ ḥima ad iɣecc marra řegnus inni iǧan ɣar arebɛa n tɣemmura n temmurt, Hajuj d Majuj, ad ten issmun i umenɣi, u řqedd nsen am yejdi n řebḥar. ◼20:8 Hajuj - niɣ ‘Juj’, niɣ ‘Xux’, niɣ ‘Gug’. Majuj - niɣ ‘Maxux’, niɣ ‘Magug’. ◘20:8 Ḥiz. 38:2; 39:1; Asa. 16:14. 9 Ḥarrcen-dd zi ṭṭarf n temmurt uca nnḍen as i řmargeḥ n řɛeskar n imqeddasen d tendint iɛizzen, uca tewḍa-dd tmessi zeg ujenna, zi zzat AREBBI, uca tecca i-ten. 10 Uca ibřis, wenni tuɣa ten iɣwan, aqa immenḍar di řebḥar n tmessi ittcefcufen s řecbareyyet mani iǧa řweḥc d unabi issxarriqen uca ad ttwaɛeddben ass d ǧiřet i řebda qaɛ. ◘20:10 Dan. 7:11; Asa. 14:10; 19:20.
Řḥukm x imettinen
11 Uca ẓriɣ ijj n řɛarc d ameqqran d acemřař d Wenni xas iqqimen, aqa zi arendad n uɣembub nnes tarweř temmurt d ujenna, maca war d asen iqqim bu wemcan. 12 Necc ẓriɣ imettinen bedden zzat i řɛarc, imeqqranen d imeẓyanen. Aqa nnurzmen idlisen ittwanḍen uca innurzem wedlis ittwanḍen nneɣni, Adlis ittwanḍen n Řḥukm. Uca ittwaḥkem x imettinen zi min yuran deg wedlis ittwanḍen x řeḥsab n řexdayem nsen. ◘20:12 Uf. 32:32; Izhd. 62:13; 69:29; Irm. 17:10; 32:19; Dan. 7:9-12; Mt. 16:27; Rum. 2:6; 14:12; 2 Kur. 5:10; Gal. 6:5; Fil. 4:3; Asa. 2:23; 3:5. 13 Uca řebḥar iwca imettinen inni tuɣa aten dayes, uca řmewt d řaxart wcint imettinen inni tuɣa aten daysent, uca ittwaḥkem xasen, kuř ijjen anect n řexdayem nnes. 14 Řmewt d řaxart mmenḍarent di řebḥar n tmessi. Ta d řmewt wiss tnayen. 15 Mařa ittwaf ḥed war ittwazemmem deg Wedlis ittwanḍen n Tudart, immenḍar di řebḥar n tmessi. ◘20:15 Asa. 13:8

- Asargeb
- <
- 20
- >

◘20:1 20:1 Asa. 1:18.

◘20:2 20:2 2 Bṭ. 2:4; Asa. 12:9.

◘20:3 20:3 Asa. 16:14, 16; 20:8.

◘20:4 20:4 Asa. 6:9, 11; 13:12, 15, 16.

◘20:6 20:6 Ica. 61:6; 1 Bṭ. 2:9; Asa. 1:6; 5:10.

◼20:8 20:8 Hajuj - niɣ ‘Juj’, niɣ ‘Xux’, niɣ ‘Gug’. Majuj - niɣ ‘Maxux’, niɣ ‘Magug’.

◘20:8 20:8 Ḥiz. 38:2; 39:1; Asa. 16:14.

◘20:10 20:10 Dan. 7:11; Asa. 14:10; 19:20.

◘20:12 20:12 Uf. 32:32; Izhd. 62:13; 69:29; Irm. 17:10; 32:19; Dan. 7:9-12; Mt. 16:27; Rum. 2:6; 14:12; 2 Kur. 5:10; Gal. 6:5; Fil. 4:3; Asa. 2:23; 3:5.

◘20:15 20:15 Asa. 13:8

© 2020 www.tarifit.info