- Uffuɣ
- <
- 2
- >

2
Axřaq n Musa d tarewřa nnes
1 Uca iffeɣ ijj n weryaz zi raǧ n taddart n Lawi, yiwi ict n tḥenjirt n Lawi d tamɣart. ◘2:1 Uf. 6:20; Řxř. 26:59 2 Teksi temɣart s ddeyset uca turuw-dd aḥenjir. Umi teẓra belli iṣbeḥ uḥenjir, teffar i-t třata n iyuren. ◼2:2 iyuren - niɣ ‘cchur’. ◘2:2 1 Im. 23:13; Řex. 7:20; Ɛbr. 11:23 3 Umi war tezmar ɛad ad t teffar, teksi as-dd ict n tsenduqt n uɣanim, tebra i-tt s ucarmuḍ d tizeft uca tessars dayes aḥenjir, tegga tasenduqt nni jar uɣanim x tma n iɣzar. 4 Tbedd wučmas ɣar řaggʷaj, maḥend ad tẓar min zzayes ɣa ggen.
5 U xzar, tehwa yeǧis n firɛun, maḥend ad tessird ixef nnes deg iɣzar. Tuɣa timsexxarin tibřiɣin nnes ggurent x tma n iɣzar. Nettat teẓra tasenduqt deg uɣanim uca tessekk tismeɣt nnes uca teksi tt-i-dd. ◘2:5 Řex. 7:21; Ɛbr. 11:23 6 Ařami tt tarzem, teẓra aḥenjir nni, uca xzar, aḥenjir tuɣa ittru. Yudef i-tt uziǧez, tenna: “Wa d ijj zeg iḥenjiren n Iɛibraniyyen!” 7 Řexdenni tenna učmas i yeǧis n firɛun: “Ma ad raḥeɣ ad řaɣiɣ x ict n temsuḍeḍt zi Tɛibraniyyin maḥend ad am tessuṭṭeḍ aḥenjir?” 8 Tenna as yeǧis n firɛun: “Ruḥ!” Truḥ teɛzarect, třaɣa i yemmas n uḥenjir. 9 Řexdenni tenna as yeǧis n firɛun: “Awi-dd aḥenjir-a, tessuṭṭeḍ i-t i necc u necc ad cem xeǧṣeɣ.” Teksi temɣart aḥenjir uca tessuṭṭeḍ i-t. 10 Umi igma uḥenjir, tiwyi i-t ɣar yeǧis n firɛun, idweř as am mmis uca tegga as Musa, tenna: “Aqa jebdeɣ t-i-dd zeg waman.”
11 Deg wussan nni imsar, umi igma Musa, aqa iffeɣ-dd ɣar aytmas, uca iẓra ddquřat i xasen ssarebbun. Iẓra ijj n Umiṣri iccat ijj n Uɛibrani, ijjen zeg aytmas. ◘2:11 Řex. 7:23; Ɛbr. 11:24, 25 12 Ixzar da d diha, iẓra belli war din ḥed, xenni inɣa Amiṣri nni uca issnuffar i-t deg ijdi. 13 Umi dd-iffeɣ tiwecca nnes, iẓra tnayen n yeryazen Iɛibraniyyen ttmenɣan. Inna Musa i uɛeffan nni ittɛeddan: “Maɣar teccated jjar nnec?” 14 Inna netta: “Wi i cek iggin d řḥakem d řqaḍi xaneɣ? Ma cek teqqared aya umi cek tenwid ad ayi tenɣed am mammec tenɣid Amiṣri?” Řexdenni iggʷed Musa, inna: “S tidett tamesřact tᵉttwassen!” ◘2:14 Řex. 7:27
15 Umi isřa firɛun man aya, yarzu ad ineɣ Musa. Maca Musa yarweř zi firɛun uca izdeɣ di temmurt n Midyan uca iqqim din ɣar ijj n wanu. ◘2:15 Řex. 7:29
16 Akehhan n Midyan tuɣa ɣares sebɛa n yessis, tinni i dd-yusin ad ayment aman din uca ccurent sswarej, ḥima ad wardent uǧi n babatsent. 17 Usin-dd imeksawen uca uẓẓřen xasent. Ikkar Musa řexdenni, ifekk i-tent, iward uǧi nsent. ◼2:17 imeksawen - niɣ ‘iničan’. 18 Umi dewřent ɣar babatsent umi qqaren Raɛuyil, inna asent: “Mayemmi dd-ttɛeqbent ass-a deɣya?” ◼2:18 Raɛuyil - ɣares uřa d isem nneɣni, aqa-t Yitru. Xzar Ufuɣ 3:1. Isem-a ixs ad yini ‘ameddukkař n Arebbi’. 19 Nitenti arrint-i-dd xas: “Ijj n weryaz d Amiṣri ifekk aneɣ zeg ifassen n imeksawen uca ɛawed yuyem aneɣ-dd aṭṭas n waman uca iward uǧi.” ◼2:19 imeksawen - niɣ ‘iničan’. 20 Inna i yessis: “I mani yeǧa? Mayemmi tejjint aryaz nni din? Ruḥent řaɣant-i-dd xas ḥima ad icc aɣrum!” 21 Uca iqbeř Musa ad izdeɣ ak-d weryaz nni uca netta iwca as i Musa yeǧis Ṣaffura d tamɣart. 22 Tejja as-dd aḥenjir, igga as Jarcum, minzi inna: “Necc tuɣa ayi d aɣrib deg ict n temmurt d taɣribt xafi.” ◼2:22 Jarcum - isem-a wanita ixs ad yini ‘ijj n ubarrani (ǧiɣ) danita’. ◘2:22 Uf. 18:2, 3
23 Řami teɛdu waṭṭas n řweqt, immut ujeǧid n Miṣra uca weḥweḥen ayt n Israil di tesmuɣi i di tuɣa ddaren, ssɣuyen uca iɣuyyan nsen geɛɛden ɣar AREBBI zi tesmuɣi nsen. 24 Uca issḥess AREBBI i tɣuyyit nsen uca ixarreṣ AREBBI di Řɛahd nnes ak-d Ibrahim u ak-d Isḥaq u ak-d Yaɛqub. ◘2:24 Amz. 15:14 25 Ixzar AREBBI ɣar ayt n Israil uca yargeb AREBBI x řeɣben nsen.

- Uffuɣ
- <
- 2
- >

◘2:1 2:1 Uf. 6:20; Řxř. 26:59

◼2:2 2:2 iyuren - niɣ ‘cchur’.

◘2:2 2:2 1 Im. 23:13; Řex. 7:20; Ɛbr. 11:23

◘2:5 2:5 Řex. 7:21; Ɛbr. 11:23

◘2:11 2:11 Řex. 7:23; Ɛbr. 11:24, 25

◘2:14 2:14 Řex. 7:27

◘2:15 2:15 Řex. 7:29

◼2:17 2:17 imeksawen - niɣ ‘iničan’.

◼2:18 2:18 Raɛuyil - ɣares uřa d isem nneɣni, aqa-t Yitru. Xzar Ufuɣ 3:1. Isem-a ixs ad yini ‘ameddukkař n Arebbi’.

◼2:19 2:19 imeksawen - niɣ ‘iničan’.

◼2:22 2:22 Jarcum - isem-a wanita ixs ad yini ‘ijj n ubarrani (ǧiɣ) danita’.

◘2:22 2:22 Uf. 18:2, 3

◘2:24 2:24 Amz. 15:14

© 2020 www.tarifit.info