- Awařen Iweznen
- <
- 15
- >

15
Awařen iwezznen n Suliman - tasɣart 1c
1 Twarrit ifsusen
tessesmaḍ axeyyeq,
maca awař itteqqsen
issekkara-dd axeyyeq. ◘15:1 Awřn. 25:15
2 Iřes n imiɣisen ijebbed tussna ɣar zzat,
maca aqemmum n ibuhařiyyen
ittazzeř s tubbuheřya. ◘15:2 Awřn. 12:23; 13:16; 15:28
3 Tiṭṭawin n SIDI di kuř amcan,
ttḥekkarent i iṣebḥanen d iɛeffanen. ◘15:3 Ayub 34:21; Awřn. 5:21; Irm. 16:17; 32:19
4 Iřes nni issgenfan d tacejjart n tudart,
maca arrhaj nnes ittareẓẓa buḥbeř. ◼15:4 tacejjart - niɣ ‘addag’ (‘iddagen’). ◘15:4 Awřn. 12:18; 13:14
5 Abuhaři ineṭṭar ttarbiyyet n babas,
maca wenni ittḥekkaran
i uwebbex, aqa iften.
6 Di taddart n umseggad dayes řkenz imɣar,
maca di min dd-ittawi uɛeffan
dayes tamara.
7 Iyencicen n imiɣisen ttbezzaɛen tussna,
maca uř n ibuhařiyyen war iǧi nican.
8 Taɣarṣt i ittqeddamen iɛeffanen
d nnɛi i SIDI,
maca taẓaǧit n inni igguren nican
aqa-tt i Netta d arḍa. ◘15:8 Awřn. 21:27; Ica. 1:11; Irm. 6:20; Ɛam. 5:21
9 Abrid n uɛeffan d nnɛi i SIDI,
maca wenni iḍeffaran tasegda,
ittexs i-t Netta.
10 Ttarbiyyet iqesḥen třeqqef
wenni isemḥen deg webrid,
u wenni icarrhen awebbex,
ad immet.
11 Řaxart d tesraft n uhellek
aqa din arezmen zzat i SIDI,
mecḥař ɛad wuřawen n tarwa n bnadem? ◘15:11 2 Im. 6:30; Izhd. 7:10; 44:22; Irm. 17:9, 10; Yḥ. 2:24, 25; 21:17; Řex. 1:24
12 Amestehziy war ittexs
wenni t i ɣa iwebbxen,
war ittriḥ ca ɣar imiɣisen.
13 Uř ifarḥen ittegg udem icnan,
maca amnus deg wuř isekkef buḥbeř. ◘15:13 Awřn. 17:22; 18:14
14 Uř ifehhmen yarezzu tussna,
maca aqemmum n ibuhařiyyen
issecca ixef nnes s tubbuheřya.
15 I yinni ittwaḥṣaren marra ussan nsen
aqa iɛeffnen,
maca uř ifarḥen
am ict n zzardet war iqeṭṭin.
16 Iḥřa drus ak-d teggʷudi n SIDI,
x ijj n řkenz d ameqqran s řeḥweř. ◘15:16 Izhd. 37:16; Awřn. 16:8
17 Iḥřa ijj n ṭṭebṣi n řxuḍart
mani tḥekkem tayri,
x ijj n uyenduz iṣeḥḥen ak-d wecrah. ◘15:17 Awřn. 17:1
18 Aryaz ittarrujduden
issekkara imenɣiyyen,
maca wenni ɣar iǧa ttasiɛ n řxaḍar
issexsay amenɣi. ◘15:18 Awřn. 28:25; 29:22
19 Abrid n umeɛguz
am cbarq ak-d isennanen,
maca amesruq n yinni igguren nican
aqa ittwassgeɛɛed.
20 Mmis amiɣis issfarreḥ babas,
maca bnadem abuhaři
isseḥqara yemmas. ◘15:20 Awřn. 10:1
21 Tubbuheřya aqa-tt d řefraḥet
i wenni war ɣar iǧi bu wuř imten,
maca ijj n weryaz n řefhamet
iggur nican. ◘15:21 Awřn. 10:23; 14:9
22 Inwayen feccřen
mařa war din iǧi ccwar,
maca s waṭṭas n imcawaren
ad yiři wenway. ◼15:22 Inwayen - niɣ ‘inekkwan’ niɣ ‘ixarriṣen’. ◘15:22 Awřn. 11:14
23 Aryaz ɣares řefraḥet
di temwarrit iṣebḥen
zeg uqemmum nnes.
Mecḥař iṣbeḥ wawař di řweqt nnes!
24 Abrid n tudart ineddeh
ɣar sennej i ufehham,
maḥend netta ad iḥeyyed
x řaxart swadday.
25 Taddart n bu-nnfaxet
ad tt iqřeɛ SIDI,
maca aymir n yeyyar n tajjač
issemtan i-t Netta. ◘15:25 Awřn. 2:21, 22; 12:7; 14:11
26 Ixemmimen n uɛeffan d nnɛi i SIDI,
maca awařen icewwaren d imezdagen. ◘15:26 Awřn. 6:18
27 Wenni yarezzun x arbeḥ
iɣeṭṭeř taddart nnes di arrẓiyyet,
maca wenni icarrhen tarzifin, ad iddar. ◘15:27 Awřn. 1:19
28 Uř n imseggaden ittxarraṣ
maḥend ad dd-yarr,
maca aqemmum n iɛeffanen
ittfeyyeḍ s řɣar.
29 Iggʷej SIDI x iɛeffanen,
maca taẓaǧit n imseggaden ittesřa as. ◘15:29 Izhd. 10:17; 34:19; 145:18, 19
30 Tafawt di tiṭṭawin tessfarreḥ uř,
řexbar aṣebḥan issyuma iɣsan. ◘15:30 Awřn. 25:25
31 Amezzuɣ ittesřan
ɣar uwebbex i tudart,
ad issens di řwesṭ n imiɣisen.
32 Wenni ineṭṭaren ttarbiyyet,
isseḥqara ixef nnes,
maca wenni ittesřan ɣar uwebbex,
issyawan uř nnes. ◘15:32 Awřn. 13:18
33 Tiggʷudi n SIDI d ttarbiyyet ɣar tiɣit,
u awaḍeɛ ittizwar i ccan. ◘15:33 Awřn. 1:7; 9:10; 18:12

- Awařen Iweznen
- <
- 15
- >

◘15:1 15:1 Awřn. 25:15

◘15:2 15:2 Awřn. 12:23; 13:16; 15:28

◘15:3 15:3 Ayub 34:21; Awřn. 5:21; Irm. 16:17; 32:19

◼15:4 15:4 tacejjart - niɣ ‘addag’ (‘iddagen’).

◘15:4 15:4 Awřn. 12:18; 13:14

◘15:8 15:8 Awřn. 21:27; Ica. 1:11; Irm. 6:20; Ɛam. 5:21

◘15:11 15:11 2 Im. 6:30; Izhd. 7:10; 44:22; Irm. 17:9, 10; Yḥ. 2:24, 25; 21:17; Řex. 1:24

◘15:13 15:13 Awřn. 17:22; 18:14

◘15:16 15:16 Izhd. 37:16; Awřn. 16:8

◘15:17 15:17 Awřn. 17:1

◘15:18 15:18 Awřn. 28:25; 29:22

◘15:20 15:20 Awřn. 10:1

◘15:21 15:21 Awřn. 10:23; 14:9

◼15:22 15:22 Inwayen - niɣ ‘inekkwan’ niɣ ‘ixarriṣen’.

◘15:22 15:22 Awřn. 11:14

◘15:25 15:25 Awřn. 2:21, 22; 12:7; 14:11

◘15:26 15:26 Awřn. 6:18

◘15:27 15:27 Awřn. 1:19

◘15:29 15:29 Izhd. 10:17; 34:19; 145:18, 19

◘15:30 15:30 Awřn. 25:25

◘15:32 15:32 Awřn. 13:18

◘15:33 15:33 Awřn. 1:7; 9:10; 18:12

© 2020 www.tarifit.info