- Yuḥanna
- <
- 3
- >

3
Yasuɛ d Nikudimus
1 Tuɣa din ijj n bnadem zeg Ifarisiyyen qqaren as Nikudimus, netta d ijj n umeqqran n Wudayen. 2 Yusa-dd ɣar Yasuɛ s ǧiřet, inna as: “A Amseřmad inu, neccin nessen belli Cek d Amseɣɣar i dd-yusin zi ɣar AREBBI, minzi war izemmar uřa d ijj ad igg řeɛřamat-a i teggid Cek, mɣir mařa akides AREBBI.” ◘3:2 Yḥ. 7:50; 9:16, 33; 19:39; Řex. 10:38. 3 Yarra-dd Yasuɛ, inna as: “S tidett, s tidett, Necc ad ac iniɣ, uřa d ijj war izemmar ad iẓar Tageldit n AREBBI mɣir mařa ittwaxřeq-dd zi jdid.” 4 Nikudimus inna as: “Mammec izemmar ijj n uwessar ad dd-ittwaxřeq ́́ɛad? War izemmar ad yadef ɛawed deg uɛeddis n yemmas, maḥend ad dd-ittwaxřeq i twařa wiss tnayen?” 5 Yasuɛ yarra-dd, inna as: “S tidett, s tidett, Necc ad ac iniɣ: Mařa ca n yijjen war dd-ixřiq ca zeg waman u zeg Arruḥ, war izemmar ad yadef ɣar Tgeldit n AREBBI. ◘3:5 Tit. 3:5. 6 Min dd-ittwaxeřqen zi ddat, netta d ddat, u min dd-ittwaxeřqen zi Arruḥ, netta d Arruḥ. ◘3:6 Rum. 8:5. 7 War tbehtem ca mařa nniɣ ac, ittxeṣṣa kenniw ad dd-tᵉttwaxeřqem zi jdid. 8 Asemmiḍ ittsuḍ manis ixs, tᵉttesřid i usuḍi nnes, war tessined ca manis dd-ittas uřa mani ittraḥ. Ammu i iǧa ɛawed marra wenni dd-ittwaxeřqen zi Arruḥ.”
9 Nikudimus yarra-dd, inna as: “Mammec i ɣa yegg ad yiři man aya?” 10 Yasuɛ yarra-dd, inna as: “Ma Cek d amseɣɣar n Israil u war tessined ca man aya? 11 S tidett, s tidett, Necc ad ac iniɣ: Neccin nessawař x min nessen, neched x min neẓra, waxxa amenni kenniw war teqbiřem ca cchadet Nneɣ. ◘3:11 Yḥ. 3:32; 7:16; 8:28; 12:49; 14:24. 12 Mařa ssiwřeɣ awem x min iǧan x temmurt, kenniw war timnem, mammec ɣa teggem ad tamnem mařa ssiwřeɣ awem x min iǧan deg ujenna? 13 Uřa d ijj war yuři ɣar ujenna mɣir wenni dd-ihwan zeg ujenna, aqa-t d Mmis n bnadem, d Wenni iǧan deg ujenna. ◘3:13 Dan. 7:13; Yḥ. 6:62; Afa. 4:9.
14 Am mammec issgeɛɛed Musa afiɣar di řefyafi, ammu ittxeṣṣa ad ittwassgeɛɛed Mmis n bnadem ɛawed, ◘3:14 Řxř. 21:4-9; 2 Ij. 18:4; Yḥ. 8:28; 12:32. 15 ḥima marra wenni zzayes i ɣa yamnen, war itthellik ca, maca ad ɣares tiři Tudart ittduman. ◘3:15 Yḥ. 3:15. 16 Ammu i yexs AREBBI ddunect ař mani iwca ayenni n Mmis, ḥima kuř ijjen wenni zzayes i ɣa yamnen, war ihellik ca, maca ad ɣares tiři Tudart ittduman. ◘3:16 Yḥ. 3:36; Lk. 19:10; Rum. 5:8; 8:31; 1 Yḥ. 4:9; 5:10. 17 Minzi AREBBI war dd-issekk ca Mmis ɣar ddunect, ḥima ad iḥaseb ddunect, maca issekk i-t-i-dd ḥima ad zzayes teddar ddunect. ◘3:17 Lk. 9:56; Yḥ. 9:39; 12:47; 1 Yḥ. 4:14. 18 Wenni zzayes i ɣa yamnen, war ittwaḥasab ca. Wenni war ittimnen ca, aqa ittwaḥaseb zi řexxu, minzi netta war yumin ca deg Yisem n uyenni n Mmis n AREBBI. ◘3:18 Yḥ. 5:24; 6:40,47; 20:31. 19 D wa d řeḥkam, aqa Tafawt tusa-dd ɣar ddunect, maca iwdan xsen taǧest x Tfawt, minzi timegga nsen tuɣa atent d tiɛeffanin. ◘3:19 Yḥ. 1:5. 20 Marra wenni itteggen tuɛeffna, icarreh Tafawt, war dd-ittis ca ɣar Tfawt, ḥima war ttwawebbxent ca timegga nnes. 21 Maca wenni itteggen tidett ad dd-yas ɣar Tfawt, ḥima ad banent timegga nnes, aqa ttwaggent di AREBBI.” ◘3:21 Afa. 5:8, 13.
Cchadet wiss tnayen n Yuḥanna Amseɣḍaṣ
22 Awarni man aya yusa-dd Yasuɛ d imeḥḍaren nnes ɣar temmurt n Yahudiyya, isseɛdu din ca n řweqt akidsen uca tuɣa isseɣḍaṣ. ◘3:22 Yḥ. 4:1. 23 Uřa d Yuḥanna tuɣa isseɣḍaṣ di Ɛaynun i dd-yusin ṭṭarf i Salim, minzi dinni aman aṭṭas. Usin-dd iwdan dinni uca ttwassɣeḍṣen, ◘3:23 Mt. 3:6; Mk. 1:5; Lk. 3:7. 24 minzi Yuḥanna tuɣa ɛad war immenḍar ca di řeḥbes. ◘3:24 Mt. 14:3.
25 Imsar ijj n umḥarweḍ jar ijjen zeg imeḥḍaren n Yuḥanna d ijj n Wuday x mammec ɣa yiři řuḍu. 26 Nitni usin-dd ɣar Yuḥanna, nnan as: “A Amseřmad nneɣ, xzar, wenni akidek iǧan x ujemmaḍ n L’Urdun, wenni min xef tcehded, aqa uřa d Netta isseɣḍaṣ u marra ttasen-dd ɣares.” ◘3:26 Mt. 3:11; Mk. 1:7; Lk. 3:16; Yḥ. 1:15, 26, 34. 27 Yarra-dd Yuḥanna, inna asen: “Bnadem war izemmar ad iqbeř uřa d ict n tmesřact mařa war d as temmewc zeg ujenna. 28 Kenniw simant nwem tcehhdem belli necc nniɣ: ‘Necc war ǧiɣ ca d Lmasiḥ!’, maca aqa necc ttwassekkeɣ-dd zzates. ◘3:28 Mal. 3:1; Mt. 11:10; Mk. 1:2; Lk. 1:17; 7:27; Yḥ. 1:20, 21, 23. 29 Wenni ɣar teǧa tesřit, netta d asři. Ameddukkeř n wesři wenni ittbeddan zzates, ittesřa ɣares, ifarreḥ s řefraḥet tameqqrant s tmijja n wesři. S uyenni, xzar, aqa tᵉttwakemmeř řefraḥet inu tanita. 30 Ittxeṣṣa ad igma Netta u necc ad neqṣeɣ. 31 Maɣar wenni dd-yusin zi sennej, Netta sennej i marra. Wenni iǧan zi temmurt, zi temmurt issawař. Wenni dd-yusin zeg ujenna, Netta sennej i marra, ◘3:31 Yḥ. 8:23. 32 u Netta icehhed zi min iẓra d zi min isřa, maca cchadet nnes war tt iqebbiř uřa d ijjen. ◘3:32 Yḥ. 5:30; 8:26; 12:49; 14:10; 1 Yḥ. 5:10. 33 Wenni iqebbřen cchadet nnes d wenni issarsen ṭṭabeɛ nnes n ucemmiɛ belli aqa AREBBI d tidett. ◘3:33 Ayub Rum. 3:4. 34 Minzi wenni dd-issekk AREBBI, issawař s wawařen n AREBBI, minzi AREBBI war ittic ca Arruḥ s řmizan. ◘3:34 Afa. 4:7. 35 Babas ittexs Mmis uca igga as kuřci deg ifassen nnes. ◘3:35 Mt. 11:27; 28:18; Lk. 10:22; Yḥ. 5:22; 17:2; Ɛbr. 2:8. 36 Wenni ittamnen di Mmis ɣares Tudart ittduman, maca wenni war iṭṭiɛ ca Mmis, war iẓarr Tudart, maɣar aɣḍab n AREBBI ad xas iqqim.” ◘3:36 Yḥ. 3:36; 6:47; 1 Yḥ. 5:10.

- Yuḥanna
- <
- 3
- >

◘3:2 3:2 Yḥ. 7:50; 9:16, 33; 19:39; Řex. 10:38.

◘3:5 3:5 Tit. 3:5.

◘3:6 3:6 Rum. 8:5.

◘3:11 3:11 Yḥ. 3:32; 7:16; 8:28; 12:49; 14:24.

◘3:13 3:13 Dan. 7:13; Yḥ. 6:62; Afa. 4:9.

◘3:14 3:14 Řxř. 21:4-9; 2 Ij. 18:4; Yḥ. 8:28; 12:32.

◘3:15 3:15 Yḥ. 3:15.

◘3:16 3:16 Yḥ. 3:36; Lk. 19:10; Rum. 5:8; 8:31; 1 Yḥ. 4:9; 5:10.

◘3:17 3:17 Lk. 9:56; Yḥ. 9:39; 12:47; 1 Yḥ. 4:14.

◘3:18 3:18 Yḥ. 5:24; 6:40,47; 20:31.

◘3:19 3:19 Yḥ. 1:5.

◘3:21 3:21 Afa. 5:8, 13.

◘3:22 3:22 Yḥ. 4:1.

◘3:23 3:23 Mt. 3:6; Mk. 1:5; Lk. 3:7.

◘3:24 3:24 Mt. 14:3.

◘3:26 3:26 Mt. 3:11; Mk. 1:7; Lk. 3:16; Yḥ. 1:15, 26, 34.

◘3:28 3:28 Mal. 3:1; Mt. 11:10; Mk. 1:2; Lk. 1:17; 7:27; Yḥ. 1:20, 21, 23.

◘3:31 3:31 Yḥ. 8:23.

◘3:32 3:32 Yḥ. 5:30; 8:26; 12:49; 14:10; 1 Yḥ. 5:10.

◘3:33 3:33 Ayub Rum. 3:4.

◘3:34 3:34 Afa. 4:7.

◘3:35 3:35 Mt. 11:27; 28:18; Lk. 10:22; Yḥ. 5:22; 17:2; Ɛbr. 2:8.

◘3:36 3:36 Yḥ. 3:36; 6:47; 1 Yḥ. 5:10.

© 2020 www.tarifit.info