- Luka
- <
- 23
- >

23
Pilaṭus isseqsa Yasuɛ
1 Marra tmesmunt nsen tekkar uca nitni nedhen t ɣar Pilaṭus. ◘23:1 [Mt. 27:1-2; 11-14; Mk. 15:1-5; Yḥ. 18:28-38] — Mt. 27:2; Mk. 15:1; Yḥ. 18:28. 2 Bdan ad t ḍeřmen, nnan: “Neccin nufa aqa Wa issefsed řgens nneɣ am imenneɛ ad wcen ḍḍariba i kuř azeǧif i qayṣar, iqqar belli Netta d Ajeǧid, Lmasiḥ!” ◘23:2 Mt. 17:25; 22:21; Mk. 12:17; Lk. 20:25; Řex. 17:7; Rum. 13:7. 3 Isseqsa t Pilaṭus, inna: “Ma Cek d Ajeǧid n Wudayen?” Yarra-dd, inna: “Cek i t iqqaren!” ◘23:3 Mt. 27:11; Mk. 15:2; Yḥ. 18:33.
4 Inna Pilaṭus i řɣaci u i imeqqranen n ikehhanen: “Aqa war ufiɣ bu uřa d ijj n řɛib di Bnadem-a!” 5 Maca sɣuyen nitni, nnan: “Netta issɣewwaɣ řgens, isseřmad di marra Yahudiyya, ibda zi Ljalil ař da.” 6 Umi isřa Pilaṭus ‘Ljalil’, isseqsa: “Ma aryaz-a d Ajalili?” 7 Umi ifhem belli Netta tuɣa sadu ufus n Hirudus, issekk i-t ɣar Hirudus, minzi wanita tuɣa-t di Urcalim deg wussan nni. ◘23:7 Lk. 3:1.
Yasuɛ zzat i Hirudus
8 Ařami iẓra Hirudus Yasuɛ, ifarḥ aṭṭas, minzi aṭṭas zeg wami tuɣa ixs ad t iẓar, minzi isřa xas aṭṭas n tmesřayin, u tuɣa issitim ad zzayes iẓar ca n řeɛřamet. ◘23:8 Lk. 9:7. 9 Isseqsa t x waṭṭas n tmesřayin, maca Yasuɛ war xas dd-yarri s ca. 10 Imeqqranen n ikehhanen d imseřmaden n idlisen kkaren, ḍeřmen t s řḥarret. 11 Hirudus ak-d řɛeskar nnes sseḥqaren t, u awarni řami istehza zzayes, yarḍ as ijj n useřham adehmani, uca issekk i-t ɣar Pilaṭus. 12 Dewřen Pilaṭus d Hirudus d imeddukkař deg wass nni, minzi qbeř tuɣa din řeɛdawet jar asen. ◘23:12 Řex. 4:27.
Řḥukm x Yasuɛ s řmewt
13 Xas uca iřaɣa Pilaṭus x imeqqranen n ikehhanen d imeqqranen n řgens, inna asen: ◘23:13 [Mt. 27:15-26; Mk. 15:6-15; Yḥ. 18:39-40; 19:1-16] — Mt. 27:23; Mk. 15:14; Yḥ. 18:38; 19:4. 14 “Kenniw tiwyem ayi-dd bnadem-a am yijjen wenni issɛiǧen řgens nwem. Xzar, necc sseqsiɣ t zzatwem, war ufiɣ uřa d ijj n řɛib deg weryaz-a zi jjihet marra i zzayes tᵉttcetcam xas kenniw. 15 Uřa d Hirudus war dayes yufi ca, minzi necc ssekkeɣ t ɣares. U xzar, war din uřa d ict n řḥajjet i igga tesdaheǧ řmewt. 16 Necc ad t hettkeɣ s urekkuḍ uca ad as arxuɣ.” 17 Maɣar tuɣa din ict n tnamit maḥend ad asen yarxu i yijjen di Řɛid. ◘23:17 Mt. 27:15; Mk. 15:6; Yḥ. 18:39. 18 Maca marra řɣaci isɣuy deg ijj n umur, inna: “Kksem Wa, arxu aneɣ-dd i Bar-Abbas!” ◘23:18 Řex. 3:14. 19 Wa tuɣa ittwammenḍar di řeḥbes x ssibbet n ijj n uɣuwweɣ i imsaren di tendint u x ssibbet n wenɣay. 20 Issiweř Pilaṭus ɛawed akidsen, minzi tuɣa ixs ad yarxu i Yasuɛ. 21 Maca sɣuyen nitni, nnan: “Ṣellb i-t! Ṣellb i-t!” 22 Inna asen i twařa wiss třata: “Man tuɛeffna igga Wa xenni? Necc war dayes ufiɣ bu uxeṭṭu i isdaheǧen řmewt? S uyenni awarni řami t hettkeɣ s urekkuḍ, ad as arxuɣ!” 23 Maca nitni ziyyaren xas s tmijjawin jjehdent, ttaren maḥend ad t ṣellben. Timijjawin nsen d tenni n imeqqranen n ikehhanen tuɣa arennyent di jjehd. 24 Xenni iḥkem Pilaṭus ad asen iqḍa cɣeř nsen. ◘23:24 Mt. 27:26; Mk. 15:15; Yḥ. 19:16. 25 Iḍřeq asen i wenni immenḍaren di řeḥbes zi ssibbet n uɣuwweɣ d wenɣay, d wenni ttaren nitni, maca isellem Yasuɛ i nitni x řeḥsab řxaḍar nsen.
Abrid ɣar ṣṣalib
26 Umi t gewwden ssenni, ṭṭfen Cimɛun zi Qayrawan, tuɣa yusa-dd zi řkampu, uca ssarsen xas ṣṣalib ḥima ad t yarbu awarni Yasuɛ. ◘23:26 [Mt. 27:32-44; Mk. 15:21-32; Yḥ. 19:17-19] 27 Iḍfar i-t-i-dd ijj n řɣaci n iwdan d temɣarin nni tuɣa iwtin agejdur, ttrunt xas. 28 Inneqřeb-dd ɣarsent Yasuɛ, inna: “A yessis n Urcalim, war ttrunt ca xafi, maca runt x ixef nkent d tarwa nkent. 29 Minzi ad dd-asen wussan i di i ɣa inin: ‘Sseɛd n temɣarin i war izemmaren ad urwent u sseɛd n iɛeddisen nni war yurwen, d tibbac tinni war issuṭṭuḍen!’ 30 Xenni ad inin i idurar: ‘Wḍam-dd xaneɣ!’, u i tiwririn: ‘Dřent aneɣ!’ ◘23:30 Ica. 2:19; Ḥuc. 10:8; Asa. 6:16; 9:6. 31 Minzi mařa ggin aya s ukeccuḍ aziza, min ɣa imsaren xenni i ukeccuḍ yuẓɣen?” ◘23:31 Irm. 25:29; 1 Bṭ. 4:17. 32 Nedhen akides ɛawed tnayen nneɣni inni tuɣa iqeṭṭɛen abrid, ḥima ad ten nɣen akides. ◘23:32 Yḥ. 19:18.
33 Řami iwḍen ɣar wemcan umi qqaren ‘Taceqquft’, ṣellben t din ak-d yinni tuɣa iqeṭṭɛen abrid, ijjen x yefus nnes u wenneɣni x uzeřmaḍ nnes. ◘23:33 Mt. 27:33,38; Mk. 15:22; Yḥ. 19:18. 34 Maca Yasuɛ inna: “A Baba, ɣfar asen, minzi nitni war ssinen min tteggen!” Uca bḍan arruḍ nnes, nḍaren xas akeccuḍ. ◘23:34 Izhd. 22:19; Mt. 27:35; Mk. 15:24; Yḥ. 19:23; Řex. 7:60; 1 Kur. 4:12. 35 Tuɣa iwdan bedden din, xezzaren. Uřa d imeqqranen n řgens sthezzan zzayes, nnan: “Tuɣa issenjem inneɣni, řexxu ejj i-t ad issenjem Ixef nnes mařa Netta d Lmasiḥ, d Wenni ittwafarzen zi AREBBI?” 36 Uřa d iɛeskariyyen stehzan zzayes am ɣares dd-qarrben uca wcin as řxeǧ. 37 Nnan as: “Mařa Cek d Ajeǧid n Wudayen, xenni senjem Ixef nnec!” 38 Tuɣa din ɛawed ict n tira sennej nnes, urin tt s lḥuruf n Tyunanit d Tlatinit d Tɛibranit: ‘Wa d Ajeǧid n Wudayen.’ ◘23:38 Mt. 27:37; Mk. 15:26; Yḥ. 19:19.
39 Ijjen zeg iqṭaṭɛiyyen i yuyřen akides, tuɣa ittceqqaf dayes, iqqar: “Mařa Cek d Lmasiḥ, senjem Ixef nnec uřa d neccin!” 40 Maca wenneɣni iwebbex i-t, inna: “Ma cek war teggʷided ca ɛad zi AREBBI umi cek iřqef ccreɛ d ijjen? 41 Neccin s řḥeqq minzi neṭṭef axeǧeṣ n min negga. Maca Wa war iggi min war iḥřin!” 42 Xas uca inna i Yasuɛ: “Ɛqeř xafi, a Sidi inu, xmi dd ɣa tased di Tgeldit nnec.” 43 Inna as Yasuɛ: “S tidett, Necc ad ac iniɣ, aqa ass-a ad tiřid akidi di jjennet.”
Řmewt n Yasuɛ
44 Tuɣa tasaɛɛet ɛřaḥař d setta, aqa-tt d ḍḍhur, xenni tewḍa-dd taǧest x temmurt marra ařami d tesɛa, aqa-tt d třata n uɛecci. ◼23:44 setta - ixs ad yini ‘tuɣa d azyen n wass’. tesɛa - ixs ad yini ‘tasaɛɛet tuɣa-tt d třata n wezyen n wass’. ◘23:44 [Mt. 27:45-56; Mk. 15:33-41; Yḥ. 19:28-30] — Mt. 27:45; Mk. 15:33. 45 Xenni tebbarcen tfuct uca ařeḥḥaf n wadaf ɣar Zzawect Tameqqrant ittwacarreg deg wezyen. ◘23:45 Mt. 27:51; Mk. 15:38. 46 Yasuɛ iřaɣa s jjehd, inna: “A Baba, deg ifassen nnec ad ssarseɣ Arruḥ inu.” Umi inna aya, isellem Ixef nnes ɣares. ◘23:46 Izhd. 31:6; Mt. 27:50; Mk. 15:37; Yḥ. 19:30; Řex. 7:59. 47 Umi iẓra řqebṭan x mya min tuɣa imsaren, ibda issemɣara di AREBBI, inna: “S tidett tuɣa Bnadem-a d amseggad!” ◘23:47 Mt. 27:54; Mk. 15:39.
48 Umi marra řɣaci i d imunen ḥima ad ẓaren afurrej-a, ẓrin min imsaren, ɛeqben am wtin deg idmaren nsen. 49 Marra inni issnen Yasuɛ d temɣarin i kides dd-yusin zi Ljalil, bedden ɣar řaggʷaj, ẓrin marra aya.
Anḍeř n Yasuɛ
50 Ijj n weryaz, qqaren as Yusuf, tuɣa-t d amcawar di Jmaɛet Tameqqrant. Netta zi Ramta, ict n tendint di Yahuda, aqa-t d ijj n weryaz d aṣebḥan d amseggad. ◼23:50 ’Jmaɛet Tameqqrant - niɣ: ‘Jmaɛet n řḥukkam imeqqranen n Wudayen’. ◘23:50 [Mt. 27:57-61; Mk. 15:42-47; Yḥ. 19:38-42] — Mt. 27:57; Mk. 15:43; Yḥ. 19:38. 51 Netta war yarḍi ca x ccwar nsen u x min ggin, u netta tuɣa ittraja Tageldit n AREBBI. 52 Wanita yuyur ɣar Pilaṭus uca ittar as arrimet n Yasuɛ. 53 Issehwa tt-i-dd zi ṣṣalib, inneḍ i-tt deg ict n txeyyaḍt n řeqṭen azdad uca issars i-tt deg wenḍeř i iɣza di sseǧaḥ mani war inḍiř ḥed ɛad. ◘23:53 Mt. 12:40; 26:12; 27:59; Mk. 15:46. 54 Tuɣa d ass n Usewjed, aqa ssebt tqarreb-dd.
55 Timɣarin i kides dd-yusin zi Ljalil, qarrbent-i-dd, ẓrint anḍeř d mammec ssarsen arrimet nnes. ◘23:55 Lk. 8:2. 56 Xas uca ɛeqbent, ssewjdent řeɛṭur d zzect ittfuḥen, maca di ssebt areyyḥent am mammec teǧa di tewṣeyyet. ◘23:56 Mk. 15:47

- Luka
- <
- 23
- >

◘23:1 23:1 [Mt. 27:1-2; 11-14; Mk. 15:1-5; Yḥ. 18:28-38] — Mt. 27:2; Mk. 15:1; Yḥ. 18:28.

◘23:2 23:2 Mt. 17:25; 22:21; Mk. 12:17; Lk. 20:25; Řex. 17:7; Rum. 13:7.

◘23:3 23:3 Mt. 27:11; Mk. 15:2; Yḥ. 18:33.

◘23:7 23:7 Lk. 3:1.

◘23:8 23:8 Lk. 9:7.

◘23:12 23:12 Řex. 4:27.

◘23:13 23:13 [Mt. 27:15-26; Mk. 15:6-15; Yḥ. 18:39-40; 19:1-16] — Mt. 27:23; Mk. 15:14; Yḥ. 18:38; 19:4.

◘23:17 23:17 Mt. 27:15; Mk. 15:6; Yḥ. 18:39.

◘23:18 23:18 Řex. 3:14.

◘23:24 23:24 Mt. 27:26; Mk. 15:15; Yḥ. 19:16.

◘23:26 23:26 [Mt. 27:32-44; Mk. 15:21-32; Yḥ. 19:17-19]

◘23:30 23:30 Ica. 2:19; Ḥuc. 10:8; Asa. 6:16; 9:6.

◘23:31 23:31 Irm. 25:29; 1 Bṭ. 4:17.

◘23:32 23:32 Yḥ. 19:18.

◘23:33 23:33 Mt. 27:33,38; Mk. 15:22; Yḥ. 19:18.

◘23:34 23:34 Izhd. 22:19; Mt. 27:35; Mk. 15:24; Yḥ. 19:23; Řex. 7:60; 1 Kur. 4:12.

◘23:38 23:38 Mt. 27:37; Mk. 15:26; Yḥ. 19:19.

◼23:44 23:44 setta - ixs ad yini ‘tuɣa d azyen n wass’. tesɛa - ixs ad yini ‘tasaɛɛet tuɣa-tt d třata n wezyen n wass’.

◘23:44 23:44 [Mt. 27:45-56; Mk. 15:33-41; Yḥ. 19:28-30] — Mt. 27:45; Mk. 15:33.

◘23:45 23:45 Mt. 27:51; Mk. 15:38.

◘23:46 23:46 Izhd. 31:6; Mt. 27:50; Mk. 15:37; Yḥ. 19:30; Řex. 7:59.

◘23:47 23:47 Mt. 27:54; Mk. 15:39.

◼23:50 23:50 ’Jmaɛet Tameqqrant - niɣ: ‘Jmaɛet n řḥukkam imeqqranen n Wudayen’.

◘23:50 23:50 [Mt. 27:57-61; Mk. 15:42-47; Yḥ. 19:38-42] — Mt. 27:57; Mk. 15:43; Yḥ. 19:38.

◘23:53 23:53 Mt. 12:40; 26:12; 27:59; Mk. 15:46.

◘23:55 23:55 Lk. 8:2.

◘23:56 23:56 Mk. 15:47

© 2020 www.tarifit.info