- Ḥuciɛa
- <
- 3
- >

3
Ḥuciɛa ad iseɣ ict n temɣart izennan
1 SIDI inna ayi: “Ruḥ ict n twařa nneɣni, exs tamɣart nni ittwassɛizzen zeg umeddukkeř nnes, maca tezna, am mammec SIDI ittexs ayt n Israil, maca nitni xezzaren ɣar irebbiten nneɣni u ttexsen ṣṣedqet n weɣrum s zzbib.” ◼3:1 tenni ittwassɛizzen zeg umeddukkeř - zi jjihet n tterjama aqa din jar yinni ittfessaren Adlis Iqeddsen array ifarzen, maca neccin nḍeffar array i iqqaren belli Arebbi inna i Ḥuciɛa belli ad yawi Jumir ɛawed d tamɣart nnes. Deg ayet i dd-ittasen awarni tanita iban-dd aqa ittxeṣṣa i Ḥuciɛa ad ixeǧeṣ ṣṣadaq ɛawed, maca qell x min tuɣa nnumen yeryazen ad xeǧṣen (řqimet n ṣṣadaq tuɣa tt 50 n řweznat n nnuqart - xzar Aɛwd. 22:29), maca Ḥuciɛa ixeǧeṣ řqimet n 30 n řweznat n nnuqart waha. Aqa balak tuɣa man aya minzi Jumir tuɣa tfessed arrimet nnes. 2 S uyenni sɣiɣ tt i necc s xemmesṭac n uqiyyat n nnuqart u s ijj n uḥumir ifeyyḍen n imendi. 3 Necc nniɣ as: “Cem ad ɣari teqqimed aṭṭas n wussan. War ttegg ca farq-ccɣeř u war ttiři n ijj n weryaz nneɣni, uca uřa d necc ad ggeɣ amenni akidsem.” ◘3:3 Aɛwd. 21:11 4 Maɣar ayt n Israil ad qqimen aṭṭas n wussan břa ajeǧid, břa řḥakem, břa taɣarṣt, břa amayḍu iqeddsen, břa apalṭu n ukehhan d řexyařat n l’aṣnam. ◘3:4 Ḥuc. 10:3 5 Awarni as ad dd-dewřen ayt n Israil¸ ad arzun x SIDI, AREBBI nsen u x Dawud, ajeǧid nsen. Deg uneggar n wussan ad dd-asen ttarjijin ɣar SIDI d tcuni nnes. ◘3:5 Ica. 2:2; Irm. 30:9; Ḥiz. 34:23; 37:22; Mixa 4:1

- Ḥuciɛa
- <
- 3
- >

◼3:1 3:1 tenni ittwassɛizzen zeg umeddukkeř - zi jjihet n tterjama aqa din jar yinni ittfessaren Adlis Iqeddsen array ifarzen, maca neccin nḍeffar array i iqqaren belli Arebbi inna i Ḥuciɛa belli ad yawi Jumir ɛawed d tamɣart nnes. Deg ayet i dd-ittasen awarni tanita iban-dd aqa ittxeṣṣa i Ḥuciɛa ad ixeǧeṣ ṣṣadaq ɛawed, maca qell x min tuɣa nnumen yeryazen ad xeǧṣen (řqimet n ṣṣadaq tuɣa tt 50 n řweznat n nnuqart - xzar Aɛwd. 22:29), maca Ḥuciɛa ixeǧeṣ řqimet n 30 n řweznat n nnuqart waha. Aqa balak tuɣa man aya minzi Jumir tuɣa tfessed arrimet nnes.

◘3:3 3:3 Aɛwd. 21:11

◘3:4 3:4 Ḥuc. 10:3

◘3:5 3:5 Ica. 2:2; Irm. 30:9; Ḥiz. 34:23; 37:22; Mixa 4:1

© 2020 www.tarifit.info