- Icaɛya
- <
- 53
- >

53
Aswaḍeɛ n Umsexxar n SIDI (Řexbar Aṣebḥan Wiss Xemsa)
1 “Xzar, Amsexxar inu ad yegg s řeɛqeř, ad ittwassɛuǧa u ad ittwassuɛřa, wah, ad ittwassɛuǧa ař ṭṭarf. 2 Am zzayek nnxeřɛen aṭṭas - ammu s waṭṭas ixsar udem nnes, war iǧi ɛad am n ijj n bnadem, u addud nnes, war iǧi ɛad am n tarwa n bnadem - ◘53:2 Ica. 53:3 3 ammu i ɣa issengez Netta aṭṭas n řegnus, wah, ɛad ijeǧiden ad sseɣden, maɣar min war d asen barrḥen, ad t ẓaren, u min ɛemmarṣ war sřin, ad t fehmen.” ◘53:3 Rum. 15:21
4 “Man wen yumnen di řexbar nneɣ u wi i umi d ittwasscen uɣiř n SIDI? ◘53:4 Yḥ. 12:38; Rum. 10:16
5 Maɣar am tseṭṭa imɣar Netta zzat i wudem nnes, am weẓwar zi temmurt yuẓɣen. Netta tuɣa war ɣares addud niɣ acewwar xmi t nẓar, war ɣares bu waẓri n řxeẓrat ařami dayes i ɣa nemmeẓri.
6 Tuɣa ittwasseḥqar, immenḍar zeg iwdan, aryaz n řeḥriq, issen řeḥřac, am yijjen i umi řeḥḥfen aɣembub, ammu i tuɣa ittwasseḥqar u neccin war t nḥessib walu. ◘53:6 Izhd. 22:7, 8; Izhd. 69:2-4; Ica. 49:7; 52:14; Mk. 9:12
7 S tidett, iksi xas řeḥřac nneɣ uca yarbu řeḥriq nneɣ, maca neccin nḥesb i-t am yijjen teřqef i-t lmuṣiba, am yijjen iɣḍeř i-t u iḥṣar i-t AREBBI. ◘53:7 Mt. 8:17
8 Maca netta ittwassnuqqeb x iɛeddiyen nneɣ, x řmuɛṣiyyet nneɣ řebzen t. Temmars xas tecti nni d aneɣ dd-issakkwaḍen řehna, u s iyezzimen nnes idweř aneɣ d agenfi. ◘53:8 Rum. 4:25; 5:1; 1 Kur. 15:3; Afa. 2:14; 1 Bṭ. 2:24
9 Marra neccin tuɣa nweddar am wuǧi, nedweř kuř ijj ɣar webrid nnes, maca SIDI yarra ad xas tewḍa řmuɛṣiyyet nneɣ marra. ◘53:9 Mt. 10:1, 5, 6
10 Deǧen t, uca ijja i-ten ad t ssbehdřen. War yarzim aqemmum nnes. Am izmar nedhen t ɣar tɣarṣt, am texsi tegnu qibač i wenni tt iǧasen, ammu war yarzim Netta aqemmum nnes. ◘53:10 Mt. 26:63; 27:12, 14; Mk. 14:61; 15:5; Řex. 8:32; 1 Bṭ. 1:19-20
11 Immeksi-dd zi řeḥṣaret u zi řeḥkam. Man wen zi jjiř nnes tuɣa ixemm dayes, zeɛma ittwaqess zi temmurt n yinni iddaren, aqa xas ticti zi ssibbet n uɛeddi n řgens inu! ◘53:11 Dan. 9:26
12 Immewc as wenḍeř ɣar iɛeffanen, maca ɣar ttujar tuɣa-t di řmewt nnes iqesḥen, waxxa netta ɛemmarṣ war iggi lɛunf u ɛemmarṣ war tuɣi řɣecc deg uqemmum nnes. ◘53:12 Mt. 27:57-61; 1 Bṭ. 2:22; 1 Yḥ. 3:5
13 Maca tuɣa iǧa i arḍa n SIDI maḥend ad t iřbez, isseḥřec i-t. Řami řeɛmar nnes igga ixef nnes d taɣarṣt n umarwas i ddnub nneɣ, ad iẓar Netta zzariɛet, ad isszuggar Netta ussan nnes uca arḍa n SIDI ad iqfeř s ufus nnes. ◘53:13 Yḥ. 3:16 14 Di ssibbet n umarret n řeɛmar nnes ad t iẓar uca ad ijjiwen. S tussna nnes ad isegged Umsexxar inu, Amsegged, aṭṭas n yewdan, maɣar ad yarbu řmuɛṣiyyet nsen. ◘53:14 1 Yḥ. 5:20
15 S uya ad as wceɣ tasɣart jar imeqqranen uca ak-d aytbab n ṣṣulṭa ad ibḍa takeccaḍt, minzi isebbeř tudart nnes i řmewt uca ittwaḥseb zeg inni ittɛeddan uca yarbu ddnub n waṭṭas uca ittar di ṭṭweɛ n yinni ittɛeddan.” ◼53:15 tudart - s Tɛibranit ‘řeɛmar’. ◘53:15 Mk. 15:28; Lk. 22:37; 23:34; Kul. 2:15

- Icaɛya
- <
- 53
- >

◘53:2 53:2 Ica. 53:3

◘53:3 53:3 Rum. 15:21

◘53:4 53:4 Yḥ. 12:38; Rum. 10:16

◘53:6 53:6 Izhd. 22:7, 8; Izhd. 69:2-4; Ica. 49:7; 52:14; Mk. 9:12

◘53:7 53:7 Mt. 8:17

◘53:8 53:8 Rum. 4:25; 5:1; 1 Kur. 15:3; Afa. 2:14; 1 Bṭ. 2:24

◘53:9 53:9 Mt. 10:1, 5, 6

◘53:10 53:10 Mt. 26:63; 27:12, 14; Mk. 14:61; 15:5; Řex. 8:32; 1 Bṭ. 1:19-20

◘53:11 53:11 Dan. 9:26

◘53:12 53:12 Mt. 27:57-61; 1 Bṭ. 2:22; 1 Yḥ. 3:5

◘53:13 53:13 Yḥ. 3:16

◘53:14 53:14 1 Yḥ. 5:20

◼53:15 53:15 tudart - s Tɛibranit ‘řeɛmar’.

◘53:15 53:15 Mk. 15:28; Lk. 22:37; 23:34; Kul. 2:15

© 2020 www.tarifit.info