- Awařen Iweznen
- <
- 24
- >

24
1 War ttasem.
zeg iryazen iɛeffanen,
war arezzu ca tmunet akidsen. ◘24:1 Izhd. 37:1; Awřn. 3:31; 23:17
2 Maɣar uř nsen itteqqer ɣar ureddeǧ,
awařen n iyencicen nsen
i dd-ittwayen ɣar arẓiyyet. ◘24:2 Izhd. 10:7
3 Taddart tᵉttwabna s tiɣit,
tᵉttwassemten s řefhamet,
4 s tussna ttwaɛemmaren
ixxamen n daxeř,
s marra agřa iɣřan d wagřa iřiqqen.
5 Aryaz amiɣis ijhed,
aryaz n tussna yarenni di jjehd nnes, ◘24:5 Awřn. 21:22
6 maɣar ittxeṣṣa
ad ittwandeh umenɣi s udebbar,
u s řemɣaret n umcawar ad yiři usenjem. ◘24:6 Awřn. 11:14; 15:22; 20:18
7 Tiɣit tuɛřa x ubuhaři,
netta war yarezzem aqemmun nnes
di tewwart n tendint. ◘24:7 Awřn. 14:6
8 Wenni ittxarriṣen di řɣar,
ad as řaɣan arrays n bu-teḥřaymect.
9 Řemwayař n uxarreṣ n ubuhaři d ddenb,
u amestehziy d nnɛi i bnadem.
10 Mařa tarxud zeg ixef nnec
deg wass n řeḥṣaret,
ammu uřa d jjhed nnec ad tᵉttwaḥṣar.
11 Senjem inni ittwaṭṭfen
maḥend ad ttwanɣen,
inni ten ittawyen
ɣar mani ten i ɣa nɣen,
sbedd i-ten! ◘24:11 Izhd. 82:4
12 Mařa cek ad tinid:
“Xzar, aqa war nessin walu x man aya!”,
ma wenni iwezznen uřawen,
war t issargib?
Wenni iḥeṭṭan řeɛmar nnec, issen i-t!
Netta ad ixeǧeṣ bnadem
ɛlaḥsab řxedmet nnes. ◘24:12 Ayub 34:11; Izhd. 62:13; Irm. 32:19; Rum. 2:6; Asa. 22:12
13 Ecc tamment, a mmi,
maɣar nettat teṣbeḥ,
tamment n teɣrast
aqa d tmiẓidt i waneɣ nnec.
14 Ammu i teǧa tussna n tiɣit
i řeɛmar nnec.
Mařa tufid tt, xenni teǧa tiwecca,
řayas nnec war ittwaqeṭṭeɛ ca. ◘24:14 Izhd. 19:11; 119:103; Awřn. 23:18
15 A aɛeffan, war tᵉttḥama
x tzeddiɣt n umsegged,
war heddem amcan n wareyyeḥ nnes!
16 Maɣar amsegged
ad iwḍa sebɛa n twařawin,
ad dd-ikkar ɛawed,
maca iɛeffanen ad nnqarḍen s řɣar. ◘24:16 Ayub 5:19; Izhd. 34:20; Ɛam. 5:2; 8:14
17 War farreḥ i uweṭṭu n řeɛdu nnec,
mařa netta inqarḍ,
ejj uř nnec war ifarreḥ, ◘24:17 Ayub 31:29; Awřn. 17:5
18 maḥend SIDI war t iẓarr
u man aya ad yiři d řɛib di tiṭṭawin nnes,
ařami Netta ad xas issḥeyyed aɣḍab nnes.
19 War ttxeyyiq aṭṭas
x wenni itteggen řɣar,
war ttasem zeg iɛeffanen, ◘24:19 Izhd. 37:1; 73:3; Awřn. 3:31; 23:17; 24:1
20 maɣar aqa wenni itteggen řɣar
war ɣares tiwecca,
řefnar n iɛeffanen ad ittwassexsi. ◘24:20 Ayub 18:5, 6; Awřn. 13:9; 20:20
21 A mmi, ggʷed SIDI d ujeǧid,
war ttxeǧeḍ ca ixef nnec
ak-d yinni ixsen ad nqeřben kuřci,
22 maɣar ad dd-yas uḍeyyeɛ nsen
deg ijj n umur,
wi issnen aneggaru aɛeffan
n iseggʷusa nsen?
Awařen iweznen n ayt n tiɣit -tasɣart 2
23 Uřa d yina d awařen iweznen n imiɣisen.
Asfarz n wudmawen di ddeɛwet
war iǧi ca mliḥ. ◘24:23 Uf. 23:3, 6; Lawi 19:15; Aɛwd. 1:17; 16:19; Awřn. 18:5; 28:21; Yḥ. 7:24; Yaɛ. 2:1
24 Wenni iqqaren i uɛeffan: “Cek d amsegged!”,
wanita ad t neɛřen řegnus,
ad t carhen ccuɛub. ◘24:24 Awřn. 17:15; Ica. 5:23
25 Maca inni ten i ɣa iḥakmen,
ad iřin mliḥ,
lbaraka s marra řxar ad ɣarsen dd-tas.
26 Am ijjen wenni issudumen iyencicen,
ammu i yeǧa wenni dd-ittarran
s wawařen iseggmen.
27 Sewjed řxedmet nnec barra,
kemmeř i-tt i yixef nnec deg iyyar,
uca bna taddart nnec awarni man aya!
28 War ttiři d acehhad břa ssibbet
x jjar nnec.
Ma iɛeddeř ad tɣarred s iyencicen nnec?
29 War qqar: “Am mammec i d ayi igga,
ammu i dd-as ɣa ggeɣ uřa d necc!”,
maɣar Necc ad dd-xeřfeɣ zi kuř ijjen
ɛlaḥsab řxedmet nnes. ◘24:29 Rum. 12:17, 19
30 Necc kkeɣ x yeyyar n ijj n umeɛguz,
x umarjeɛ n uḍiř n ijj n bnadem
s wuř nnes war imtinen.
31 Xzar, tgeɛɛed-dd xas marra teyzit,
tedřa tzeggʷart udem n temmurt nnes,
aqa řḥiḍ nnes n weẓru ittwahdem.
32 Řami tt ẓriɣ, ksiɣ tt ɣar wuř inu,
ẓriɣ tt uca ksiɣ tt am yijj n uwebbex.
33 “Ejj ayi ad ṭṭṣeɣ cwayt drust,
cwayt drust n unudem,
cwayt drust n ubuzzeř s ifassen ḍefṣen, ◘24:33 Awřn. 6:10, 11
34 dinni dd ɣa yas zzeřḍ nnec,
uřa d řeɣben nnec
am yijj n weryaz s řesnaḥ.” ◘24:34 Awřn. 6:11

- Awařen Iweznen
- <
- 24
- >

◘24:1 24:1 Izhd. 37:1; Awřn. 3:31; 23:17

◘24:2 24:2 Izhd. 10:7

◘24:5 24:5 Awřn. 21:22

◘24:6 24:6 Awřn. 11:14; 15:22; 20:18

◘24:7 24:7 Awřn. 14:6

◘24:11 24:11 Izhd. 82:4

◘24:12 24:12 Ayub 34:11; Izhd. 62:13; Irm. 32:19; Rum. 2:6; Asa. 22:12

◘24:14 24:14 Izhd. 19:11; 119:103; Awřn. 23:18

◘24:16 24:16 Ayub 5:19; Izhd. 34:20; Ɛam. 5:2; 8:14

◘24:17 24:17 Ayub 31:29; Awřn. 17:5

◘24:19 24:19 Izhd. 37:1; 73:3; Awřn. 3:31; 23:17; 24:1

◘24:20 24:20 Ayub 18:5, 6; Awřn. 13:9; 20:20

◘24:23 24:23 Uf. 23:3, 6; Lawi 19:15; Aɛwd. 1:17; 16:19; Awřn. 18:5; 28:21; Yḥ. 7:24; Yaɛ. 2:1

◘24:24 24:24 Awřn. 17:15; Ica. 5:23

◘24:29 24:29 Rum. 12:17, 19

◘24:33 24:33 Awřn. 6:10, 11

◘24:34 24:34 Awřn. 6:11

© 2020 www.tarifit.info