- Ilawiyyen
- <
- 12
- >

12
Tiweṣṣa n usizdeg ɣar wexřaq
1 Issiweř SIDI ak-d Musa, inna:
2 “Siweř ak-d ayt n Israil, ini: ‘Mařa teksi ict n temɣart ddeyset uca turuw-dd aḥenjir, ad tiři texmej sebɛa n wussan. Ad tiři texmej am deg wussan n weɛzař xmi xas idammen. 3 Deg wass wiss tmenya ittxeṣṣa ad ittwaxten aysum n řeɛdařyet nnes. ◘12:3 Amz. 17:12; Lk. 1:59; 2:21; Yḥ. 7:22 4 Awarni man aya ad teqqim třata u-třatin n wussan deg idammen n usizdeg nnes. War tᵉttḥidi walu zi min iǧan iqeddes u war tᵉttraḥ ɣar Zzawect Iqeddsen ař ɣa kemmřen wussan n usizdeg nnes. 5 Mařa turuw d taḥenjirt, ad tiři texmej tnayen n ssimanat, am deg wussan n weɛzař nnes. Awarni man aya ad teqqim setta u-settin n wussan deg idammen n usizdeg nnes. ◼12:5 ssimanat - niɣ ‘imalasen’. 6 Xmi ɣa kemmřen wussan n usizdeg n mmis niɣ n yeǧis, xenni ad tawi ijj n izmar n ijj n useggʷas am tɣarṣt n wecmaḍ niɣ ijj n wedbir d ameẓyan niɣ ict n tejlilliḥt am tɣarṣt n ddenb ɣar ukehhan ɣar wadaf n Uqiḍun n Umsagar. 7 D netta ad yawi man aya zzat i wudem n SIDI uca ad xas igg aṣřaḥ. Xenni ad tiři tizdeg zi řɛunṣar n idammen nnes. Wa d azerf i tenni i ɣa yarwen ijj n mmis niɣ ict n yeǧis. ◼12:7 ifdi - xzar Izhd. 78:35. 8 Mařa war tiwiḍ ad tawi ijj zeg wuǧi, xenni ad tᵉṭṭef tnayen n tejlilliḥin niɣ tnayen n idbiren imeẓyanen, ijj i tɣarṣt n wecmaḍ u ijj i tɣarṣt n ddenb, uca akehhan ad xas igg aṣřaḥ. Xenni ad tiři tizdeg.’ ” ◼12:8 ifdi - xzar Izhd. 78:35.

- Ilawiyyen
- <
- 12
- >

◘12:3 12:3 Amz. 17:12; Lk. 1:59; 2:21; Yḥ. 7:22

◼12:5 12:5 ssimanat - niɣ ‘imalasen’.

◼12:7 12:7 ifdi - xzar Izhd. 78:35.

◼12:8 12:8 ifdi - xzar Izhd. 78:35.

© 2020 www.tarifit.info