- Yaɛqub
- <
- 1
- >

Yaɛqub
1
Taqeǧebt n l’iman
1 Yaɛqub, amsexxar n AREBBI u n Siditneɣ Yasuɛ Lmasiḥ, i tenɛac n tqebbař tinni ittwazeǧɛen jar řegnus: Řehna xawem! ◘1:1 Řex. 8:1; 1 Bṭ. 1:1.
2 A aytma, mařa ad xawem kken ɛřam kuř ijarriben, ḥesbem man aya marra d řefraḥet, ◘1:2 Mt. 5:11; Rum. 5:3; 1 Bṭ. 1:6. 3 maɣar kenniw tessnem belli taqeǧebt n l’iman, ad dd-tejj ṣṣbar nwem. ◘1:3 Rum. 5:3; 1 Bṭ. 1:7. 4 Maca ittxeṣṣa ṣṣbar ad ittwakemmeř, ḥima ad tawḍem u ad tkemmřem, uca war kenniw ittxeṣṣi walu.
5 Mařa ca n ijjen zzaywem teqqim as ɛad tiɣit, ad tt ittar zi AREBBI wenni itticen s tecrimet i marra břa azawar, uca ad as temmewc. ◘1:5 Awřn. 2:3; Irm. 29:12; Mt. 7:7; 21:22; Mk. 11:24; Yḥ. 16:24; 1 Yḥ. 3:22; 5:14. 6 Maca ejj i-t ad ittar s l’iman, břa acekki, minzi wenni ittcekkan aqa netta am řemwaj n řebḥar nni ittwaɛarrnen zeg usemmiḍ. 7 War ttejji ad as ittɣiř i bnadem nni ad iksi ca zi SIDI, 8 maɣar netta s tnayen izeǧifen, war yarsi di marra ibriden nnes.
9 Ejj umatwem iwaḍɛen ad issemɣar di řuɛřa nnes, 10 u bu-wagřa deg uwaḍeɛ nnes, minzi am twardect di arbiɛ ad ifna netta. 11 Maɣar ad tenqar tfuct s řeḥmu nnes, ad tessecmeḍ arbiɛ uca tawardect ad tisřaw uca ad as iraḥ waẓri n wudem nnes. Ammu i ɣa ifna ɛawed bu-wagřa di marra ibriden nnes. ◘1:11 Ica. 40:6, 7; 1 Kur. 7:31; Yaɛ. 4:14; 1 Bṭ. 1:24; 1 Yḥ. 2:17.
12 Sseɛd n weryaz nni i ɣa iḥemřen ajarreb, minzi mařa idweř d amqeǧeb, ad iṭṭef ttaj n Tudart nni tuɣa iwaɛd zzayes AREBBI i yinni t ittexsen. ◘1:12 Ayub 5:17; Mt. 10:22; 19:28, 29; 2 Tim. 4:8; 1 Bṭ. 5:4; Asa. 2:10. 13 War ttejji ḥed mařa ittwajjareb, ad yini: “AREBBI i d ayi ittjarraben!” Aqa AREBBI war izemmar ad ittwajarreb zi řɣar uca Netta s yixef nnes war ittjjarrib uřa d ijj. 14 Maca kuř ijj ad ittwaɣwa zi nnecwet nnes uca nnecwet ad t tᵉṭṭef uca ad zzayes ittwaɣwa. 15 Mařa nnecwet teksi s uɛeddis, ad dd-taruw ddenb, uca xmi ɣa imɣar ddenb, ad dd-yawi řmewt. 16 A aytma iɛizzen, war ttweddarem! 17 Kuř tawhibt taṣebḥant d ikemmřen thekkwa-dd zi sennej, zi Babatsent n tfawin i war ɣar iǧi ubeddeř niɣ tiři n ddewřan. ◘1:17 Awřn. 2:6; Ica. 14:27; 46:10; Mal. 3:6; Rum. 11:29; 1 Kur. 4:7. 18 Yusa-dd as x řxaḍar, maḥend ad aneɣ dd-yejj s wawař n tidett, ḥima ad niři d ṣṣabet tamezwarut zi marra min zzayes dd-ixeřqen. ◘1:18 1 Kur. 4:15; Gal. 4:19; 1 Bṭ. 1:23.
Asḥeǧi d ṭṭaɛet i Wawař n Arebbi
19 Snem aya, a aytma iɛizzen, ejj kuř bnadem ad iqeǧeq ḥima ad iseř, war tqeǧiqem ca ɣar wawař niɣ ɣar tefqeḥt. ◘1:19 Awřn. 17:27; Amb. 5:1. 20 Minzi tafqeḥt n weryaz war dd-tᵉttiwi ca tasegda zzat i AREBBI. 21 S uyenni ssbeɛɛdem xawem qaɛ taxmuji d waṭṭas n tuɛeffna, uca qebřem s temhint awař i ittwaẓẓun di ṭṭbiɛet nneɣ, awař i izemmaren ad issenjem řeɛmur nwem. ◘1:21 Rum. 13:12; Kul. 3:8.
22 Iřim d inni itteggen awař, war iǧi d inni ittesřan waha, war cemtem ixef nwem! ◘1:22 Mt. 7:21; Lk. 11:28; Rum. 2:13; 1 Yḥ. 3:7. 23 Minzi mařa isřa ḥed i wawař, maca war zzayes iggi, aqa netta am yijj n weryaz i ixezzaren di tisit deg uɣembub nnes. ◘1:23 Lk. 6:47. 24 Minzi ittwařa ixef nnes, iruḥ, uca řexdenni ad ittu mammec tuɣa iǧa. 25 Maca wenni i ɣa ixzaren di Ccariɛa ikemmřen n tiřelli uca iqqim ixezzar dayes, war iǧi am yijjen ittesřa řexdenni ittᵉttu deɣya, maca am yijjen wenni tt itteggen s tidett, aqa wanita d amimun di min ittegg. ◘1:25 Mt. 5:19.
26 Mařa din wenni umi ittɣiř aqa netta ittsexxar i AREBBI am war iḥeṭṭi iřes nnes, maca ixeddeɛ uř nnes, xenni aqa tasexxart nnes baṭeř. ◘1:26 Izhd. 34:14; Yaɛ. 3:6; 1 Bṭ. 3:10. 27 Maɣar tasexxart tamezdagt d iqeddsen qibač i AREBBI, Babatneɣ, aqa-t d ta: athili deg iyujiřen d tijjař di řmeḥnet nsent, u maḥend bnadem ad iḥeyyed ixef nnes zi ddunect břa řɣecc.

- Yaɛqub
- <
- 1
- >

◘1:1 1:1 Řex. 8:1; 1 Bṭ. 1:1.

◘1:2 1:2 Mt. 5:11; Rum. 5:3; 1 Bṭ. 1:6.

◘1:3 1:3 Rum. 5:3; 1 Bṭ. 1:7.

◘1:5 1:5 Awřn. 2:3; Irm. 29:12; Mt. 7:7; 21:22; Mk. 11:24; Yḥ. 16:24; 1 Yḥ. 3:22; 5:14.

◘1:11 1:11 Ica. 40:6, 7; 1 Kur. 7:31; Yaɛ. 4:14; 1 Bṭ. 1:24; 1 Yḥ. 2:17.

◘1:12 1:12 Ayub 5:17; Mt. 10:22; 19:28, 29; 2 Tim. 4:8; 1 Bṭ. 5:4; Asa. 2:10.

◘1:17 1:17 Awřn. 2:6; Ica. 14:27; 46:10; Mal. 3:6; Rum. 11:29; 1 Kur. 4:7.

◘1:18 1:18 1 Kur. 4:15; Gal. 4:19; 1 Bṭ. 1:23.

◘1:19 1:19 Awřn. 17:27; Amb. 5:1.

◘1:21 1:21 Rum. 13:12; Kul. 3:8.

◘1:22 1:22 Mt. 7:21; Lk. 11:28; Rum. 2:13; 1 Yḥ. 3:7.

◘1:23 1:23 Lk. 6:47.

◘1:25 1:25 Mt. 5:19.

◘1:26 1:26 Izhd. 34:14; Yaɛ. 3:6; 1 Bṭ. 3:10.

© 2020 www.tarifit.info