- Titus
- <
- 3
- >

3
1 Seɛqeř i-ten, maḥend ad ṭṭaɛen i řḥukkam u i ṣṣulaṭat, ad asen ggen array, ad iřin wejden i řxedmet taṣebḥant mammec ma tegga, ◘3:1 Rum. 13:1, 3-7; 1 Bṭ. 2:13. 2 war ttceqqifen di ḥed, war ttemcubbucen, ad iřin ttebten uca ad ssecnen řeḍrafet i marra iwdan zi marra iɣezdisen. ◘3:2 Fil. 4:5; 2 Tim. 2:24, 25. 3 Aqa uřa d neccin zic tuɣa aneɣ d ifɣař, s wuř war imtinen, nweddar, aqa aneɣ d isemɣan n ɛřam kuř nnecwat d ccehwat, tuɣa neddar di tuɛeffna uřa di řeḥsed, dayneɣ acrah uca ncarh ijjen wenneɣni. ◘3:3 1 Kur. 6:11; Afa. 2:1; Kul. 3:7; 1 Bṭ. 4:3.
4 Maca xmi tban tcuni d tayri n AREBBI, wenni d aneɣ itticen Tudart, ◼3:4 tacuni - niɣ ‘řeḍrafet’ niɣ ‘lḥanana’. 5 aqa iwca aneɣ Tudart, war iǧi ɛlaḥsab řexdayem n tsegda i negga, maca ɛlaḥsab arreḥmet nnes, ɛlaḥsab asird n wexřaq n jdid d tajdidet s Arruḥ Iqeddsen ◘3:5 Řex. 15:11; Rum. 3:20, 28; 4:2, 6; 9:11; 11:6; Gal. 2:16; Afa. 1:4; 2:4, 9; 2 Tim. 1:9. 6 i xaneɣ dd-ifarreɣ s ufeyyeḍ s Yasuɛ Lmasiḥ, wenni d aneɣ itticen Tudart, ◘3:6 Ḥiz. 36:25. 7 ḥima ad nettwasegged s arḍa nnes, ad nedweř d iwriten s usitem di Tudart ittduman.
8 Awař-a dayes řmanet, uca necc xseɣ ɛawed ad tekkared ad tbedded s jjehd x man aya, ḥima inni ittecřen x AREBBI, ad meḥḍen maḥend ad cebbaren řebda di řexdayem tiṣebḥanin. Timesřayin-a cnant u daysent nnfaɛ i iwdan. 9 Maca beɛɛed x umḥarweḍ abuhaři, x thuja n taṣiřat, x umenɣi u x imcubbac n imseřmaden n idlisen, minzi di marra man aya war dayes bu nnfaɛ, aqa man aya d řbaṭeř. ◘3:9 1 Tim. 1:4; 4:7; 6:20; Tit. 1:14.
10 Mařa din ḥed issbeṭṭa, ittxeṣṣa kenniw ad as tagim awarni řami t twebbxem ict n twařa u ict n twařa nneɣni. ◘3:10 Mt. 18:17; Rum. 16:17; 2 Ts. 3:6; 2 Tim. 3:5; 2 Yḥ. 10. 11 Aqa tessnem belli wanita d amfaryaḍ, aqa d amednub, aqa ittwaḥaseb zeg ixef nnes.
Awař d useǧem aneggaru
12 X minni i ɣarek dd ɣa ssqadeɣ Artimas niɣ Ticikus, egg tizemmar maḥend ad ɣari dd-tased deɣya ɣar Nikupulis, minzi aqa ggiɣ ad din sseɛduɣ řmecta. ◘3:12 Řex. 20:4; Afa. 6:21; 2 Tim. 4:12.
13 Zenas, amseřmad n idlisen, d Apullus, awyem ten-dd mliḥ deg webrid, ḥima war d asen ittxeṣṣi uřa d ict n tmesřact. ◘3:13 Řex. 18:24; 1 Kur. 1:12. 14 Nitni ad sseřmaden inni nneɣ maḥend ad ggen řexdayem tiṣebḥanin mařa din řeḥwej ameqqran, ḥima war ttiřin břa řɣiǧet.
15 Marra wi kidi danita ttseǧamen xak s řehna. Seǧem s řehna ɛawed x yinni d aneɣ ittexsen di l’iman. Arḍa ad kiwem yiři marra idwem! Amin.

- Titus
- <
- 3
- >

◘3:1 3:1 Rum. 13:1, 3-7; 1 Bṭ. 2:13.

◘3:2 3:2 Fil. 4:5; 2 Tim. 2:24, 25.

◘3:3 3:3 1 Kur. 6:11; Afa. 2:1; Kul. 3:7; 1 Bṭ. 4:3.

◼3:4 3:4 tacuni - niɣ ‘řeḍrafet’ niɣ ‘lḥanana’.

◘3:5 3:5 Řex. 15:11; Rum. 3:20, 28; 4:2, 6; 9:11; 11:6; Gal. 2:16; Afa. 1:4; 2:4, 9; 2 Tim. 1:9.

◘3:6 3:6 Ḥiz. 36:25.

◘3:9 3:9 1 Tim. 1:4; 4:7; 6:20; Tit. 1:14.

◘3:10 3:10 Mt. 18:17; Rum. 16:17; 2 Ts. 3:6; 2 Tim. 3:5; 2 Yḥ. 10.

◘3:12 3:12 Řex. 20:4; Afa. 6:21; 2 Tim. 4:12.

◘3:13 3:13 Řex. 18:24; 1 Kur. 1:12.

© 2020 www.tarifit.info