- Awařen Iweznen
- <
- 19
- >

19
1 Iḥřa ijj n umezřuḍ
igguren di řeṣfayet nnes,
x wenni ɣar iǧan iyencicen farɣen,
u aqa t d abuhaři i yeǧa. ◘19:1 Awřn. 28:6
2 Břa tussna uřa d řeɛmar war iǧi ca mliḥ,
wenni ittqeǧqen s iḍaren nnes, ad ixḍa.
3 Tubbuheřya n bnadem
issfarraɣ abrid nnes,
u xenni uř nnes ad isɛar x SIDI. ◘19:3 Yaɛ. 1:13, 14, 15
4 Agřa ittawi-dd aṭṭas n imeddukkař,
maca amezřuḍ isemmeḥ dayes
umeddukkeř nnes.◘19:4 Awřn. 14:20
5 Acehhad issxarriqen
war ittwaḥesseb ca d amezdag,
wenni dd-yarexxun i ixarriqen,
war inejjem. ◘19:5 Aɛwd. 19:19; Awřn. 21:28
6 Aṭṭas ttzawgen zzat i wudem n umcenneɛ,
kuř ijj ittexs ad yiři d ameddukkeř
n weryaz i ɣar iǧa terzifin.
7 Marra aytmas n umezřuḍ carrhen t,
mecḥař ttiggʷejjen xas
imeddukkař nnes!
Netta iḍeffar awařen
nni war isekkwin walu. ◘19:7 Awřn. 14:20
8 Wenni iṭṭfen uř amiɣis,
ittexs řeɛmar nnes,
wenni iḥeṭṭan řefhamet,
ad yaf min icnan.
9 Ijj n ucehhad issxarriqen
war ittwaḥesseb ca d amezdag,
wenni yarexxun i ixarriqen,
ad ittwahellek.
10 Afeyyec war dd-yusi x ubuhaři,
mammec ɛad x umsexxar
maḥend ad iselleṭ x řḥukkam. ◘19:10 Awřn. 30:22
11 Řeɛqeř n bnadem ittarra i-t
ad igg s ttasiɛ n řxaḍar
tusa-dd xas maḥend ad imeyyek
x uxeṭṭu nnes.
12 Asxeḍ n ujeǧid
am zzhir n weyrad di temẓi nnes,
maca arḍa nnes am nnda x arbiɛ. ◘19:12 Awřn. 16:14, 15; 20:2
13 Mmis abuhaři d arẓiyyet i babas,
amcubbec n temɣart igga
am tuddimt n tzeqqa war iqeṭṭin. ◘19:13 Awřn. 10:1; 15:20; 17:25; 21:19; 27:15
14 Taddart d wagřa
aqa aten d řwart n řejdud
maca ict n temɣart ifehhmen
aqa-tt n SIDI. ◘19:14 Awřn. 18:22
15 Řeɛgez yarra bnadem
ad iwḍa deg iḍeṣ yuǧɣen,
u řeɛmar iccur s řɣecc ad iǧaẓ. ◘19:15 Awřn. 6:9; 10:4; 20:13
16 Wenni iḥeṭṭan tawṣeyyet,
iḥeṭṭa řeɛmar nnes,
wenni war iḥeṭṭin ibriden nnes,
ad immet. ◘19:16 Awřn. 3:21, 22; Lk. 11:28
17 Wenni ittḥinnan x umezřuḍ,
yareṭṭeř i SIDI.
Netta ad as ixeǧeṣ řxedmet nnes.
18 Webbex mmic, mařa ɛad din ca n řayas,
maca war t neqq ca,
war ttejji ca ad iksi aya řeɛmar nnec. ◘19:18 Awřn. 13:24; 23:13; Afa. 6:4
19 Wenni isɛaren aṭṭas,
ad ittwaxeǧeṣ i manayenni,
maɣar mařa texsed ad t tmenɛed,
xenni ad dayes tarenyed waha.
20 Seř cek ɣar ucawar
uca qbeř ttarbiyyet,
maḥend ad tdewřed d amiɣis
ɣar uneggar.
21 Aqa din aṭṭas n ixemmimen
deg wuř n weryaz,
maca ccwar n SIDI ittɣima ibedd. ◘19:21 Ayub 23:13; Izhd. 33:11; 115:3; Ica. 46:10
22 Tamexsiwt icewwaren n bnadem
d řeḍrafet nnes,
ammu i iǧa ijj n umezřuḍ ḥsen
x ijj n bu-ixarriqen.
23 Tiggʷudi n SIDI tneddeh ɣar tudart,
maɣar itteṭṭeṣ ijjiwen,
war ɣares dd-ittas ca
min war iḥřin. ◘19:23 Izhd. 34:10
24 Ameɛguz issnuffar afus nnes
di ṭṭebṣi,
war t-i-dd-ittarri ɛawed
ɣar uqemmum nnes. ◼19:24 aḥsin - niɣ ‘abeḥrur’. ◘19:24 Awřn. 26:15
25 Wwet amestehziy,
ammu i ɣa iften
wenni war ɣares bu řefhamet,
u ɛaqeb afehham,
xenni ad ikseb řefhamet. ◘19:25 Awřn. 21:11
26 Wenni itteggen ɣezzu di babas
niɣ wenni issuffuɣen yemmas,
aqa d mmis n řefḍiḥet
nni yarran bnadem ad iseḍḥa.
27 Sbedd-dd, a mmi,
maḥend ad tesřed ɣar uwebbex,
mařa texsed ad tḥeyyded
x wawařen iccuren s tussna.
28 Ijj n ucehhad i war isekkwin
iɣeṭṭeř zi řḥeqq,
uca aqemmum n iɛeffanen
iṣarreḍ řɣecc.
29 Imestehzayen tᵉttraja aten řeḥkamet,
u tiyitta deg weɛrur i ibuhařiyyen.

- Awařen Iweznen
- <
- 19
- >

◘19:1 19:1 Awřn. 28:6

◘19:3 19:3 Yaɛ. 1:13, 14, 15

◘19:4 19:4 Awřn. 14:20

◘19:5 19:5 Aɛwd. 19:19; Awřn. 21:28

◘19:7 19:7 Awřn. 14:20

◘19:10 19:10 Awřn. 30:22

◘19:12 19:12 Awřn. 16:14, 15; 20:2

◘19:13 19:13 Awřn. 10:1; 15:20; 17:25; 21:19; 27:15

◘19:14 19:14 Awřn. 18:22

◘19:15 19:15 Awřn. 6:9; 10:4; 20:13

◘19:16 19:16 Awřn. 3:21, 22; Lk. 11:28

◘19:18 19:18 Awřn. 13:24; 23:13; Afa. 6:4

◘19:21 19:21 Ayub 23:13; Izhd. 33:11; 115:3; Ica. 46:10

◘19:23 19:23 Izhd. 34:10

◼19:24 19:24 aḥsin - niɣ ‘abeḥrur’.

◘19:24 19:24 Awřn. 26:15

◘19:25 19:25 Awřn. 21:11

© 2020 www.tarifit.info