- Ifasusiyyen
- <
- 4
- >

4
Ict n Arrimet d ijj n Arruḥ s Lmasiḥ
1 Am umeḥbus di Siditneɣ, ziyyareɣ xawem, ḥima ad tuyurem am mammec dd-tusa ak-d třaɣit i zi tᵉttwařaɣam, ◘4:1 Amz. 17:1; 1 Kur. 7:20; Fil. 1:27; Kul. 1:10; 1 Ts. 2:12. 2 s marra awaḍeɛ n buḥbeř, s temhint u s ttasiɛ n řxaḍar, aqa ad tqebbřem ijj wenneɣni di tayri, ◘4:2 Kul. 1:11; 3:12; 1 Ts. 5:14. 3 ad tecḍarem maḥend ad teqqimem tmunem d ijj di Arruḥ s tseɣwin n řehna, 4 maḥend ad tiřim deg ict n Arrimet u deg ijj n Arruḥ am mammec umi tᵉttwařaɣam deg usitem n třaɣit nwem d ijjen. 5 Maɣar SIDI d Ijjen, d l’iman d ijjen uřa d aseɣḍeṣ d ijjen, ◘4:5 Aɛwd. 4:39; Mal. 2:10; 1 Kur. 8:4, 6. 6 u AREBBI d Ijjen, Babatneɣ marra u x marra u s marra u dayneɣ marra. 7 Maca arḍa immewc aneɣ marra idneɣ ɛlaḥsab řmijař n min d aneɣ iwca Lmasiḥ. ◘4:7 Rum. 12:6; 1 Kur. 12:11; 2 Kur. 10:13; 1 Bṭ. 4:10. 8 S uyenni qqaren:
“Igeɛɛed ɣar řuɛřa,
yiwyi akides imeḥbas di tmeḥbast,
iwca tirzifin i iwdan.” ◘4:8 Izhd. 68:19.
9 Maca min iɛna ɛawed wawař-a, aqa Netta igeɛɛed sennej, mɣir aqa Netta ɣar umezwar ɛawed tuɣa ihwa-dd ɣar ṭṭrufa n temmurt n wadday qaɛ?! ◘4:9 Yḥ. 3:13; 6:62; 1 Bṭ. 3:18-19 10 Wenni tuɣa dd-ihwan, Netta ɛawed d Wenni tuɣa igeɛɛden sennej i marra ijenwan, ḥima ad issiweḍ marra ɣar řekmařet. ◘4:10 Ɛbr. 1:1-3
11 Netta yarra ca d rrusul, ca d inabiyyen, ca d imbeccaren, ca d imeksawen u ca d imseřmaden, ◘4:11 1 Kur. 12:28. 12 ḥima ad zzaysen ttwakemmřen imqeddasen i řxedmet n tsexxart, i řebni n Arrimet n Lmasiḥ, ◘4:12 Rum. 12:5; 1 Kur. 12:27; Afa. 1:23; 5:23; Kul. 1:24. 13 ař i ɣa naweḍ marra ɣar umuni d ijjen di l’iman u di tussna n Mmis n AREBBI, ad niři d ijj n bnadem ikmeř s řeɛbar n ṣṣifet tmun n Lmasiḥ. 14 Ittxeṣṣa war nettiři am iḥenjiren inni ittwaɛarran zi ṭṭarf ɣar wenneɣni uca dewřen iggʷjen zi kuř asemmiḍ n useřmed d aḥraymi zeg iwdan nni yarezzun ad aneɣ ɣarren s teḥraymect nsen, ◘4:14 Mt. 11:7; 1 Kur. 14:2. 15 maca ittxeṣṣa ad nbedd nican di tayri nneɣ, maḥend marra min ɣarneɣ iǧan ad igma di Lmasiḥ wenni d Azeǧif. ◘4:15 Afa. 5:23; Kul. 1:18. 16 Zzayes tennejru u tᵉttwassmun Arrimet marra s marra řemfaṣeř, ɛlaḥsab min immewcen s řeɛbar i mkuř aɣezdis i tyumi n Arrimet, ař ɣa ittwakemmeř řebni nnes di tayri. ◘4:16 Rum. 12:5; 1 Kur. 12:27; Afa. 2:21.
Bnadem n jdid
17 Maca necc qqareɣ u cehhdeɣ man aya di SIDI, ḥima war teggurem ɛad am mammec uyuren řegnus inneɣni, inni iddaren di řbaṭeř n ixarriṣen nsen, ◘4:17 Rum. 1:9, 18; 1 Bṭ. 4:3. 18 barcnen di řeɛqeř nsen u aggʷejen x Tudart n AREBBI, minzi war daysen bu tussna, u x ssibbet n tqubbanect i daysen iǧan, u x ssibbet n řeqsaḥet n wuř nsen. ◘4:18 1 Ts. 4:5. 19 Nitni qeḍɛen ixef nsen zeg usitem, sellmen ixef nsen i ufucceḥ u i weḍfar n marra markat n řexmej ɛlaḥṣab meẓri nsen. 20 Maca war iǧi ammu i tessnem Lmasiḥ, 21 řami zeɛma kenniw tuɣa tesřam ɣares nican uca třemdem zzayes ɛlaḥsab tidett i iǧan di Yasuɛ. 22 Maca s řɛeks ittxeṣṣa kenniw ad tenḍarem ticři nwem n zic, ad tejjem bnadem aqdim i ittwassexsaren s nnecwat iɣeccen. ◘4:22 Kul. 3:9; Ɛbr. 12:1; 1 Bṭ. 2:1. 23 Ttwaɛedřem zi jdid s nneyyet n řeɛqeř nwem. 24 Arḍem bnadem n jdid i dd-ittwaxeřqen di AREBBI di tsegda u di taqeddast d tidett. ◘4:24 Rum. 6:4; Kul. 3:10; 1 Bṭ. 4:2.
25 S uyenni jjem ixarriqen, siwřem tidett kuř ijj ak-d jjar nnes, minzi neccin d ixfawen ijjen i wenneɣni. ◘4:25 Zak. 8:16. 26 Xeyyqem, maca war tteggem ca ddnub, war ttejji ad teɣri tfuct x ijj n uduqqez n uxeyyeq nwem. ◘4:26 Izhd. 4:5. 27 War tticem ca amcan i ibřis. ◘4:27 Yaɛ. 4:7; 1 Bṭ. 5:9. 28 War tejji wenni ittacaren ad yacar ɛad, maca ḥsen ad yarber s ifassen nnes maḥend ad issuffeɣ ict d řḥajjet d taṣebḥant, maḥend ad tt iwc i yinni iḥdajen. ◘4:28 Řex. 20:35; 1 Ts. 4:11; 2 Ts. 3:8, 12. 29 War dd-ittekk ca wawař n wecrah zeg uqemmum nwem, maca min iṣebḥen u min ineffɛen i řebni, ḥima ad tessiwḍem arḍa i yinni i ɣa isřan. ◘4:29 Mt. 12:36; Afa. 5:3, 4. 30 War ttessffugmem ca Arruḥ Iqeddsen n AREBBI i zi tᵉttwacemmɛem ař ass n usenjem. ◘4:30 Lk. 21:28; Rum. 8:16, 23; 2 Kur. 1:22; 5:5; Afa. 1:13, 14. 31 Jjem ad zzaywem tᵉttwakkes marra tarzugi d tefqeḥt d weɣḍab d uṣeddeɛ d uceqqef ak-d marra tuɛeffna i dd-ittasen ak-d man aya. ◘4:31 Kul. 3:19. 32 Iřim tḍarfem u ggem řeḥnunect deg wayawa. Samḥem i wayawya am AREBBI ɛawed aqa iɣfar aneɣ di Lmasiḥ. ◘4:32 Mt. 6:14; Mk. 11:25; Fil. 2:1; Kul. 3:12, 13.

- Ifasusiyyen
- <
- 4
- >

◘4:1 4:1 Amz. 17:1; 1 Kur. 7:20; Fil. 1:27; Kul. 1:10; 1 Ts. 2:12.

◘4:2 4:2 Kul. 1:11; 3:12; 1 Ts. 5:14.

◘4:5 4:5 Aɛwd. 4:39; Mal. 2:10; 1 Kur. 8:4, 6.

◘4:7 4:7 Rum. 12:6; 1 Kur. 12:11; 2 Kur. 10:13; 1 Bṭ. 4:10.

◘4:8 4:8 Izhd. 68:19.

◘4:9 4:9 Yḥ. 3:13; 6:62; 1 Bṭ. 3:18-19

◘4:10 4:10 Ɛbr. 1:1-3

◘4:11 4:11 1 Kur. 12:28.

◘4:12 4:12 Rum. 12:5; 1 Kur. 12:27; Afa. 1:23; 5:23; Kul. 1:24.

◘4:14 4:14 Mt. 11:7; 1 Kur. 14:2.

◘4:15 4:15 Afa. 5:23; Kul. 1:18.

◘4:16 4:16 Rum. 12:5; 1 Kur. 12:27; Afa. 2:21.

◘4:17 4:17 Rum. 1:9, 18; 1 Bṭ. 4:3.

◘4:18 4:18 1 Ts. 4:5.

◘4:22 4:22 Kul. 3:9; Ɛbr. 12:1; 1 Bṭ. 2:1.

◘4:24 4:24 Rum. 6:4; Kul. 3:10; 1 Bṭ. 4:2.

◘4:25 4:25 Zak. 8:16.

◘4:26 4:26 Izhd. 4:5.

◘4:27 4:27 Yaɛ. 4:7; 1 Bṭ. 5:9.

◘4:28 4:28 Řex. 20:35; 1 Ts. 4:11; 2 Ts. 3:8, 12.

◘4:29 4:29 Mt. 12:36; Afa. 5:3, 4.

◘4:30 4:30 Lk. 21:28; Rum. 8:16, 23; 2 Kur. 1:22; 5:5; Afa. 1:13, 14.

◘4:31 4:31 Kul. 3:19.

◘4:32 4:32 Mt. 6:14; Mk. 11:25; Fil. 2:1; Kul. 3:12, 13.

© 2020 www.tarifit.info