- Markus
- <
- 10
- >

10
Yasuɛ issiweř x řemřac d waǧaf
1 Ikkar, yuyur ssenni uca yiweḍ ɣar temmurt n Yahudiyya, ɣar wemcan n uẓekkwi n L’Urdun. Munen-dd xas řɣaci aṭṭas u ɛawed tuɣa isseřmad i-ten am mammec tuɣa innum. ◘10:1 [Mt. 19:1-12] — Mt. 19:1. 2 Usin-dd ɣares Ifarisiyyen, sseqsan t ḥima ad t jarrben: “Ma iḥeǧeř i weryaz ad iǧef i temɣart nnes?” 3 Yarra-dd, inna asen: “Min xef tuɣa kenniw yumur Musa?” 4 Nnan: “Musa iwca ttesriḥ ad tᵉttwari tebrat n waǧaf maḥend aryaz ad as iǧef.” ◘10:4 Aɛwd. 24:1, 3; Irm. 3:1; Mt. 5:31. 5 Yarra-dd Yasuɛ, inna asen: “X ssibbet n řeqsaḥet n wuřawen nwem aqa yura awem tawṣeyyet-a, 6 maca zi beddu zi mani tᵉttwagg ddunect, ixřeq i-ten-dd AREBBI d awtem d tewtemt. ◘10:6 Amz. 1:27, 2:24, 5:2; Mt. 19:4. 7 S uyenni ad ismeḥ weryaz di babas d yemmas, ad iqqen ɣar temɣart nnes, ◘10:7 Amz. 2:24; 1 Kur. 6:16; Afa. 5:31. 8 uca tnayen idsen xenni ad iřin d ict n ddat, uca ammu war ttiřin ɛad d tnayen, maca ad iřin d ict n arrimet. ◘10:8 Amz. 2:24; Mt. 19:5, 6; Afa. 5:31; 1 Kur. 6:16. 9 S uya min issmun AREBBI, war t ibeṭṭi bnadem.” ◘10:9 1 Kur. 7:10.
10 Di taddart sseqsan t imeḥḍaren nnes ɛawed x man aya. 11 Inna asen: “Wi ɣa iǧfen i temɣart nnes uca ad yawi tenneɣnit, aqa netta izna. ◘10:11 Mt. 5:32; 19:9; Lk. 16:18; 1 Kur. 7:10. 12 U mařa tamɣart teǧef i weryaz nnes, uca xenni ad tiři i weryaz nneɣni, aqa nettat tezna.”
Yasuɛ ibarek iḥenjiren
13 Iwyen as-dd iḥenjiren ḥima ad ten iḥada, maca imeḥḍaren webbxen inni ten dd-yiwyen. ◘10:13 [Mt. 19:13-15; Lk. 18:15-17] — Mt. 19:13; Lk. 18:15. 14 Umi iẓra Yasuɛ man aya, ixeyyeq, inna asen: “Jjem iḥenjiren ad ɣari dd-asen, war ten mennɛem, minzi Tageldit n AREBBI n yinni iǧan am nitni. ◘10:14 Mt. 18:3; 19:14; 1 Kur. 14:20; 1 Bṭ. 2:2. 15 S tidett, Necc ad awem iniɣ: “Wi war iqebbřen Tageldit n AREBBI am yijj n uḥenjir, aqa ɛemmarṣ war ɣares ittidef.” 16 Idarreɛ asen, uca am xasen issars ifassen nnes, ibark i-ten. ◘10:16 Mt. 19:15; Mk. 9:36.
Yasuɛ d weryaz bu-wagřa
17 Umi iffeɣ maḥend ad yuyur deg webrid, yuzzeř-dd ɣares ijjen, iwḍa as ɣar ifadden uca isseqsa t, inna: “A Amseɣɣar Aṣebḥan, min ɣa ggeɣ ḥima ad warteɣ Tudart ittduman?” ◘10:17 [Mt. 19:16-30; Lk. 18:18-30] — Mt. 19:16; Lk. 18:18. 18 Inna as Yasuɛ: “Mayemmi d ayi tᵉttřaɣid: ‘Aṣebḥan’? Uřa d ijj war iǧi d aṣebḥan, mɣir Ijjen waha: AREBBI! 19 Cek tessned tiweṣṣa: ‘War zenni, war neqq, war tticar, war cehhed s ẓur, war ttɣecca, weqqar babac d yemmac.’ ” ◘10:19 Uf. 20:12-16; 21:12; Aɛwd. 5:16-20; Aɛwd. 24:14; Rum. 13:9. 20 Yarra-dd, inna as: “Wah, a Amseɣɣar, aqa marra tina tuɣa ḍeffareɣ tent zi temẓi inu.” 21 Ixzar dayes Yasuɛ uca issɛizz i-t, inna as: “Teqqim icten ɛad: Uyur, zenz marra min ɣarek, ewc i-t i imezřaḍ uca ad ɣarek yiři ijj n řkenz deg ujenna. Xenni ksi ṣṣalib nnec, ḍfar ayi-dd!” ◘10:21 Mt. 6:19; Lk. 12:33; 1 Tim. 6:17. 22 Maca netta tuɣa iḥzen s wawař nni, uca iruḥ icḍen, minzi tuɣa ɣares aṭṭas n wagřa.
23 Ixzar Yasuɛ ɣar imeḥḍaren nnes, inna asen: “Mecḥař iwɛar x yinni ɣar iǧa agřa ḥima ad adfen ɣar Tgeldit n AREBBI!” ◘10:23 Awřn. 11:28; Mt. 19:23; Lk. 18:24. 24 Tbehten imeḥḍaren zeg wawařen nnes. Maca Yasuɛ iɛawed iṭṭef deg wawař, inna asen: “A tarwa inu, mecḥař iwɛar x yinni ittcařan x wagřa nsen maḥend ad dd-adfen ɣar Tgeldit n AREBBI! 25 Ihwen ad yadef weřɣem zi tiṭṭ n tsineft zeg wadaf n bu-wagřa ɣar Tgeldit n AREBBI.” 26 Immarni daysen ɛad unexřiɛ, nnan i wayawya: “Wi izemmaren xenni ad ittwassenjem?” 27 Ixzar daysen Yasuɛ, inna: “Ɣar iwdan war izemmar, maca ɣar AREBBI war iǧi amenni, minzi aqa ɣar AREBBI kuřci di tzemmar nnes.” ◘10:27 Ayub 42:2; Irm. 32:17; Zak. 8:6; Lk. 1:37.
Řmunet n weḍfar n Yasuɛ
28 Ibda Buṭrus ad yini: “Xzar, aqa neccin nejja kuřci, neḍfar i Cek-dd.” ◘10:28 Mt. 4:20; 19:27; Lk. 5:11; 18:28. 29 Yarra-dd xas Yasuɛ, inna: “S tidett, Necc ad awem iniɣ: War din iǧi uřa d ijjen wenni isemḥen di taddart niɣ deg aytmas niɣ di yessmas niɣ di babas niɣ di yemmas niɣ di temɣart niɣ di tarrawt uřa deg iyyaren di ṭṭweɛ inu u di ṭṭweɛ n Řexbar Aṣebḥan, 30 i war ikessin mya n tseqqar. Řexxu di řweqt-a ad iksi tudrin d aytmas d yessmas d tyemmatin d tarrawt d yeyyaren ak-d umarret, uca di zzman i dd ɣa yasen ad iksi Tudart ittduman. 31 Maca aṭṭas n yinni iǧan d imezwura ad iřin d ineggura, uca inni iǧan d ineggura ad iřin d imezwura.” ◘10:31 Mt. 19:30; 20:16; Lk. 13:30.
Yasuɛ issawař x řmewt d tnukra nnes i twařa wiss třata
32 Tuɣa-ten deg webrid maḥend ad geɛɛden ɣar Urcalim u Yasuɛ tuɣa izwar asen. Nitni tuɣa ttbehten uca ggʷeden umi t-i-dd-ḍeffaren. Iksi tenɛac ɣar uɣezdis uca ibda iqqar asen x min d as ɣa imsaren, inna: ◘10:32 [Mt. 20:17-19; Lk. 18:31-34] — Mt. 16:21; 17:22; 20:18; Mk. 8:31; 9:31; Lk. 9:22; 18:31; 24:7. 33 “Xzar, neccin ad ngeɛɛed ɣar Urcalim u Mmis n bnadem ad immewc deg ifassen n imeqqranen n ikehhanen d imseřmaden n idlisen, u nitni ad xas ḥekmen s řmewt, ad t sellmen i řegnus. 34 Ad t sseḥqaren, ad t hettken s urekkuḍ, ad xas ssusfen, ad t nɣen, uca deg wass wiss třata ad ikkar.”
Tutra n Yaɛqub d Yuḥanna
35 Yusa-dd ɣares Yaɛqub d Yuḥanna, tarwa n Zabdi, nnan as: “A Amseɣɣar, nexs ad aneɣ tegged marra min zzayek ɣa nettar.” ◘10:35 [Mt. 20:20-28] — Mt. 20:20. 36 Inna asen: “Min texsem ad awem ggeɣ?” 37 Nnan as: “Ewc aneɣ ad neqqim, ijjen ɣar ufusi nnec u wenneɣni ɣar uzeřmaḍ nnec, deg uɛuǧi nnec.” 38 Maca Netta inna asen: “Aqa war tessinem ca min tᵉttarem. Ma tzemmarem ad teswem řkas i zi ɣa sweɣ Necc niɣ ad tᵉttwassɣeḍṣem s useɣḍeṣ i zi ɣa ttwassɣeḍṣeɣ Necc?” ◘10:38 Mt. 20:22; Lk. 12:50. 39 Nnan as: “Nzemmar!” Inna asen Yasuɛ: “Řkas i ɣa sweɣ Necc, ad t teswem, u aseɣḍeṣ i zi ttwassɣeḍṣeɣ Necc, ad zzayes ttwassɣeḍṣem, ◼10:39 afessar - řkas i tuɣa iswa Lmasiḥ aqa-t d řeɛdab i iksi x ṣṣalib umi aɣḍab n SIDI ihwa xas di ṭṭweɛ n marra imednab i din iǧan u ad din iřin x řeḥsab ṣṣifet n Adam wenni ixḍan x SIDI AREBBI (xzar Ica. 53:4-7). ◘10:39 Mt. 20:23 40 maca aɣimi x yefus inu niɣ x uzeřmaḍ inu, war ɣari iǧi deg ufus inu maḥend ad t wceɣ, maca ad immewc i yinni umi ittwassewjed.” ◘10:40 Mt. 25:34.
41 Řami sřin ɛecra n imeḥḍaren man aya, xeyyqen x Yaɛqub d Yuḥanna. ◘10:41 Mt. 20:24. 42 Xenni iřaɣa asen-dd Yasuɛ ɣares, inna asen: “Kenniw tessnem belli inni ittwaḥesben d řḥukkam n řegnus, aqa ḥekkmen xasen, u imeqqranen nsen, aqa ttṣeǧaḍen xasen. ◘10:42 Mt. 20:25; Lk. 22:25. 43 War ittiři ammu jar awem, maca wenni ixsen ad idweř d ameqqran jar awem, aqa netta ad yiři d amsexxar nwem, ◘10:43 1 Bṭ. 5:3. 44 u wenni ixsen ad yiři d amezwaru jar awem, aqa netta ad yiři d amsexxar i marra. 45 Minzi ɛawed Mmis n bnadem war dd-yusi, ḥima ad xas sexxaren, maca ḥima ad ixdem, ad iwc tudart nnes d aṣřaḥ i waṭṭas n iwdan.” ◘10:45 Yḥ. 13:14; Afa. 1:7; Fil. 2:7; Kul. 1:14; 1 Tim. 2:6; Tit. 2:14.
Asgenfi n mmis n Timawus adarɣař
46 Iwḍen-dd ɣar Ariḥa. Řami dd-iffeɣ Yasuɛ zi Ariḥa ak-d imeḥḍaren nnes d waṭṭas n řɣaci, tuɣa Timawus, mmis n Timawus, ijj n weryaz d adarɣař, iqqim deg webrid, ittettar. ◘10:46 [Mt. 20:29-34; Lk. 18:35-43] — Mt. 20:29; Lk. 18:35. 47 Umi isřa belli Yasuɛ Nnaṣiri aqa-t din, ibda isɣuyyu, iqqar: “A, Mmis n Dawud, arḥem ayi!” 48 Webbxen t aṭṭas ḥima ad isqar, maca netta iqqim isɣuyyu ktar: “A Mmis n Dawud, arḥem ayi!” 49 Ibedd Yasuɛ uca yumur ad xas dd-řaɣan. Řaɣan-dd i udarɣař, nnan as: “Egg uř! Kkar, aqa ittřaɣa-dd xak!” 50 Inḍar udarɣař ajeǧab nnes, ikkar uca yusa-dd ɣar Yasuɛ. 51 Yarra-dd Yasuɛ, inna as: “Min texsed ad ac t ggeɣ?” Inna as udarɣař: “A Amseřmad inu, ḥima ad twařiɣ.” 52 Inna as Yasuɛ: “Xzar, l’iman nnec iwca ac Tudart!” Řexdenni idweř ittwařa, uca iḍfar i-t deg webrid. ◘10:52 Mt. 9:22; Mk. 5:34.

- Markus
- <
- 10
- >

◘10:1 10:1 [Mt. 19:1-12] — Mt. 19:1.

◘10:4 10:4 Aɛwd. 24:1, 3; Irm. 3:1; Mt. 5:31.

◘10:6 10:6 Amz. 1:27, 2:24, 5:2; Mt. 19:4.

◘10:7 10:7 Amz. 2:24; 1 Kur. 6:16; Afa. 5:31.

◘10:8 10:8 Amz. 2:24; Mt. 19:5, 6; Afa. 5:31; 1 Kur. 6:16.

◘10:9 10:9 1 Kur. 7:10.

◘10:11 10:11 Mt. 5:32; 19:9; Lk. 16:18; 1 Kur. 7:10.

◘10:13 10:13 [Mt. 19:13-15; Lk. 18:15-17] — Mt. 19:13; Lk. 18:15.

◘10:14 10:14 Mt. 18:3; 19:14; 1 Kur. 14:20; 1 Bṭ. 2:2.

◘10:16 10:16 Mt. 19:15; Mk. 9:36.

◘10:17 10:17 [Mt. 19:16-30; Lk. 18:18-30] — Mt. 19:16; Lk. 18:18.

◘10:19 10:19 Uf. 20:12-16; 21:12; Aɛwd. 5:16-20; Aɛwd. 24:14; Rum. 13:9.

◘10:21 10:21 Mt. 6:19; Lk. 12:33; 1 Tim. 6:17.

◘10:23 10:23 Awřn. 11:28; Mt. 19:23; Lk. 18:24.

◘10:27 10:27 Ayub 42:2; Irm. 32:17; Zak. 8:6; Lk. 1:37.

◘10:28 10:28 Mt. 4:20; 19:27; Lk. 5:11; 18:28.

◘10:31 10:31 Mt. 19:30; 20:16; Lk. 13:30.

◘10:32 10:32 [Mt. 20:17-19; Lk. 18:31-34] — Mt. 16:21; 17:22; 20:18; Mk. 8:31; 9:31; Lk. 9:22; 18:31; 24:7.

◘10:35 10:35 [Mt. 20:20-28] — Mt. 20:20.

◘10:38 10:38 Mt. 20:22; Lk. 12:50.

◼10:39 10:39 afessar - řkas i tuɣa iswa Lmasiḥ aqa-t d řeɛdab i iksi x ṣṣalib umi aɣḍab n SIDI ihwa xas di ṭṭweɛ n marra imednab i din iǧan u ad din iřin x řeḥsab ṣṣifet n Adam wenni ixḍan x SIDI AREBBI (xzar Ica. 53:4-7).

◘10:39 10:39 Mt. 20:23

◘10:40 10:40 Mt. 25:34.

◘10:41 10:41 Mt. 20:24.

◘10:42 10:42 Mt. 20:25; Lk. 22:25.

◘10:43 10:43 1 Bṭ. 5:3.

◘10:45 10:45 Yḥ. 13:14; Afa. 1:7; Fil. 2:7; Kul. 1:14; 1 Tim. 2:6; Tit. 2:14.

◘10:46 10:46 [Mt. 20:29-34; Lk. 18:35-43] — Mt. 20:29; Lk. 18:35.

◘10:52 10:52 Mt. 9:22; Mk. 5:34.

© 2020 www.tarifit.info