- Izehhiden
- <
- 53
- >

53
1 I umeqqran n imeɣnajen. S teɣnint n ‘Izři n wecḍan’. Axemmi n Dawud.
2 Abuhaři inna deg wuř nnes:
“War din bu AREBBI!”
Nitni ttareddǧen,
tteggen min iǧan d nnɛi n řɣecc,
war din uřa d ijj ittegg min icnan. ◘53:2 Izhd. 10:4; Izhd. 14; Rum. 3:12
3 AREBBI ixezzar-dd zeg ujenna
ɣar tarwa n bnadem,
ḥima ad iẓar ma din ḥed
ɣares řefhamet,
ijjen i yarezzun AREBBI. ◘53:3 Rum. 3:11
4 Marra ffɣen zeg webrid,
aqa aten jmiɛ dewřen d iɛeffanen,
war din uřa d ijj ittegg řxar,
uřa d ijj.
5 Inni itteggen řmuɛṣiyyet
ma war ɣarsen tussna,
inni ittᵉtten řgens inu
axmi ttᵉtten aɣrum?
Nitni war ttřaɣan x AREBBI.
6 Aqa din i xasen tewḍa
tiggʷudi imɣaren,
umi war din min zi i ɣa ggʷeden,
maɣar AREBBI iṭarrec iɣsan
n wenni xak ihejjmen.
Cek tessbehdřed i-ten,
minzi AREBBI inḍar i-ten.
7 Ah, iři asenjem ameqqran n Israil
ad dd-yas deɣya zi Ṣihyun!
Xmi dd ɣa inneqřeb AREBBI
tameḥbast n řgens nnes,
ad yarceq Yaɛqub,
ad ifarḥ Israil. ◘53:7 Yḥ. 4:22; Asa. 14:1

- Izehhiden
- <
- 53
- >

◘53:2 53:2 Izhd. 10:4; Izhd. 14; Rum. 3:12

◘53:3 53:3 Rum. 3:11

◘53:7 53:7 Yḥ. 4:22; Asa. 14:1

© 2020 www.tarifit.info