- Iɛibraniyyen
- <
- 3
- >

3
Yasuɛ Lmasiḥ yuɛřa x Musa
1 S uyenni, a aytma imqeddasen, inni ittwařaɣan s třaɣit n ujenna, xzarem ɣar Rrasul wanita, ɣar Arrays n ikehhanen n cchadet nneɣ, Yasuɛ Lmasiḥ, ◼3:1 rrasul - niɣ ‘amazan’. ◘3:1 Ɛbr. 4:14; 6:20; 8:1; 9:11. 2 wenni d amtiqqi i Wenni i-t-i-dd-issgeɛɛden, am mammec tuɣa Musa d amtiqqi di marra taddart nnes. ◘3:2 Řxř. 12:7. 3 Minzi aɛuǧi n Wanita d ameqqran s waṭṭas x wenni n Musa, am ccan n ubennay n taddart imɣar x ccan n řebni nnes. 4 Minzi marra taddart tᵉttwabna zeg ijjen, maca Wenni ibennan marra d AREBBI. ◘3:4 2 Kur. 5:17, 18; Afa. 2:10. 5 Tᵉttwawekkeř i Musa marra taddart nnes am i yijj n umsexxar, maḥend ad iched x tmesřayin min xef ɣa issiweř netta. ◘3:5 Aɛwd. 18:15, 18. 6 Maca Lmasiḥ am Mmis ittwagg x taddart nnes, u taddart nnes d neccin, mařa neqqim nᵉtteṭṭef di řaman u deg uɛuǧi n usitem nnes ař aneggar. ◘3:6 Rum. 5:2; 1 Kur. 3:16; 6:19; 2 Kur. 6:16; 1 Bṭ. 2:5.
7 Maca minzi Arruḥ Iqeddsen inna ...
“Aqa ass-a mařa tesřim tmijja nnes, ◘3:7 Izhd. 95:7; Ɛbr. 4:7.
8 war ttᵉsseqsiḥem ca uřawen nwem
maḥend ad t tesɛarem,
am inni iɣewwɣen,
am deg wass n ujarreb di řexřa, ◘3:8 Uf. 17:2, 7; Izhd. 95:8
9 umi d ayi jarrben řejdud nwem, qeǧben ayi,
am ẓrin timegga inu
arebɛin n iseggʷusa.
10 ... s uya ɛiffeɣ zi jjiř nni, nniɣ:
‘Wa d ijj n řgens i iweddaren deg wuř nnes
nitni war ssinen ca ibriden inu!’,
11 ařami jjuǧeɣ deg weɣḍab inu:
‘War dd-ttidfen ca ɣar arraḥet inu!’ ” ◘3:11 Řxř. 14:21-23; Aɛwd. 1:34; Izhd. 95:7-11.
12 S uyenni, a aytma, ḥḍam ḥima ɛemmarṣ war ittiři ḥed zzaywem ɣares uř d aɛeffan i war ittimnen umi ɣa taggʷejem x AREBBI iddaren, 13 maca qeǧbem ixef nwem kuř ass, ař ass umi qqaren: ‘Ass-a!’, ḥima uřa d ijj zzaywem war itteqsiḥ ca s uɣekkwi n ddenb. 14 Minzi nettwassmun aṭṭas ak-d Lmasiḥ mařa neqqim ncebbar zeg umezwar ař aneggar di Řɛahd-a i dayes řaman.
15 S uya ittwanna ammu:
“Aqa ass-a,
mařa tesřim řḥess n tmijja nnes,
war tesseqsiḥem ca uřawen nwem
maḥend ad t tesɛarem.” ◘3:15 Ɛbr. 3:7.
16 Xenni min iɛnan nitni inni isřin t, xenni ɣewwɣen? Ma war ǧin nitni marra d inni dd-iffɣen zi Miṣra s ufus n Musa? 17 Zi man wen iɛiff Netta xenni arebɛin n iseggʷusa? Ma war iǧi zeg yinni ixḍan, inni umi iwḍan iɣsan nsen di řexřa? ◘3:17 Řxř. 14:36; Izhd. 106:26; 1 Kur. 10:10; Yah. 5. 18 I umi ijjuǧ Netta, belli war dd-ttidfen ca ɣar arraḥet nnes? Ma war iǧi i yinni war d as ttiqqen? ◘3:18 Aɛwd. 1:34. 19 Aqa nettwařa belli nitni war zemmaren ad adfen x ssibbet n břa l’iman nsen.

- Iɛibraniyyen
- <
- 3
- >

◼3:1 3:1 rrasul - niɣ ‘amazan’.

◘3:1 3:1 Ɛbr. 4:14; 6:20; 8:1; 9:11.

◘3:2 3:2 Řxř. 12:7.

◘3:4 3:4 2 Kur. 5:17, 18; Afa. 2:10.

◘3:5 3:5 Aɛwd. 18:15, 18.

◘3:6 3:6 Rum. 5:2; 1 Kur. 3:16; 6:19; 2 Kur. 6:16; 1 Bṭ. 2:5.

◘3:7 3:7 Izhd. 95:7; Ɛbr. 4:7.

◘3:8 3:8 Uf. 17:2, 7; Izhd. 95:8

◘3:11 3:11 Řxř. 14:21-23; Aɛwd. 1:34; Izhd. 95:7-11.

◘3:15 3:15 Ɛbr. 3:7.

◘3:17 3:17 Řxř. 14:36; Izhd. 106:26; 1 Kur. 10:10; Yah. 5.

◘3:18 3:18 Aɛwd. 1:34.

© 2020 www.tarifit.info