- 1 Timutiyu
- <
- 6
- >

6
Imsexxaren d aytbab nsen
1 Ittxeṣṣa i marra inni iǧan sadu azayřu n tesmuɣi ad weqqaren aytbab nsen di marra, ḥima war ittiři uceqqef deg Yisem n AREBBI u di tɣuri nnes. ◘6:1 Afa. 6:5; Kul. 3:22; Tit. 2:9; 1 Bṭ. 2:18. 2 Ejj isemɣan nni ɣar iǧa imasen umnen war ten sseḥqirin ca, umi nitni d awmaten i iǧan. Maca s řɛeks ejj i-ten ad asen sexxaren mliḥ, minzi nitni umnen u aqa aten d awmaten iɛizzen, inni ɣarsen xeddmen nitni di řaman. Seřmed man aya u zeyyar xasen.
Lxaṭar n waṭṭas n wagřa
3 Maca mařa din ḥed isseřmed ict n řḥajjet nneɣni uca war yareddef ca awařen iṣeḥḥen n Siditneɣ Yasuɛ Lmasiḥ d tɣuri x mammec icuwwar ad neɛbed AREBBI s tiggʷudi, 4 aqa netta ittuff am war issin walu, iweddar deg imḥarwaḍen d imcubbecen i-dd-ittawyen řeḥsed d umenɣi d uceqqef d ict n nneyyet d taɛeffant ◘6:4 1 Tim. 1:4; 2 Tim. 2:23; Tit. 3:9. 5 uřa d tamara i dd-yekkin zeg iwdan inni ittwaɣeccen di řeɛqeř nsen, tweddar asen ttidet, ittɣiř asen aqa arbeḥ iqqim ɣar tiggʷudi zi AREBBI. Beɛɛed xasen. ◘6:5 1 Kur. 11:16. 6 Maca arbeḥ nneɣ d ameqqran. Aqa-t d tiggʷudi zi AREBBI, am ɣarneɣ min neḥdaj. ◘6:6 Awřn. 15:16; Ɛbr. 13:5. 7 Minzi war dd-niwi walu ɣar ddunect uca aqa nessen war nzemmar akidneɣ neksi walu zzayes. ◘6:7 Ayub 1:21; 27:19; Izhd. 49:18. 8 S uyenni, mařa ɣarneɣ řmeɛteq d dduri, aqa neqneɛ. ◘6:8 Izhd. 55:23; Awřn. 27:26; Mt. 6:25; 1 Bṭ. 5:7. 9 Maca inni ixsen ad ssmunen agřa, ad wḍan deg ijarriben u di řefxux u deg waṭṭas n nnecwat tifɣař ittḍarran, tinni ittejjan iwdan ad ɣarqen deg uteḥḥi d řekḥeḍ. ◘6:9 Awřn. 11:28; Mt. 13:22; Yaɛ. 5:1.
10 Minzi aẓwar n marra tuɛeffna aqa t d ṭṭmeɛ n tmenyat. Aqa din ca inni tuɣa ittmeẓřin di man aya, iweddar asen l’iman uca jebbden aṭṭas n tamara i yixef nsen. ◘6:10 Uf. 23:8; Aɛwd. 16:19; Awřn. 15:16.
11 Maca cek, a bnadem n AREBBI, arweř zi man aya uca arzu x tsegda, x tnicant, x l’iman, x tayri, x ṣṣbar u x temhint. ◘6:11 2 Tim. 2:22. 12 Mneɣ amenɣi aṣebḥan n l’iman, cebbar di Tudart ittduman nni umi ɣar dd-tᵉttwařaɣid, min xef tcehded cchadet taṣebḥant zzat i waṭṭas n řechud. ◘6:12 1 Tim. 1:18. 13 Cehhdeɣ i cek zzat i AREBBI, wenni iwcin Tudart i marra, u zzat i Yasuɛ Lmasiḥ, wenni tuɣa icehhden cchadet taṣebḥant aṭṭas zzat i Punṭiyus Pilaṭus, ◘6:13 Aɛwd. 32:39; 1 Ṣm. 2:6; Mt. 27:11; Yḥ. 18:37; 1 Tim. 5:21. 14 ḥima ad teḥḍid ttewṣeyyet břa ssuss niɣ řɛib ař dd ɣa iban Siditneɣ Yasuɛ Lmasiḥ. 15 Netta ad ittwasseḍhar di řweqt nnes: AREBBI ittwabarken, Amzemmar kuřci x marra min iǧan, Ajeǧid x marra ijeǧiden d Sidi n isiditen, ◘6:15 1 Tim. 1:17; Asa. 17:14; 19:16. 16 Wenni weḥḥdes war ifennin, Wenni izeddɣen di tfawt i war izemmar ad ɣares yadef ḥed, Wenni war iẓri bnadem niɣ izemmar ɛad ad t iẓar, i Netta umi ɣar iǧa ccan d ṣṣulṭa i řebda qaɛ. Amin. ◘6:16 Uf. 33:20; Aɛwd. 4:12; 1 Yḥ. 4:12; 1 Tim. 1:17.
17 Ɛřem i aytbab n wagřa di ddunect-a war ttiřin d imɛeffaren, war ttcařen x wagřa war yarekknen, maca ad ttecřen x AREBBI iddaren, wenni d aneɣ itticen marra timesřayin s ufeyyeḍ ḥima ad xaneɣ ifewwej, ◘6:17 Mk. 4:18; Lk. 8:14. 18 uca ɛřem i-ten ad ggen řexdayem iṣebḥen, ad ɣarsen iřint tmegga tiṣebḥanin, ad wejden maḥend ad wcen u ad carcen. 19 Ejj i-ten ad ssarsen ammu dsas aṣebḥan i yixef nsen i řweqt i dd ɣa yasen, maḥend ad ɣarsen tiři Tudart d Tidett. ◘6:19 Mt. 6:20; Lk. 12:33; 16:9.
20 A Timutiyu, ḥḍa min d ac ittwawekkřen, aggʷej x řhard ixwan uřa x řɛekasat i dd-itteffɣen zi tussna issxarriqen. ◘6:20 1 Tim. 1:4; 4:7; 2 Tim. 2:16; Tit. 1:14; 3:9. 21 Aqa din ca n iwdan řami seɛfen man aya, semḥen di l’iman. Ad kidek yiři arḍa! Amin.

- 1 Timutiyu
- <
- 6
- >

◘6:1 6:1 Afa. 6:5; Kul. 3:22; Tit. 2:9; 1 Bṭ. 2:18.

◘6:4 6:4 1 Tim. 1:4; 2 Tim. 2:23; Tit. 3:9.

◘6:5 6:5 1 Kur. 11:16.

◘6:6 6:6 Awřn. 15:16; Ɛbr. 13:5.

◘6:7 6:7 Ayub 1:21; 27:19; Izhd. 49:18.

◘6:8 6:8 Izhd. 55:23; Awřn. 27:26; Mt. 6:25; 1 Bṭ. 5:7.

◘6:9 6:9 Awřn. 11:28; Mt. 13:22; Yaɛ. 5:1.

◘6:10 6:10 Uf. 23:8; Aɛwd. 16:19; Awřn. 15:16.

◘6:11 6:11 2 Tim. 2:22.

◘6:12 6:12 1 Tim. 1:18.

◘6:13 6:13 Aɛwd. 32:39; 1 Ṣm. 2:6; Mt. 27:11; Yḥ. 18:37; 1 Tim. 5:21.

◘6:15 6:15 1 Tim. 1:17; Asa. 17:14; 19:16.

◘6:16 6:16 Uf. 33:20; Aɛwd. 4:12; 1 Yḥ. 4:12; 1 Tim. 1:17.

◘6:17 6:17 Mk. 4:18; Lk. 8:14.

◘6:19 6:19 Mt. 6:20; Lk. 12:33; 16:9.

◘6:20 6:20 1 Tim. 1:4; 4:7; 2 Tim. 2:16; Tit. 1:14; 3:9.

© 2020 www.tarifit.info