- 1 Timutiyu
- <
- 1
- >

1 Timutiyu
1
Aseǧem ɣar umezwaru d iɛřamen
1 Bulus, rrasul n Yasuɛ Lmasiḥ, ɛlaḥsab řumur n AREBBI, wenni d aneɣ itticen Tudart, u n Lmasiḥ Yasuɛ, wenni d asitem nneɣ. ◼1:1 rrasul - niɣ ‘amazan’. ◘1:1 Řex. 9:15; Kul. 1:27. 2 I Timutiyu, mmi d tidett di l’iman: arḍa d arreḥmet d řehna ad ac iřin zi AREBBI, Babatneɣ, u zi Lmasiḥ Yasuɛ, Siditneɣ. ◘1:2 Řex. 16:1; 1 Kur. 4:17; Gal. 1:3; 1 Ts. 3:2; 1 Bṭ. 1:2.
3 Řami ruḥeɣ ɣar Makiduniya zawgeɣ cek ad teqqimed di Afasus, ḥima ad tumured i ca n yeryazen ḥima war sseřmiden ca iseřmaden nneɣni, ◘1:3 Řex. 20:1. 4 u ḥima war tticen ca taynit i tḥuja ixwan d taṣiřat war iqeṭṭin nni dd-ittawyen ɣar imḥarwaḍen ktar, war iǧi ɣar min iǧan i řebni di l’iman n AREBBI. ◘1:4 1 Tim. 4:7; 6:4, 20; 2 Tim. 2:16; Tit. 1:14; 3:9. 5 Ssum n tweṣṣa aqa d tayri zeg wuř amezdag d tnefsect icnan u zi l’iman d tidett. ◘1:5 Rum. 13:8; Gal. 5:14. 6 Aqa dinni ca inni iheyyḍen x man aya uca nnqeřben ɣar řhard ixwan. 7 Nitni xsen ad iřin d imesɣaren n Ccariɛa břa řefhamet di min qqaren u x min xef ttemcubbucen. 8 Maca nessen belli Ccariɛa teṣbeḥ mařa ḥed ijja ixef nnes ad ittwandeh zzayes ɛlaḥsab Ccariɛa, ◘1:8 Rum. 7:12. 9 am nessen aqa Ccariɛa war temmewc ca i umseggaden, maca i yinni war iseggden u i imɣewwaɣen, i iɛeffanen d imednab, i imeqjaḥ, i imexmujen, i yinni iwtin babatsen u i yinni iwtin yemmatsen u i yinni ineqqen iwdan, ◘1:9 Gal. 5:23. 10 i ayt n farq-ccɣeř d zzwameř, i yinni ittsebbaben deg iwdan, i ayt n bu-ixarriqen d yinni ittareẓẓan tajaǧit nsen uca zeɛma i marra min war dd-ittisen ca ak-d useřmed iṣeḥḥen 11 n L’Injil i d ayi ittwawekkřen, zi jjihet n uɛuǧi n AREBBI ittwabarken. ◘1:11 1 Ts. 2:4; 1 Tim. 6:15.
Arḍa n Arebbi i Bulus
12 Necc ttqadiɣ Wenni d ayi issjehden, aqa Siditneɣ Yasuɛ Lmasiḥ, umi iḥseb ayi-dd d amtiqqi řami d ayi igga di řxedmet n tsexxart nnes, 13 necc d wenni tuɣa iǧan qbeř d amceqqaf d ijj n umarrat n imasiḥiyyen uřa d ijj n bu-řɛunf. Maca temmewc ayi-dd arreḥmet, minzi ggiɣ t war ssineɣ, umi d ayi tuɣa břa l’iman. ◘1:13 Yḥ. 9:39,41; Řex. 3:17; 8:3; 9:1; 22:4; 26:9; 1 Kur. 15:9; Gal. 1:13. 14 Arḍa n Siditneɣ tuɣa ifeyyeḍ dayi s waṭṭas, uřa d l’iman d tayri tenni iǧan di Yasuɛ Lmasiḥ. 15 Wa d awař dayes řaman, i isdaheǧen ad yiři iggur, aqa Yasuɛ Lmasiḥ yusa-dd ɣar ddunect ḥima ad issenjem imednab, inni zzaysen necc d amezwaru. ◘1:15 Mt. 9:13; Mk. 2:17; Lk. 5:32; 19:10; 1 Yḥ. 3:5. 16 Maca x uya ksiɣ arreḥmet maḥend Yasuɛ Lmasiḥ ad isscen dayi d amezwaru marra ttasiɛ n řxaḍar nnes, d lmital i yinni zzayes i ɣa yamnen i Tudart ittduman.
17 Aqa i Ujeǧid n zzmanat, d Wenni war ifennin, d Wenni war ittwiřin, Wenni d AREBBI d Ijj, ad ɣares yiři ccan d uɛuǧi i zzman n zzmanat qaɛ. Amin. ◘1:17 1 Tim. 6:16
18 Tasexxart-a, a mmi Timutiyu, sswekkřeɣ cek xas, ḥima ad temmenɣed amenɣi aṣebḥan ɛlaḥsab min xak ittwanabben qbeř, ◘1:18 1 Tim. 6:12. 19 s l’iman d tnefsect icnan, maɣar inni ugin man aya, aqa ssexwan ixef nsen zi l’iman. ◘1:19 1 Tim. 3:9. 20 Jar asen Himiniyus d Aliksandir, inni sellmeɣ i cciṭan ḥima ad řemden maḥend war ttceqqafen. ◘1:20 1 Kur. 5:5; 2 Tim. 2:17; 4:14.

- 1 Timutiyu
- <
- 1
- >

◼1:1 1:1 rrasul - niɣ ‘amazan’.

◘1:1 1:1 Řex. 9:15; Kul. 1:27.

◘1:2 1:2 Řex. 16:1; 1 Kur. 4:17; Gal. 1:3; 1 Ts. 3:2; 1 Bṭ. 1:2.

◘1:3 1:3 Řex. 20:1.

◘1:4 1:4 1 Tim. 4:7; 6:4, 20; 2 Tim. 2:16; Tit. 1:14; 3:9.

◘1:5 1:5 Rum. 13:8; Gal. 5:14.

◘1:8 1:8 Rum. 7:12.

◘1:9 1:9 Gal. 5:23.

◘1:11 1:11 1 Ts. 2:4; 1 Tim. 6:15.

◘1:13 1:13 Yḥ. 9:39,41; Řex. 3:17; 8:3; 9:1; 22:4; 26:9; 1 Kur. 15:9; Gal. 1:13.

◘1:15 1:15 Mt. 9:13; Mk. 2:17; Lk. 5:32; 19:10; 1 Yḥ. 3:5.

◘1:17 1:17 1 Tim. 6:16

◘1:18 1:18 1 Tim. 6:12.

◘1:19 1:19 1 Tim. 3:9.

◘1:20 1:20 1 Kur. 5:5; 2 Tim. 2:17; 4:14.

© 2020 www.tarifit.info