- Asargeb
- <
- 15
- >

15
Iẓři n inni iɣellben
1 Uca ẓriɣ deg ujenna ict n řeɛřamet nneɣni, d tameqqrant d tanebhet: sebɛa n lmalakat nni dd-iwyen sebɛa n jjrayeḥ tineggura, minzi ikmeř zzaysent weɣḍab n AREBBI. ◘15:1 Izhd. 7:12; Asa. 11:14.
2 Uca ẓriɣ ca ittemcabeh di řebḥar n zzaj, wenni ixeǧḍen ak-d tmessi, uca inni iɣellben x řweḥc d řexyař nnes d nnumru n yisem nnes, bedden x řebḥar n zzaj, ɣarsen lharpat n AREBBI.◘15:2 Asa. 4:6; Mixa 7:18. 3 Nitni ɣennjen izři n uṣebbeḥ n Musa, amsexxar n AREBBI, d yezři n uṣebbeḥ n Yezmar, qqaren:
“D timeqqranin d tṣebḥanin řexdayem nnec,
a, SIDI AREBBI, Amzemmar x kuřci,
řexdayem nnec d tasegda d tidett,
a Ajeǧid n n zzmanat! ◘15:3 Uf. 15:1-21; Aɛwd. 32:1-44; Izhd. 111:2; 139:14; 145:17.
4 Man wen war Cek itteggʷeden, a SIDI,
man wen war issemɣaran Isem nnec?
Cek weḥḥdek i iǧan d amezdag qaɛ,
maɣar marra řegnus ad dd-asen,
ad sejden zzatek,
minzi Cek tbaned d amsegged
di řeḥkamat nnec.” ◘15:4 Irm. 10:6, 7; Zak. 14:16-20
5 Awarni as ẓriɣ, aqa tennurzem Zzawect Tameqqrant n Tzeddiɣt n Cchadet deg ujenna, ◘15:5 Asa. 11:19. 6 uca sebɛa n lmalakat nni ɣar ǧant sebɛa n jjrayeḥ ffɣent-i-dd zi Zzawect Tameqqrant, yarḍent řeqṭen azdad izdigen ittissiqen, uca ɣarsen x idmaren ijj n webyas n wureɣ. ◘15:6 Asa. 1:13. 7 Uca ijjen zi arebɛa n imuddaren iwca asen i sebɛa n lmalakat sebɛa n ṭṭawyat, ccurent s weɣḍab n AREBBI, wenni d Tudart i řebda qaɛ. “Amin!” 8 Uca tᵉttwaɛemmar Zzawect Tameqqrant s ddexxan i dd-itteffɣen zeg uɛuǧi n AREBBI u zi jjehd nnes. Uřa d ijjen war izemmar ad dd-yadef ɣar Zzawect Tameqqrant ař ɣa kkent qaɛ sebɛa n jjrayeḥ tinni dd-iwyen sebɛa n lmalakat. ◘15:8 Uf. 40:34; 1 Ij. 8:10; 2 Im. 5:14; Ica. 6:4.

- Asargeb
- <
- 15
- >

◘15:1 15:1 Izhd. 7:12; Asa. 11:14.

◘15:2 15:2 Asa. 4:6; Mixa 7:18.

◘15:3 15:3 Uf. 15:1-21; Aɛwd. 32:1-44; Izhd. 111:2; 139:14; 145:17.

◘15:4 15:4 Irm. 10:6, 7; Zak. 14:16-20

◘15:5 15:5 Asa. 11:19.

◘15:6 15:6 Asa. 1:13.

◘15:8 15:8 Uf. 40:34; 1 Ij. 8:10; 2 Im. 5:14; Ica. 6:4.

© 2020 www.tarifit.info