- Matta
- <
- 22
- >

22
Amedya x inni ittwaɛarḍen ɣar wurar
1 Iṭṭef Yasuɛ ɛawed deg wawař uca issiweř akidsen ɛawed s imedya, inna: ◘22:1 [Lk. 14:15-24] 2 “Tageldit n ijenwan am yijj n weryaz, ijj n ujeǧid, igga urar i mmis. ◘22:2 Lk. 14:6; Asa. 19:7. 3 Issekk-dd imsexxaren nnes ḥima ad řaɣan x yinni ittwaɛarḍen ɣar wurar, maca ugin ad dd-asen.
4 Ɛawed issekk-dd imsexxaren nneɣni, inna: ‘Inim i yinni ittwaɛarḍen: Aqa sswejdeɣ awem amecři, ɣarṣeɣ i iyenduzen inu d řmař inu iṣeḥḥen, aqa marra iwjed, asem-dd ɣar wurar!’ ” 5 Nitni maca war wcin ca taynit i man aya, ruḥen, ijjen ɣar řeɛraṣi nnes u wenneɣni ɣar ttijara nnes. 6 Inni iqqimen ṭṭfen imsexxaren nnes, ɣezzan daysen uca nɣin ten.
7 Řami isřa ujeǧid man aya, ixeyyeq aṭṭas, issekk-dd řɛeskar nnes uca yareyyeb iqettařen nni uca issecmeḍ tandint nsen. 8 Xenni inna i imsexxaren nnes: ‘Aqa urar iwjed maca inni tuɣa ittwaɛarḍen war t sdihiǧen ca. 9 S uya uyurem ɣar mani ttemsebḍan ibriden, řaɣam-dd x marra inni i ɣa tafem din ɣar wurar.’
10 Xenni ffɣen-dd imsexxaren nni ɣar ibriden uca ssmunen marra inni ufin, am yiṣebḥanen am yiɛeffanen, uca taddart n wurar tedweř teccur s inewjiwen i iqqimen dinni. 11 Řami dd-yudef ujeǧid, maḥend ad iẓar inewjiwen nni iqqimen dinni, iḥekkar i yijj n bnadem war yarḍ ca arruḍ n wurar. 12 Inna as: ‘A ameddukkeř inu, mammec dd-tudfed danita břa arruḍ n wurar?’ Maca netta idweř ignu. 13 Xenni inna ujeǧid i imsexxaren: ‘Carfem t s ifassen d iḍaren uca nḍarem t barra ɣar uneggar n taǧest mani ɣa iřin imeṭṭawen d uɣezzi n teɣmas.’ ◘22:13 Mt. 8:12; 13:42; 24:51; 25:30; Lk. 13:28. 14 Minzi aqa din aṭṭas inni ittwařaɣan maca drus inni ittwafarzen.” ◘22:14 Mt. 20:16.
Aseqsi x ḍḍariba i qayṣar
15 Xenni ruḥen Ifarisiyyen, mcawaren mammec ad as ggen ijj n řfex di ssibbet n wawařen nnes. ◘22:15 [Mk. 12:13-17; Lk. 20:20-26] 16 Ssekken ɣares imeḥḍaren nsen ak-d inni zi taddart n Hirudus, nnan: “A Amseɣɣar, aqa nessen belli Cek d tidett, tesseřmaded abrid n AREBBI s tidett, nhřa ma tesseřqid uřa x yijj, minzi Cek war tᵉttegged s wudmawen.
17 Iwa ini aneɣ mammec i twařid Cek: Ma iḥeqq ɛlaḥsab Ccariɛa ad tᵉttwaxeǧeṣ ḍḍariba i qayṣar niɣ lla?” 18 Maca Yasuɛ issen taḥraymect nsen uca inna: “Mayemmi d ayi tᵉttjarrabem, kenniw, a imnafqen? 19 Seccnem ayi ijj n uqiyya n dinar n ḍḍariba x kuř azeǧif!” Iwyen as-dd ijj n dinar. 20 Xenni inna asen: “Wi yiřan taṣwirt-a d tira-ya?” ◘22:20 Mk. 12:16; Lk. 20:24 21 Nnan as: “N qayṣar!” Xenni inna asen: “Wcem i qayṣar min iǧan i qayṣar u i AREBBI min iǧan i AREBBI.” ◘22:21 Mt. 17:25; Rum. 13:7. 22 Řami sřin man aya, tbehten, semḥen dayes uca ruḥen.
Aseqsi n Iṣaduqiyyen x tnukra
23 Deg wass nni usin-dd ɣares Iṣaduqiyyen, qqaren as: ‘Aqa war din bu tudart i imettinen!’, uca sseqsan t, ◘22:23 [Mk. 12:18-27; Lk. 20:27-40] — Řex. 23:8. 24 nnan as: “A Amseɣɣar, Musa aqa inna: ‘Mařa immut ḥed war dd-yejji bu tarwa, ittxeṣṣa i umas ad imřec ak-d temɣart nnes ad kides dd-yejj aḥenjir i umas.’ ◘22:24 Aɛwd. 25:5-6; Amz. 38:8. 25 Tuɣa ɣarneɣ sebɛa n wawmaten. Amezwaru imřec, immut. Umi war dd-yejji ca tarwa, aqa ijja tamɣart nnes i umas. 26 Ammu i immut uřa d wenni wiss tnayen d wiss třata ař wenni wiss sebɛa. 27 Ɣar uneggaru nsen marra temmut temɣart. 28 I man wen zzaysen i ɣa tiři temɣart di tnukra, minzi nitni marra iwyen tt d tamɣart?”
29 Yasuɛ yarra-dd, inna asen: “Aqa kenniw tweddarem, minzi war tessinem ca Tira Iqeddsen uřa d jjehd n AREBBI. 30 Minzi di tnukra war ttiwyen nitni timɣarin, u timɣarin war ttiřint i yeryazen, maca ad iřin am lmalakat n AREBBI deg ujenna. 31 Maca zi jjihet n tnukra jar imettinen, ma war teɣrim ca min d awem inna AREBBI i iqqaren: 32 ‘Aqa Necc d AREBBI n Ibrahim, AREBBI n Isḥaq, AREBBI n Yaɛqub!’ AREBBI war iǧi d AREBBI n imettinen maca n yinni iddaren.” ◘22:32 Uf. 3:6, 15. 33 Řami sřin řɣaci man aya, tbehten deg useřmed nnes. ◘22:33 Mt. 7:28.
Tawṣeyyet tameqqrant
34 Řami sřin Ifarisiyyen belli Netta ibelleɛ aqemmum n Iṣaduqiyyen, munen jar asen. ◘22:34 [Mk. 12:28-34; Lk. 10:25-28] 35 Ijjen zzaysen, ijjen wenni issnen Ccariɛa mliḥ, isseqsa t ḥima ad t ijarreb: ◘22:35 Lk. 10:25. 36 “A Amseɣɣar, man tawṣeyyet i iǧan d tameqqrant di Ccariɛa?” 37 Inna as Yasuɛ: “Ad texsed SIDI, AREBBI nnec, s marra wuř nnec, s marra řeɛmar nnec, s marra jjehd nnec u s marra řeɛqeř nnec. ◘22:37 Aɛwd. 6:5; 10:12; 30:6; Mk. 12:30, 33; Lk. 10:27. 38 D ta d tawṣeyyet tameqqrant d tamezwarut. 39 Tenni wiss tnayen tarwes dayes, aqa nettat: ‘Ad texsed jjar nnec amecnaw ixef nnec’. ◘22:39 Lawi 19:18; Mk. 12:31; Rum. 13:9; Gal. 5:14; Afa. 5:2; 1 Ts. 4:9; Yaɛ. 2:8. 40 X tnayen n tweṣṣa-ya tᵉttwabna marra Ccariɛa d Inabiyyen.”
Yasuɛ isseqsa Ifarisiyyen x mmis n Dawud
41 Am tuɣa munen Ifarisiyyen, isseqsa ten Yasuɛ, ◘22:41 [Mk. 12:35-37; Lk. 20:41-44] 42 inna: “Min teqqarem x Lmasiḥ? Umi igga mmis?” Nnan as: “Mmis n Dawud!” 43 Inna asen: “Mammec i ɣa yegg Dawud ad as isemma zi Arruḥ ‘SIDI’, am iqqar: 44 ‘SIDI inna i Sidi inu: Qqim-dd x ufusi inu ař ɣa ggeɣ řɛedyan nnec sadu iḍaren nnec.’ ◘22:44 Izhd. 110:1; Řex. 2:34; 1 Kur. 15:25; Ɛbr. 1:13; 10:13. 45 Mařa Dawud iřaɣa as ‘SIDI’, mammec ɣa yiři d mmis?” 46 Uřa d ijjen war izemmar ad xas dd-yarr u uřa d ijj war iqqim izeɛɛem ittseqsa t ca ɛad zeg wass nni.

- Matta
- <
- 22
- >

◘22:1 22:1 [Lk. 14:15-24]

◘22:2 22:2 Lk. 14:6; Asa. 19:7.

◘22:13 22:13 Mt. 8:12; 13:42; 24:51; 25:30; Lk. 13:28.

◘22:14 22:14 Mt. 20:16.

◘22:15 22:15 [Mk. 12:13-17; Lk. 20:20-26]

◘22:20 22:20 Mk. 12:16; Lk. 20:24

◘22:21 22:21 Mt. 17:25; Rum. 13:7.

◘22:23 22:23 [Mk. 12:18-27; Lk. 20:27-40] — Řex. 23:8.

◘22:24 22:24 Aɛwd. 25:5-6; Amz. 38:8.

◘22:32 22:32 Uf. 3:6, 15.

◘22:33 22:33 Mt. 7:28.

◘22:34 22:34 [Mk. 12:28-34; Lk. 10:25-28]

◘22:35 22:35 Lk. 10:25.

◘22:37 22:37 Aɛwd. 6:5; 10:12; 30:6; Mk. 12:30, 33; Lk. 10:27.

◘22:39 22:39 Lawi 19:18; Mk. 12:31; Rum. 13:9; Gal. 5:14; Afa. 5:2; 1 Ts. 4:9; Yaɛ. 2:8.

◘22:41 22:41 [Mk. 12:35-37; Lk. 20:41-44]

◘22:44 22:44 Izhd. 110:1; Řex. 2:34; 1 Kur. 15:25; Ɛbr. 1:13; 10:13.

© 2020 www.tarifit.info