- Awařen Iweznen
- <
- 21
- >

21
1 Uř n ujeǧid
am tɣezratin n waman
deg ufus n SIDI.
Netta ineddeh i-t, mani ma ixs Netta.
2 Marra ibriden n bnadem
nican di tiṭṭawin nnes,
maca SIDI ittqeǧab uřawen. ◘21:2 Awřn. 16:2
3 Timegga n tsegda d řḥeqq,
d tina i SIDI ḥsen zi tewhibt n tɣarṣt. ◘21:3 1 Ṣm. 15:22; Izhd. 50:8, 14; Ica. 1:11, 16; Ḥuc. 6:6
4 Nnfaxet n tiṭṭawin d uř aɛeffar,
arber n iɛeffanen d ddenb.
5 Ixemmimen n wenni imeḥḍen
ttawyen mɣir ɣar ufeyyeḍ,
maca marra wenni ittqeǧiqen aṭṭas
ittawi ɣar řeḥwej waha. ◘21:5 Awřn. 10:4; 13:4
6 Asmuni n wagřa s yiřes issxarriqen,
ammu i teǧa twarrit n nnefs
iɛeddun deɣya
n yinni yarezzun řmewt. ◘21:6 Awřn. 10:2, 4; 13:11
7 Lɛunf n iɛeffanen ittjarra i-ten,
maɣar ttagin ad ggen min iseggmen.
8 Abrid n bu-umarwas ittefriɣ,
maca amezdag ittegg min iǧan nican.
9 Iḥřa ad tzedɣed
deg ict teɣmart n tzeqqa, x tzeddiɣt
ak-d ict n temɣart ittemcubbucen
deg ict n taddart tcarc. ◘21:9 Awřn. 21:19; 25:24; 27:15
10 Řeɛmar n iɛeffanen ittmeẓri di řɣar,
amqarreb nnes war ɣares ittif arḍa
di tiṭṭawin nnes.
11 Mařa ittwaxeǧeṣ umestehziy,
iddakkwař wenni
war ɣares bu řefhamet d amiɣis,
mařa ssřemden amiɣis,
ikessi netta tussna. ◘21:11 Awřn. 19:25
12 Ijj n Umsegged ittbeqqec mliḥ
taddart n uɛeffan,
iɣeṭṭeř iɛeffanen di arẓiyyet.
13 Wenni ittbellaɛen amezzuɣ nnes
ɣar iɣuyyan n umezřuḍ,
uřa d netta ad isɣuy
maca war xas dd-ttarran.
14 Ṣṣedqet di tnuffra teṣřeḥḥu weɣḍab,
tarzeft immewcen deg weḥsin n warruḍ
teṣřeḥḥu axeyyeq imɣaren. ◘21:14 Awřn. 17:8; 18:16
15 Aqa d řefraḥet i umsegged
maḥend ad igg min iǧan nican,
maca d aceřwaw i yinni itteggen řɣecc.
16 Bnadem nni itteffɣen
zeg webrid n řeɛqeř,
ad yareyyeḥ deg wegraw
n řexyařat n imettan.
17 Wenni ittexsen afarraj, ad iḥwaj,
wenni ittexsen binu d zzect,
war iddikkwiř d bu wagřa.
18 Aɛeffan d ddeyyet i imseggaden,
u aɣeddar ad dd-yiři
deg wemcan n yinni igguren nican. ◘21:18 Awřn. 11:8
19 Iḥřa ad tzedɣed di temmurt ixřan,
x tazeddiɣt ak-d ict n temɣart
ittemcubbucen u itteqqsen. ◘21:19 Awřn. 21:9; 25:24
20 Ijj n řkenz ittwaḥwajen d zzect
aqa aten di tzeddiɣt n imiɣisen,
maca bnadem abuhaři iṣarreḍ i-t.
21 Wenni yarezzun x tsegda
d tmexsiwt icewwaren,
ittaf tudart d tsegda d ccan.
22 Amiɣis ittgeɛɛad
x tendint n ayt n bu-teɣřuḍt,
iɣeṭṭeř jjehd n ttiqet nsen di temmurt.
23 Wenni iḥeṭṭan aqemmum d yiřes nnes,
iḥeṭṭa řeɛmar nnes zi řeḥṣarat. ◘21:23 Awřn. 18:21
24 Wenni d bu-nnfaxet iffuccḥen
ttřaɣan as ‘amestehziy’,
netta ittegg s nnfaxet břa řeqyas.
25 Ccehwet n umeɛguz tneqq i-t,
maɣar ifassen nnes ugin ad xedmen.
Awařen iwezznen n Suliman - tasɣart 1d
26 Ass imun ittcehha timesřayin n ucehhi,
maca amsegged ad iwc,
war ittɣimi ittᵉṭṭef di ca i yixef nnes. ◘21:26 Izhd. 37:26
27 Taɣarṣt n uɛeffan d nnɛi,
mahu mařa nitni ad tt awyen
s unekkwi iɣeccen. ◘21:27 Awřn. 15:8; Ica. 1:13; Irm. 6:20; Ɛam. 5:21
28 Acehhad issxarriqen ad ittwahellek,
maca aryaz nni ittesřan,
ad issiweř tidett řebda. ◘21:28 Awřn. 19:5, 9
29 Aryaz aɛeffan issejhed ixef nnes
ak-d wudem nnes,
maca wenni igguren nican
issemten ibriden nnes.
30 War teǧi tiɣit uřa d řefhamet,
war din iǧi bu ucawar qibač i SIDI.
31 Ayis ad as ḥezzmen i wass n umenɣi,
maca řeɣřeb ɣar SIDI.◘21:31 Izhd. 33:17

- Awařen Iweznen
- <
- 21
- >

◘21:2 21:2 Awřn. 16:2

◘21:3 21:3 1 Ṣm. 15:22; Izhd. 50:8, 14; Ica. 1:11, 16; Ḥuc. 6:6

◘21:5 21:5 Awřn. 10:4; 13:4

◘21:6 21:6 Awřn. 10:2, 4; 13:11

◘21:9 21:9 Awřn. 21:19; 25:24; 27:15

◘21:11 21:11 Awřn. 19:25

◘21:14 21:14 Awřn. 17:8; 18:16

◘21:18 21:18 Awřn. 11:8

◘21:19 21:19 Awřn. 21:9; 25:24

◘21:23 21:23 Awřn. 18:21

◘21:26 21:26 Izhd. 37:26

◘21:27 21:27 Awřn. 15:8; Ica. 1:13; Irm. 6:20; Ɛam. 5:21

◘21:28 21:28 Awřn. 19:5, 9

◘21:31 21:31 Izhd. 33:17

© 2020 www.tarifit.info