- Iɛibraniyyen
- <
- 12
- >

12
Ṣṣbar n Yasuɛ Lmasiḥ
1 S uya neccin ɛawed, umi d aneɣ dd-nnḍen marra řechud-a am iseynuten, ad nenḍar marra ddqeř n ddenb i d aneɣ dd-isswejden i řebda. Ejj aneɣ ad nuyur s ṣṣbar amḥizwar nni xaneɣ dd-immarsen. ◘12:1 Rum. 6:4; 12:12; 1 Kur. 9:24; Afa. 4:22; Kul. 3:8; Ɛbr. 10:36; 1 Bṭ. 2:1, 2. 2 Ejj aneɣ ad nenḍar tiṭṭawin di Yasuɛ, Amgewwad d Umkemmeř n l’iman nneɣ, wenni, zi ssibbet n řefraḥet i ɣares, yarbu ṣṣalib, war t icqi ubehdeř, uca iqqim x yefus n řɛarc n AREBBI. ◼12:2 Amgewwad - niɣ: ‘Zzaɛim’. ◘12:2 Lk. 24:26; Fil. 2:8-11; Ɛbr. 1:3; 8:1; 1 Bṭ. 1:11. 3 Xzarem mliḥ, mecḥař i iksi Netta zeg imednab, inni d iɣrimen n řeɛmar n yixef nsen, ḥima war tᵉttiḥřem u war tarexxum ca di řeɛmar nwem. 4 Aqa kenniw, war truḥem ca tiggʷejem ak-d ddenb, war temmɛařim ca ař usizzeř n idammen nwem. ◘12:4 1 Kur. 10:13. 5 Tᵉttum taɣuri i xawem issawařen am iḥenjiren:
“Mmi inu, war ttegg ca s weɛrur
x ttarbiyyet n SIDI,
war ttiři ca d amarxu di řeɛmar nnec,
xmi ɣa tᵉttwawebbxed zzayes. ◘12:5 Ayub 5:17; Awřn. 3:11-12; Asa. 3:19.
6 Minzi wenni ittexs SIDI,
yarebba i-t s uqessaḥ,
uca iḥenjiren nnes i xas iɛizzen,
iksi ten kuř ijj zzaysen ɣar uɣezdis.” ◘12:6 Awřn. 3:11, 12
7 X uya, ksim ttarbiyyet, minzi AREBBI ittegg awem am iḥenjiren nnes. Minzi man mmis wenni babas war t yarebbi ca s uqessaḥ? 8 Mařa aqa kenniw břa ttarbiyyet i di carcen marra, řexdenni kenniw am ibarraniyyen i teǧam, war iǧi d arrawen. 9 Mařa neksi ttarbiyyet zi babatneɣ ɛlaḥsab arrimet uca nweqqar i-ten, mecḥař d aneɣ ittxeṣṣa ad nṭaɛ i Babatneɣ n arruḥat, ḥima ad neddar! 10 Minzi nitni webbxen aneɣ ca n wussan am mammec d asen ittɣiř mliḥ, maca AREBBI igga i-tt i tizi nneɣ, ḥima ad ncarc di tqeddast nnes. 11 Aqa war din uřa d ict n ttarbiyyet s uqessaḥ i ittbanen d řefraḥet deɣya, maca d řeḥriq, maca awarni as tiwi-dd řɣiǧet n řehna d tsegda i yinni zzayes ittwadarrben.
12 S uyenni, sjehdem ifassen nwem yarxun d ifadden nwem yarehfen, ◘12:12 Ica. 35:3. 13 uca ggem nican iṣuraf n iḍaren nwem, ḥima min iǧan d aqejdaḥ war ittefriɣ ca, maca ad iggenfa.
14 Ḍfarem-dd řehna d tuqeddsi ak-d marra, tenni břa zzayes war iẓar ḥed Siditneɣ. ◘12:14 Rum. 12:18; 2 Tim. 2:22. 15 Ɣarwem aqa uřa d ijj jar awem ad ittwaf inqeṣ as arḍa n AREBBI, niɣ aqa ad iɣmi weẓwar n tarzugi, ad kenniw iḍarr uca xenni ad zzayes ttwaxemjen aṭṭas, ◘12:15 Aɛwd. 29:17; Řex. 17:13; 2 Kur. 6:1; Gal. 5:12. 16 uca ḥḍam, aqa war ittwiffi ḥed jar awem wenni d bu-farq-ccɣeř niɣ d ameqjuḥ am Ɛisu nni izzenzen řḥeqq n umenzu nnes x ijj n macca. ◘12:16 Amz. 25:33; Afa. 5:3; Kul. 3:5; 1 Ts. 4:3. 17 Minzi aqa tessnem, belli awarni man aya tuɣa yarezzu ɛad ad iwart lbaraka, maca yugi as, maɣar war yufi ca ttasiɛ i weɛdař, waxxa yarezzu t s imeṭṭawen. ◘12:17 Amz. 27:36.
18 Minzi kenniw war tiwiḍem ca ɣar tmessi yarɣin niɣ ɣar wedrar i nzemmar ad nḥada, uřa ɣar tayyut tbarcant d tḥaryaḍt, ◘12:18 Uf. 19:10, 16; 20:21; Aɛwd. 5:22. 19 niɣ ɣar zzhir n uṣudi deg uyicc n icarri uřa ɣar řḥess n wawařen di ssibbet nsen zawgen inni d as isřin, maḥend war ten kisen issiwiř ɛad. ◘12:19 Uf. 20:19; Aɛwd. 5:25; 18:16. 20 S minzi war zemmaren x ddqeř n tweṣṣa, minzi mařa iqarreb-dd mɣir ijj n umuddar adrar, ad ittwarjem netta. ◼12:20 amuddar - niɣ ‘lḥayawan’. ◘12:20 Uf. 19:13. 21 Min ẓrin tuɣa issaggʷad aṭṭas, ařami inna Musa: “Aqa ggʷedeɣ u ttarjijiɣ!” ◘12:21 Aɛwd. 9:19
22 Maca kenniw tiwḍem ɣar wedrar n Ṣihyun, ɣar Tendint n AREBBI iddaren, ɣar Urcalim nni iǧan deg ijenwan u ɣar tmesmunt n ɛecra n řuřufat n lmalakat, ◘12:22 Gal. 4:26; Asa. 3:12; 21:10-27. 23 ɣar tmesmunt n imenza, inni ittwazemmemen deg ijenwan, u ɣar AREBBI, Řqaḍi x marra u ɣar arruḥat n imseggaden nni iwḍen ɣar řekmaret, ◘12:23 Lk. 10:20. 24 u ɣar Yasuɛ, Lwasit n Řɛahd n Jdid, u ɣar urucci s Idammen nnes, inni issawařen ḥsen zeg inni n Habil. ◘12:24 Irm. 31:31; Mt. 26:28, Mk. 14:24, Lk. 22:20, 1 Kur. 11:25, 2 Kur. 3:6, Ɛbr. 8:6, 8, 13; 9:15; 12:24; Amz. 4:10; Ɛbr. 10:22; 11;4; 1 Bṭ. 1:2.
25 Ɣarwem war tagim ca x Wenni akidwem issawařen, minzi mařa inni war ittwassnejmen ugin Wenni kidsen issawařen di temmurt, mahu ɛad neccin, mařa nḥeyyed x Wenni akidneɣ issawařen zeg ijenwan, ◘12:25 Ɛbr. 2:3. 26 Wenni tuɣa tmijja nnes tessenhezza tammurt, maca Wenni řexxu iwaɛd, inna:
“Ad ssenhezzeɣ ɛawed ict n twařa,
war iǧi tammurt waha, aqa uřa d ajenna.” ◘12:26 Ḥag. 2:5.
27 Awař-a: ‘Ict n twařa!’, aqa imřa belli ad ittwakkes min ittenhezzan, minzi man aya ittwagg, ḥima ad qqiment tmesřayin war ttenhezzint. 28 S uya, minzi ad neṭṭef tageldit yarekknen, ejj aneɣ ad neqqim nᵉtteṭṭef di arḍa i zi nettsexxar i AREBBI u nessarḍa i-t s uweqqar d tiggʷudi, ◘12:28 1 Bṭ. 2:5. 29 minzi AREBBI nneɣ d ict n timessi ittetten. ◘12:29 Aɛwd. 4:24.

- Iɛibraniyyen
- <
- 12
- >

◘12:1 12:1 Rum. 6:4; 12:12; 1 Kur. 9:24; Afa. 4:22; Kul. 3:8; Ɛbr. 10:36; 1 Bṭ. 2:1, 2.

◼12:2 12:2 Amgewwad - niɣ: ‘Zzaɛim’.

◘12:2 12:2 Lk. 24:26; Fil. 2:8-11; Ɛbr. 1:3; 8:1; 1 Bṭ. 1:11.

◘12:4 12:4 1 Kur. 10:13.

◘12:5 12:5 Ayub 5:17; Awřn. 3:11-12; Asa. 3:19.

◘12:6 12:6 Awřn. 3:11, 12

◘12:12 12:12 Ica. 35:3.

◘12:14 12:14 Rum. 12:18; 2 Tim. 2:22.

◘12:15 12:15 Aɛwd. 29:17; Řex. 17:13; 2 Kur. 6:1; Gal. 5:12.

◘12:16 12:16 Amz. 25:33; Afa. 5:3; Kul. 3:5; 1 Ts. 4:3.

◘12:17 12:17 Amz. 27:36.

◘12:18 12:18 Uf. 19:10, 16; 20:21; Aɛwd. 5:22.

◘12:19 12:19 Uf. 20:19; Aɛwd. 5:25; 18:16.

◼12:20 12:20 amuddar - niɣ ‘lḥayawan’.

◘12:20 12:20 Uf. 19:13.

◘12:21 12:21 Aɛwd. 9:19

◘12:22 12:22 Gal. 4:26; Asa. 3:12; 21:10-27.

◘12:23 12:23 Lk. 10:20.

◘12:24 12:24 Irm. 31:31; Mt. 26:28, Mk. 14:24, Lk. 22:20, 1 Kur. 11:25, 2 Kur. 3:6, Ɛbr. 8:6, 8, 13; 9:15; 12:24; Amz. 4:10; Ɛbr. 10:22; 11;4; 1 Bṭ. 1:2.

◘12:25 12:25 Ɛbr. 2:3.

◘12:26 12:26 Ḥag. 2:5.

◘12:28 12:28 1 Bṭ. 2:5.

◘12:29 12:29 Aɛwd. 4:24.

© 2020 www.tarifit.info