- Igalaṭiyyen
- <
- 3
- >

3
Tasegda s l’iman
1 A Igalaṭiyyen ifɣuřen, wi kenniw issuffɣen zeg webrid? Aqa Lmasiḥ tuɣa ittwarcem qibač i tiṭṭawin nwem am wenni immuten x ṣṣalib. ◘3:1 Gal. 5:7. 2 Degga waha xseɣ ad t ssneɣ zzaywem: Ma tᵉṭṭfem Arruḥ s řexdayem n Ccariɛa niɣ umi tᵉtteggem array i l’iman? 3 Ma amenni teǧam d ifɣuřen, aqa tebdam s Arruḥ, ma řexxu ad tkemmřem s ddat? 4 Ma teksim tamara aṭṭas x walu? Ma tuɣa s tidett x walu? 5 Wenni d awem iwcin Arruḥ uca ittegg lmuɛjizat jar awem, ma ittegg i-tent zi řexdayem n Ccariɛa niɣ umi tᵉttesřam tabarreḥt n l’iman, 6 am mammec tuɣa Ibrahim yumen di AREBBI uca xenni ittwaḥseb as-dd man aya d tasegda. ◘3:6 Amz. 15:6; Rum. 4:3; Yaɛ. 2:23. 7 S uyenni ssnem, belli inni iǧan n l’iman, nitni d ayt n Ibrahim. 8 Minzi issen AREBBI qbeř, aqa řegnus ad ttwaseggden s l’iman, izzar ibeccar Netta i Ibrahim s Řexbar Aṣebḥan, am mammec qqarent Tira Iqeddsen: “Dayek i ɣa ttwabarken řegnus marra.” ◘3:8 Amz. 12:3; 18:18; 22:18; 26:4; 49:10; Řex. 3:25. 9 S uyenni inni yumnen ad ttwabarken ak-d řmumen Ibrahim.
10 Marra inni iddaren s řexdayem n Ccariɛa, aqa nitni sadu nneɛřet, minzi tura: “D amenɛuř kuř ijjen wenni war iqqimen ittᵉṭṭef di marra timesřayin yuran deg wedlis n Ccariɛa ḥima ad tent igg!” ◘3:10 Aɛwd. 27:26; Gal. 3:10 11 Aqa ittban mliḥ belli war din ḥed i ɣa ittwaseggden ɣar AREBBI s Ccariɛa, minzi tura: “Amseggad s l’iman ad iddar!” ◘3:11 Ḥab. 2:4; Rum. 1:17; 3:20; Gal. 2:16; Ɛbr. 10:38 12 Xenni Ccariɛa war tkemmeř ca s l’iman, maca bnadem wenni itteggen min dayes yurin, ad zzayes iddar. ◘3:12 Lawi 18:5; Ḥiz. 20:11; Rum. 10:5. 13 Maca Lmasiḥ aqa ixeǧeṣ xaneɣ, ḥima ad aneɣ ifekk zi nneɛřet nni iǧan x yinni sadu Ccariɛa am d idweř xaneɣ d amenɛuř, minzi tura: “D amenɛuř kuř ijjen i t ɣa yuyřen x teḥnact!”, ◘3:13 Aɛwd. 21:23; Rum. 8:3; 2 Kur. 5:21. 14 ḥima ad tiweḍ lbaraka n Ibrahim ɣar řegnus s Yasuɛ Lmasiḥ, maḥend s l’iman ad neṭṭef lwaɛd n Arruḥ.
Ccariɛa d Lwaɛd
15 A aytma, ad ssiwřeɣ x řeḥsab řeɛqeř n bnadem: aqa ijj n řɛahd ittwaggen jar iwdan, war izemmar uřa d ijj ad t ibḍeř niɣ ad dayes ibeddeř ca. ◘3:15 Ɛbr. 9:17. 16 Aqa lwuɛud ttwaggen i Ibrahim d zzariɛet nnes. Netta war d as yini ca: “I iɛeqqayen n zzariɛet nwem!”, am i waṭṭas, maca: “I uɛeqqa n zzariɛet nnec!”, am i yijjen, aqa-t d Lmasiḥ. ◘3:16 Gal. 3:8. 17 Xenni qqareɣ ammu: Řɛahd nni iggin AREBBI zic di Lmasiḥ, war t tbeṭṭiř ca Ccariɛa, tenni tusa-dd arebɛa-mya u-třatin n iseggʷusa awarni man aya, ḥima ad tegg lwaɛd ixwan. ◘3:17 Amz. 15:13; Uf. 12:40; Řex. 7:6. 18 Minzi mařa řwart iǧa s Ccariɛa, aqa war iǧi ɛad s lwaɛd i Ibrahim. Maca AREBBI aqa iwca as t s lwaɛd. ◘3:18 Rum. 4:14.
19 Xenni i umi tneffeɛ Ccariɛa? Aqa tᵉttwammarni ɣar lwaɛd x ssibbet n ddnub ařami dd-tusa Zzariɛet tenni umi ittwagg lwaɛd. U s lmalakat temmewc Ccariɛa deg ufus n ijj n lwasit. ◘3:19 Aɛwd. 5:5; Yḥ. 1:17; 15:22; Řex. 7:38, 53; Rum. 4:15; 5:20; 7:8. 20 Lwasit war iǧi d lwasit n ijjen, maca AREBBI d Ijjen.
21 Ma xenni Ccariɛa ḍidd i lwaɛd n AREBBI? Ɛemmarṣ! Minzi mařa tuɣa temmewc ict n Ccariɛa tzemmar ad tesseddar, d tidett tuɣa tasegda s Ccariɛa. 22 Maca Tira Iqeddsen bellɛent x marra di ddnub, ḥima lwaɛd ad immewc s l’iman di Yasuɛ Lmasiḥ i yinni yumnen. ◘3:22 Rum. 3:9; 11:32.
23 Maca qbeř ma i dd ɣa yas l’iman, tuɣa aneɣ nᵉmmeḥḍa di Ccariɛa uca ittwabelleɛ xaneɣ zi l’iman, wenni tuɣa i ɣa iḍharen ɛad. 24 S uyenni tuɣa Ccariɛa am wenni d aneɣ ittarebban ař Lmasiḥ, ḥima ad nettwasegged s l’iman. ◘3:24 Mt. 5:17; Řex. 13:38; Rum. 10:4. 25 Maca řexxu, umi dd-yusa l’iman, aqa war neqqim ɛad sadu wenni ittarebban.
26 Minzi marra kenniw d arrawen n AREBBI s l’iman n Yasuɛ Lmasiḥ. ◘3:26 Ica. 56:5; Yḥ. 1:12; Rum. 8:15; Gal. 4:5. 27 Minzi marra inni ittwassɣeḍṣen di Lmasiḥ, aqa arḍen Lmasiḥ. ◘3:27 Rum. 6:3. 28 Xenni war din Uday niɣ Aramiy, war din ɛad ismeɣ niɣ aḥurri, war din ɛad aryaz niɣ tamɣart, minzi marra kenniw d ijjen i teǧam di Yasuɛ Lmasiḥ. ◘3:28 Yḥ. 17:21. 29 Mařa kenniw teǧam n Lmasiḥ, aqa kenniw d zzariɛet n Ibrahim uca ɛlaḥsab lwaɛd d iwriten. ◘3:29 Amz. 21:12; Rum. 9:7; Ɛbr. 11:18.

- Igalaṭiyyen
- <
- 3
- >

◘3:1 3:1 Gal. 5:7.

◘3:6 3:6 Amz. 15:6; Rum. 4:3; Yaɛ. 2:23.

◘3:8 3:8 Amz. 12:3; 18:18; 22:18; 26:4; 49:10; Řex. 3:25.

◘3:10 3:10 Aɛwd. 27:26; Gal. 3:10

◘3:11 3:11 Ḥab. 2:4; Rum. 1:17; 3:20; Gal. 2:16; Ɛbr. 10:38

◘3:12 3:12 Lawi 18:5; Ḥiz. 20:11; Rum. 10:5.

◘3:13 3:13 Aɛwd. 21:23; Rum. 8:3; 2 Kur. 5:21.

◘3:15 3:15 Ɛbr. 9:17.

◘3:16 3:16 Gal. 3:8.

◘3:17 3:17 Amz. 15:13; Uf. 12:40; Řex. 7:6.

◘3:18 3:18 Rum. 4:14.

◘3:19 3:19 Aɛwd. 5:5; Yḥ. 1:17; 15:22; Řex. 7:38, 53; Rum. 4:15; 5:20; 7:8.

◘3:22 3:22 Rum. 3:9; 11:32.

◘3:24 3:24 Mt. 5:17; Řex. 13:38; Rum. 10:4.

◘3:26 3:26 Ica. 56:5; Yḥ. 1:12; Rum. 8:15; Gal. 4:5.

◘3:27 3:27 Rum. 6:3.

◘3:28 3:28 Yḥ. 17:21.

◘3:29 3:29 Amz. 21:12; Rum. 9:7; Ɛbr. 11:18.

© 2020 www.tarifit.info