- Ifasusiyyen
- <
- 2
- >

2
Asenjem s arḍa n Arebbi, s l’iman
1 Uřa d kenniw tuɣa temmutem s ddnub nwem u s tubbuheřya nwem ◘2:1 Rum. 5:6; Kul. 2:13. 2 min di tuɣa tuyurem ɛlaḥsab tudart n kuř ass n ddunect-a, ɛlaḥsab řxaḍar n uzeǧif n ṣṣulṭa x wazzay n řeɛwin, u ɛlaḥsab řxaḍar n arruḥ nni ixeddmen di tarwa n řmuɛṣiyyet. ◘2:2 Yḥ. 12:31; 14:30; 16:11; 1 Kur. 6:11; Afa. 6:12; Kul. 3:7; Tit. 3:3. 3 Uřa d neccin tuɣa nruḥ qbeř di ccɣuřat nni, umi neḍfar nnecwat n weysum nneɣ, negga min ixs weysum nneɣ d nneyyet nneɣ, u tuɣa aneɣ d tarwa n weɣḍab qaɛ am inneɣni.
4 Maca AREBBI iccur s arreḥmet s tayri nnes tameqqrant i zi xaneɣ iɛizz. 5 Řami tuɣa aneɣ ɛad d imettinen di ddnub nneɣ, aqa yarr aneɣ-dd ɣar tudart ak-d Lmasiḥ, u s arḍa nnes issenjem aneɣ ◘2:5 Řex. 15:11; Rum. 6:8; 8:11; Kul. 3:1, 3; Tit. 3:5. 6 u issnekkar aneɣ-dd akides uca issɣima aneɣ akides deg ijenwan di Yasuɛ Lmasiḥ, 7 ḥima ad isscen afeyyeḍ n wagřa n arḍa nnes d tcuni nnes di zzmanat i dd ɣa yasen, wenni xaneɣ dd-yusin s Yasuɛ Lmasiḥ. 8 Minzi s arḍa nnes nettwassenjem, s l’iman, war iǧi zzaywem, aqa-tt d tawhibt n AREBBI, ◘2:8 Mt. 16:17; Afa. 1:19. 9 war teǧi s řxedmet, maḥend war ittuff uřa d ijj. ◘2:9 Rum. 3:27; 1 Kur. 1:29. 10 Maɣar neccin d axeřqi nnes, nettwaxřeq-dd di Yasuɛ Lmasiḥ ḥima ad negg řexdayem tiṣebḥanin nni d aneɣ issewjed AREBBI qbeř, maḥend ad nuyur daysent. ◘2:10 2 Kur. 5:17; Afa. 1:4; 4:24; Tit. 2:14.
Lmasiḥ aqa-t řehna nneɣ
11 S uyenni ɛeqřem, aqa zic tuɣa kenniw d řegnus ɛlaḥsab jjadira n arrimet, tᵉttwasemmam ‘nbřa axtan’ zeg inni tuɣa s wextan nni iǧan d řxedmet n ifassen deg weysum. 12 Di řweqt nni tuɣa kenniw břa Lmasiḥ, d iɣriben zi jjihet n řeḥkamet n Israil, aqa tiggʷjem am ibarraniyyen x Řɛahd n lwaɛd. Tuɣa kenniw břa asitem u břa AREBBI di ddunect. ◘2:12 Rum. 9:4. 13 Maca řexxu, di Yasuɛ Lmasiḥ, aqa kenniw inni tuɣa iggʷejen, aqa řexxu tudsem-dd s Idammen n Lmasiḥ.
14 Maɣar Netta d řehna nneɣ am d yarra tnayen nni ɣar yijj, aqa Netta ihdem aɣbar n řeqwar wenni tuɣa ten ibḍan. ◘2:14 Ica. 9:5; Mixa 5:4; Yḥ. 16:33; Řex. 10:36; Rum. 5:1; Kul. 1:20. 15 Deg weysum n arrimet nnes ibḍeř Netta řeɛdawet d Ccariɛa n tweṣṣa ak-d tweṣṣa i-dd-iḍfaren, ḥima ad dd-ixřeq di ṭṭbiɛet n Yixef nnes tnayen nni ɣar ijj n bnadem n jdid am ittegg řehna. 16 Aqa Netta isseṣřeḥ tnayen nni ak-d AREBBI deg ict n Arrimet u inɣa řeɛdawet s ṣṣalib nnes. 17 Yusa-dd ḥima ad ibarreḥ s Řexbar Aṣebḥan n řehna nni, i yinni tuɣa iggʷejen u i yinni tuɣa yudsen, ◘2:17 Ica. 57:19; Afa. 3:12. 18 minzi zzayes nzemmar ad nadef s tnayen idneɣ s yijj n Arruḥ ɣar Babatneɣ. ◘2:18 Yḥ. 10:9; 14:6; Rum. 5:2; Afa. 3:12; Ɛbr. 10:19. 19 S uya kenniw war teǧim d ibarraniyyen uřa d imeɛzab, maca kenniw d imezdaɣ n tendint n imqeddasen d tarwa n taddart n AREBBI. ◘2:19 Gal. 6:10; 1 Tim. 3:1; Ɛbr. 10:21; 1 Bṭ. 4:17 20 Tᵉttwabnam x dsas n rrusul d inabiyyen, uca Netta d Aẓru Azeǧif n teɣmart, aqa-t d Yasuɛ Lmasiḥ. ◼2:20 rrusul - niɣ ‘imazanen’. ◘2:20 Ica. 28:16; Mt. 16:18; 1 Kur. 3:9, 10; 1 Bṭ. 2:4; Asa. 21:14 21 Zzayes i ɣa ittwabna řebni marra, ad iyma uca ad idweř d ict n Zzawect Tameqqrant Iqeddsen di SIDI, ◘2:21 1 Kur. 6:19; 2 Kur. 6:16; Afa. 4:16. 22 am zzayes i ɣa tᵉttwabnam uřa d kenniw, ad tiřim d tazeddiɣt n AREBBI di Arruḥ.

- Ifasusiyyen
- <
- 2
- >

◘2:1 2:1 Rum. 5:6; Kul. 2:13.

◘2:2 2:2 Yḥ. 12:31; 14:30; 16:11; 1 Kur. 6:11; Afa. 6:12; Kul. 3:7; Tit. 3:3.

◘2:5 2:5 Řex. 15:11; Rum. 6:8; 8:11; Kul. 3:1, 3; Tit. 3:5.

◘2:8 2:8 Mt. 16:17; Afa. 1:19.

◘2:9 2:9 Rum. 3:27; 1 Kur. 1:29.

◘2:10 2:10 2 Kur. 5:17; Afa. 1:4; 4:24; Tit. 2:14.

◘2:12 2:12 Rum. 9:4.

◘2:14 2:14 Ica. 9:5; Mixa 5:4; Yḥ. 16:33; Řex. 10:36; Rum. 5:1; Kul. 1:20.

◘2:17 2:17 Ica. 57:19; Afa. 3:12.

◘2:18 2:18 Yḥ. 10:9; 14:6; Rum. 5:2; Afa. 3:12; Ɛbr. 10:19.

◘2:19 2:19 Gal. 6:10; 1 Tim. 3:1; Ɛbr. 10:21; 1 Bṭ. 4:17

◼2:20 2:20 rrusul - niɣ ‘imazanen’.

◘2:20 2:20 Ica. 28:16; Mt. 16:18; 1 Kur. 3:9, 10; 1 Bṭ. 2:4; Asa. 21:14

◘2:21 2:21 1 Kur. 6:19; 2 Kur. 6:16; Afa. 4:16.

© 2020 www.tarifit.info