- Yunus
- <
- 2
- >

2
Yunus deg wesřem
1 Issewjed SIDI ijj n wesřem ameqqran ḥima ad isseɣri Yunus uca Yunus ikka třata n wussan d třata n ǧiyaři deg uɛeddis n wesřem. ◘2:1 Mt. 12:40; 16:4; Lk. 11:30 2 Uca iẓẓuǧ Yunus i SIDI, AREBBI nnes, zeg uɛeddis n wesřem. 3 inna:
”Zi řeḥṣaret inu řaɣiɣ i SIDI
u Netta yarra-dd xafi.
Zeg weḥwic n řaxart řaɣiɣ
uca Cek tesřid i tmijja inu. ◘2:3 Izhd. 120:1
4 Tuɣa tenḍared ayi di řaǧaɣ,
deg wuř n řebḥur,
tennḍen ayi-dd řemwaj.
Marra zzhir nnec d řemwaj nnec
kkin-dd xafi sennej. ◘2:4 Izhd. 42:8
5 Nniɣ: ‘Necc ttwassuffɣeɣ
zi zzat i wudem nnec.
Ɛad ad twařiɣ ɛawed
Zzawect nnec Tameqqrant Iqeddsen.’ ◘2:5 Izhd. 31:23
6 Ṭṭfen ayi waman
ař mani iwḍen ɣar řeɛmar inu,
aman ihewřen nnḍen ayi-dd,
iřṣeq-dd arbiɛ n řebḥar deg uzeǧif inu.
7 Hwiɣ ɣar ṭṭrufa yuǧɣen qaɛ n idurar,
ttwabellɛen zzekrunat n temmurt xafi
sennej i řebda,
maca Cek tessgeɛɛded tudart inu
zi turṣuḍi deg waman,
a SIDI, AREBBI inu!
8 Umi idewwex řeɛmar inu dayi,
fekkareɣ di SIDI,
u taẓaǧit inu tgeɛɛed ɣarek,
di Zzawect nnec Tameqqrant Iqeddsen. ◼2:8 dayi - s Tɛibranit ‘xafi’.
9 Nitni ṭṭfen di l’aṣnam ibeṭṭřen d iɣeccen,
semḥen di tmexsiwt nsen icewwaren.
10 Maca necc ad Cek ḥemdeɣ
s yict n tmijja teccur s uqadi.
Min waɛdeɣ, ad t qefřeɣ.
Asenjem zi SIDI.” ◘2:10 Izhd. 3:9; 50:14, 23; 116:17; Ḥuc. 14:3; Ɛbr. 13:15
11 Issiweř SIDI ak-d wesřem uca iɛuqq-dd Yunus di řbar.

- Yunus
- <
- 2
- >

◘2:1 2:1 Mt. 12:40; 16:4; Lk. 11:30

◘2:3 2:3 Izhd. 120:1

◘2:4 2:4 Izhd. 42:8

◘2:5 2:5 Izhd. 31:23

◼2:8 2:8 dayi - s Tɛibranit ‘xafi’.

◘2:10 2:10 Izhd. 3:9; 50:14, 23; 116:17; Ḥuc. 14:3; Ɛbr. 13:15

© 2020 www.tarifit.info