- Izehhiden
- <
- 8
- >

8
1 I umeqqran n imeɣnajen. S teɣnint n Ujtti, weryaz zi Jat. Azehhed n Dawud.
2 A SIDI, Arebbi nneɣ, mammec ijhed
Yisem nnec x marra tammurt,
Cek d wenni iggin lɛaḍama nnec
sennej i ijenwan. ◘8:2 Ayub 36:30
3 Zeg uqemmum n iḥenjiren d iseyman,
teggid dsas ijhed
zi ssibbet n yinni Cek iḥeṣṣaren,
ḥima ad tbellɛed abrid x řeɛdu
u x wenni yarezzun ad ixřef. ◘8:3 Mt. 21:16
4 Mařa twařiɣ ajenna,
řxedmet n iḍewḍan nnec,
taziri d yetran, inni teggid,
5 min iɛna xenni bnadem,
aqa Cek txarrṣed dayes,
mmis n bnadem,
aqa Cek txezzared ɣares? ◘8:5 Ayub 7:17; Izhd. 144:3; Ɛbr. 2:6
6 Cek tarrid t mɣir
cwayt waha qell i AREBBI,
tewcid as ttaj n uɛuǧi d řɛezz.
7 Cek tarrid t ad iḥkem
x tmegga n ifassen nnec,
tessarsed marra swadday i iḍaren nnes: ◘8:7 1 Kur. 15:27; Afa. 1:22
8 uǧi d ifunasen, marra ina,
uřa d řmař n yeyyar,
9 ijḍaḍ n ujenna d iseřman n řebḥar,
marra min ittcuqan ibriden n řebḥur.
10 A SIDI, Siditneɣ,
mammec ijhed Yisem nnec
di marra tammurt!

- Izehhiden
- <
- 8
- >

◘8:2 8:2 Ayub 36:30

◘8:3 8:3 Mt. 21:16

◘8:5 8:5 Ayub 7:17; Izhd. 144:3; Ɛbr. 2:6

◘8:7 8:7 1 Kur. 15:27; Afa. 1:22

© 2020 www.tarifit.info