- Izehhiden
- <
- 120
- >

120
1 Izři n ugeɛɛed.
Necc řaɣiɣ ɣar SIDI di řeḥṣaret inu
u Netta isřa ayi.
2 A SIDI, fekk řeɛmar inu
zeg iyencicen issxarriqen,
zeg iřes icemmten. ◘120:2 1 Ṣm. 24:10; 26:19
3 Min d ac i ɣa yewc,
min d ac i ɣa yarni iřes
nni icemmten?
4 Fřitcat n řqews qeḍɛent
zeg ufus n ijj n umjahed,
ak-d řefḥem n tcejjart n tagga. ◘120:4 Izhd. 11:2; 59:8
5 Uct inu, aqa necc d abarrani di Macik,
aqa zeddɣeɣ ɣar iqiḍan n Qidar!
6 Aṭṭas i izdeɣ řeɛmar inu
ɣar yinni icarrhen řehna.
7 Necc d aheddan,
maca xmi ɣa ssiwřeɣ,
xenni arezzun amenɣi.

- Izehhiden
- <
- 120
- >

◘120:2 120:2 1 Ṣm. 24:10; 26:19

◘120:4 120:4 Izhd. 11:2; 59:8

© 2020 www.tarifit.info