- 1 Yuḥanna
- <
- 3
- >

3
Tarwa n Arebbi
1 Xzar, mecḥař temɣar tayri i zi d aneɣ ittexs Babatneɣ, ařami iřaɣa u igga aneɣ tarwa. S uyenni ddunect war d aneɣ tessin ca, minzi war t tessin ca. ◘3:1 Yḥ. 1:12. 2 A imɛizzen inu, řexxu neccin d tarwa n AREBBI i neǧa, war dd-iḍhar ɛad min ɣa niři. Aqa nessen xmi dd ɣa iban Netta, ad niři di ṣṣifet nnes, minzi ad t nẓar am mammec iǧa Netta. ◘3:2 Ica. 56:5; Mt. 5:12; Yḥ. 1:12; Rum. 8:15, 18; 2 Kur. 4:17; Gal. 3:26; 4:6; Fil. 3:21; Kul. 3:4. 3 Marra wenni ɣar iǧa usitem-a dayes deg wuř nnes, ad issizdeg ixef nnes, am mammec iǧa Netta d amezdag. 4 Marra wenni itteggen ddnub, ittegg řmuɛṣiyyet, minzi marra ddenb d řmuɛṣiyyet. ◘3:4 1 Yḥ. 5:17. 5 Tessnem belli Netta iban-dd, ḥima ad ikkes ddnub nneɣ: Netta war dayes bu ddnub. ◘3:5 Ica. 53:9, 12; 2 Kur. 5:21; 1 Bṭ. 2:22; 1 Tim. 1:15. 6 Marra wi dayes i ɣa iqqimen, war ittegg ca ddnub. Marra wi itteggen ddnub, war t iẓri, war t issin. 7 A iḥenjiren inu, war ttejjim ad kenniw ixarweḍ ḥed. Wenni itteggen tasegda d netta d amseggad am mammec ɛawed Lmasiḥ d amseggad. ◘3:7 1 Yḥ. 2:29.
8 Wenni itteggen ddnub d netta zi cciṭan, minzi cciṭan tuɣa d amednub zeg umezwaru. I man aya i dd-iḍhar Mmis n AREBBI: ḥima ad issexsar řexdayem n cciṭan.
9 Marra wenni dd-ittwaxeřqen zi AREBBI, war ittegg ca ddnub, minzi Zzariɛet nnes aqa-tt dayes uca war izemmar ad ixḍa, minzi ittwaxřeq-dd zi AREBBI. ◘3:9 1 Bṭ. 1:23; 1 Yḥ. 5:18. 10 Di man aya ad dd-ḍharen tarwa n AREBBI d tarwa n cciṭan: marra wenni war itteggen tasegda u war ittexsen umas, war iǧi ca zi AREBBI. 11 Maɣar ta d tawṣiyyet i tuɣa tesřim zeg umezwaru belli ad texsem ijjen wenneɣni!’ ◘3:11 Yḥ. 13:34; 15:12; 1 Yḥ. 3:23. 12 War iǧi am Qayin wenni iǧan zeg umɛeffan uca inɣa umas. Mayemmi inɣa umas? S minzi řexdayem nnes tuɣa atent ɛeffnent uca tinni n umas seggdent. ◘3:12 Amz. 4:8; 27:41; Ɛbr. 11:4. 13 War tedhicem ca, a aytma, mařa ddunect tcarh i kenniw. ◘3:13 Yḥ. 15:18. 14 Neccin nessen, aqa neẓwa zi řmewt ɣar Tudart, minzi nexs awmaten nneɣ. Wenni war ittexsen umas, ad iqqim di řmewt. ◘3:14 1 Yḥ. 2:10. 15 Marra wi icarrhen umas d aqettař, uca kenniw tessnem belli Tudart ittduman war tzemmar ad teqqim deg ijj n uqettař. ◘3:15 Mt. 5:21; Gal. 5:21. 16 Zi man aya nessen tayri nnes i neccin, aqa Netta issars Tudart nnes deg wemcan nneɣ. Ɛawed ittxeṣṣa aneɣ nican ad nessars tudart nneɣ x aytmatneɣ. ◘3:16 Yḥ. 15:13; Afa. 5:2. 17 Wenni ɣar iǧa agřa n ddunect uca ittwařa umas izřeḍ, xenni iqqen xas uř nnes, mammec i ɣa tezdeɣ tayri n AREBBI dayes? ◘3:17 Aɛwd. 15:7; Lk. 3:11; Yaɛ. 2:15.
18 A iḥenjiren inu, ejj aneɣ war nᵉttexs ijjen wenneɣni s wawař niɣ s iřes, maca s řexdayem u di tidett. 19 S man aya nessen aqa neccin zi tidett uca ad nesseqneɛ uřawen nneɣ qbeř i dd ɣa yas. 20 Minzi mařa iḥkem wuř nneɣ xaneɣ, mecḥař d ameqqran AREBBI x wuř nneɣ! Aqa Netta issen marra. 21 A imɛizzen inu, mařa uř nneɣ war xaneɣ iḥkem, aqa ɣarneɣ ttiqqet zzat i AREBBI, 22 uca man řḥajjet i ɣa nettar, ad tt neksi zzayes, minzi neccin nḥeṭṭa tiweṣṣa nnes uca ad negg min ɣa yarḍan qibač Netta. ◘3:22 Irm. 29:12; Mt. 7:8; 21:22; Mk. 11:24; Lk. 11:9; Yḥ. 14:13; 16:24; Yaɛ. 1:5; 1 Yḥ. 5:14. 23 D ta d tawṣeyyet nnes belli ad namen deg Yisem n Mmis Yasuɛ Lmasiḥ uca ad nexs ijj wenneɣni am mammec i d aneɣ yumur. ◘3:23 Lawi 19:18; Mt. 22:39; Yḥ. 6:29; 13:34, 35; 15:12; 17:3; Afa. 5:2; 1 Ts. 4:9; 1 Bṭ. 4:8; 1 Yḥ. 4:21. 24 Wenni iḥeṭṭan tiweṣṣa nnes, ad zzayes ittwaḥḍa u Netta izeddeɣ dayes. S man aya nessen belli Netta ittɣima dayneɣ, zi Arruḥ nnes i d aneɣ iwca. ◘3:24 Yḥ. 14:23; 15:10; 1 Yḥ. 4:12.

- 1 Yuḥanna
- <
- 3
- >

◘3:1 3:1 Yḥ. 1:12.

◘3:2 3:2 Ica. 56:5; Mt. 5:12; Yḥ. 1:12; Rum. 8:15, 18; 2 Kur. 4:17; Gal. 3:26; 4:6; Fil. 3:21; Kul. 3:4.

◘3:4 3:4 1 Yḥ. 5:17.

◘3:5 3:5 Ica. 53:9, 12; 2 Kur. 5:21; 1 Bṭ. 2:22; 1 Tim. 1:15.

◘3:7 3:7 1 Yḥ. 2:29.

◘3:9 3:9 1 Bṭ. 1:23; 1 Yḥ. 5:18.

◘3:11 3:11 Yḥ. 13:34; 15:12; 1 Yḥ. 3:23.

◘3:12 3:12 Amz. 4:8; 27:41; Ɛbr. 11:4.

◘3:13 3:13 Yḥ. 15:18.

◘3:14 3:14 1 Yḥ. 2:10.

◘3:15 3:15 Mt. 5:21; Gal. 5:21.

◘3:16 3:16 Yḥ. 15:13; Afa. 5:2.

◘3:17 3:17 Aɛwd. 15:7; Lk. 3:11; Yaɛ. 2:15.

◘3:22 3:22 Irm. 29:12; Mt. 7:8; 21:22; Mk. 11:24; Lk. 11:9; Yḥ. 14:13; 16:24; Yaɛ. 1:5; 1 Yḥ. 5:14.

◘3:23 3:23 Lawi 19:18; Mt. 22:39; Yḥ. 6:29; 13:34, 35; 15:12; 17:3; Afa. 5:2; 1 Ts. 4:9; 1 Bṭ. 4:8; 1 Yḥ. 4:21.

◘3:24 3:24 Yḥ. 14:23; 15:10; 1 Yḥ. 4:12.

© 2020 www.tarifit.info