- 1 Buṭrus
- <
- 3
- >

3
Tasɣunt jar weryaz d temɣart di řemřac
1 Ammu ɛawed kennint, a timɣarin, marsent ixef nkent i yeryazen nkent nni war iṭṭiɛen i wawař, ḥima ad ten tarebḥent břa arbar s ticři nkent icnan, ◘3:1 Amz. 3:16; 1 Kur. 14:34; Afa. 5:22; Kul. 3:18; Tit. 2:5. 2 x minni i ɣa ẓaren mammec tᵉtteggurent s tiggʷudi d řehya. 3 War ttzehhjent s min ittbanen ɣar barra: amudi n ucuwwaf, timegga n wureɣ niɣ tyarḍi n warruḍ iṣebḥen, ◘3:3 1 Tim. 2:9; Tit. 2:3. 4 maca zehhjent s bnadem innufaren deg wuř, s arruḥ n temhint i war ittwaɣeccen, aqa-t d ijj n uzehhej iṣebḥen zzat i AREBBI. 5 Aqa ammu tuɣa zehhjent zic temɣarin timqeddasin, inni tuɣa issitimen x AREBBI, řeɛmur nsent, uca tuɣa ṭṭaɛent i yeryazen nsent. 6 Ammu tuɣa Sara tᵉmmars ixef nnes i Ibrahim, třaɣa as: “Sidi!”, uca kennint tdewřent d yessis am tᵉtteggent min iṣebḥen, mařa war tᵉtteggʷedent. ◘3:6 Amz. 18:12.
7 Kenniw, a iryazen, zedɣem ak-d temɣarin nwem s řeɛqeř u weqqarem tent am iɣarrafen yarexfen, ḥima war tᵉttwamenɛent ca tẓaǧitin nwem, minzi nitenti ad wartent timewca n Tudart ittduman akidwem. ◘3:7 Afa. 5:25-33; Kul. 3:19.
Aweddeb deg iṣuraf n Lmasiḥ
8 Ɣar uneggar, munem marra ɣar array d ijjen, weddbem ak-d yinni iweddben, xsem ijjen wenneɣni s tayri, areḥmem, iřim tḍarfem. ◘3:8 Rum. 12:16; 15:5; 1 Kur. 1:10; Fil. 2:2; 3:16. 9 War dd-ttarrim x řɣar s řɣar, niɣ tikkwura s tikkwura, maca s řɛeks barkem, minzi kenniw aqa tᵉttwařaɣam-dd ḥima ad twartem lbaraka. ◘3:9 Lawi 19:18; Awřn. 20:22; 24:29; Mt. 5:39; 25:34; Rum. 12:17; 1 Kur. 6:7; 1 Ts. 5:15; 1 Tim. 4:8. 10 S uya, ejj wenni ixsen Tudart d wussan icnan, ad iḥḍa iřes nnes zi min war iḥřin uřa d iyencicen nnes zeg wawař icemmten. ◘3:10 Izhd. 34:13-15; Yaɛ. 1:26. 11 Ejj i-t ad iggʷej x min iǧan d aɛeffan, ad igg min iṣebḥen, ad yarzu x řehna uca ad t iḍfar s cḍaret. ◘3:11 Izhd. 37:27; Ica. 1:16; 3 Yḥ. 11.
12 Minzi tiṭṭawin n SIDI x imseggaden, u imezzuɣen nnes aqa aten maḥend ad asen sřen, maca udem n SIDI aqa-t ḍidd i umɛeffan. ◘3:12 Izhd. 34:13-17.
13 Wi izemmaren ad daywem igg řɣar, mařa kenniw teḍfarem min iṣebḥen? 14 Mařa tweddbem di ṭṭweɛ n tsegda, aqa sseɛd nwem. War tteggʷedem zeg yinni kenniw issiggʷeden, war ttnexřiɛem ca, ◘3:14 Ica. 8:12-13; Irm. 1:8; Mt. 5:10; 1 Bṭ. 2:20; 4:14. 15 maca qeddsem SIDI, Lmasiḥ, deg wuřawen nwem, u iřim řebda twejdem maḥend ad tarrem s temhint d uweqqar x yinni kenniw i ɣa isseqsan x usitem n l’iman nwem, ◘3:15 Ayub 1:21; Izhd. 119:46; Řex. 4:8. 16 zi tnefsect icnan, ḥima inni xawem iɛawden axmi x iwdan iɛeffanen, ad seḍḥan umi ttceqqafen di tecri n tudart nwem icnan di Lmasiḥ. ◘3:16 Tit. 2:8; 1 Bṭ. 2:12, 15. 17 Aqa ineffeɛ ad tweddbem, mařa ixs AREBBI, am tᵉtteggem min iṣebḥen, maca war iǧi mařa kenniw tᵉtteggem min iǧan d aɛeffan.
18 Minzi uřa d Lmasiḥ tuɣa immut ict n twařa i ddnub, aqa Amseggad di ṭṭweɛ n imednab, ḥima ad kenniw issiweḍ ɣar AREBBI, Netta d wenni immuten di arrimet, maca aqa iddar di Arruḥ, ◘3:18 Rum. 5:6; Ɛbr. 9:15, 28. 19 d wenni ibarrḥen i řeɛmur nni ittwaṭṭfen di řaxart, ◘3:19 1 Bṭ. 4:6. 20 inni tuɣa war ittwassqenɛen deg wussan n Nuḥ, umi tumur ttasiɛ n řxaḍar n AREBBI, aqa ad din yiři uɣarrabu am tuɣa ittraja Netta ad tuben nitni. Udfen ɣar uɣarrabu mɣir tmenya n řeɛmur nni ittwaḥḍan ddaren deg waman. ◘3:20 Amz. 6:3, 14; 8:18; Mt. 24:37; Lk. 17:26; Rum. 2:4; 2 Bṭ. 2:5.
21 Ɛlaḥsab amedya nni, aqa uřa d kenniw tᵉttwassnejmem s useɣḍeṣ - wenni war iǧin asird n řexmej n arrimet, maca ad yiři mařa tcehhdem x AREBBI s tnefsect icnan - u s tnukra n Yasuɛ Lmasiḥ, ◘3:21 Afa. 5:26; Rum. 10:9, 10. 22 wenni ittwassuɛřan ɣar ujenna, iqqim ɣar ufusi n AREBBI, am d as ttwammarsent lmalakat d ṣṣulaṭat d jjehd sadu Netta. ◘3:22 Afa. 1:20.

- 1 Buṭrus
- <
- 3
- >

◘3:1 3:1 Amz. 3:16; 1 Kur. 14:34; Afa. 5:22; Kul. 3:18; Tit. 2:5.

◘3:3 3:3 1 Tim. 2:9; Tit. 2:3.

◘3:6 3:6 Amz. 18:12.

◘3:7 3:7 Afa. 5:25-33; Kul. 3:19.

◘3:8 3:8 Rum. 12:16; 15:5; 1 Kur. 1:10; Fil. 2:2; 3:16.

◘3:9 3:9 Lawi 19:18; Awřn. 20:22; 24:29; Mt. 5:39; 25:34; Rum. 12:17; 1 Kur. 6:7; 1 Ts. 5:15; 1 Tim. 4:8.

◘3:10 3:10 Izhd. 34:13-15; Yaɛ. 1:26.

◘3:11 3:11 Izhd. 37:27; Ica. 1:16; 3 Yḥ. 11.

◘3:12 3:12 Izhd. 34:13-17.

◘3:14 3:14 Ica. 8:12-13; Irm. 1:8; Mt. 5:10; 1 Bṭ. 2:20; 4:14.

◘3:15 3:15 Ayub 1:21; Izhd. 119:46; Řex. 4:8.

◘3:16 3:16 Tit. 2:8; 1 Bṭ. 2:12, 15.

◘3:18 3:18 Rum. 5:6; Ɛbr. 9:15, 28.

◘3:19 3:19 1 Bṭ. 4:6.

◘3:20 3:20 Amz. 6:3, 14; 8:18; Mt. 24:37; Lk. 17:26; Rum. 2:4; 2 Bṭ. 2:5.

◘3:21 3:21 Afa. 5:26; Rum. 10:9, 10.

◘3:22 3:22 Afa. 1:20.

© 2020 www.tarifit.info