- Asargeb
- <
- 19
- >

19
Iẓři x uweṭṭu n Babil
1 Awarni as sřiɣ ijj n řḥess ameqqran n waṭṭas n řɣaci deg ujenna, nnan:
“Hallilu-Yah!
Asenjem d uɛuǧi d jjehd
aqa aten ɣar AREBBI nneɣ,
2 minzi řeḥkamat nnes
mɣir d tidett d řḥeqq,
umi iḥaseb x temɣart n farq-ccɣeř,
tenni yareddǧen ddunect
s farq-ccɣeř nnes,
uca Netta yuɣa tasɣart
x idammen n imsexxaren nnes
i yumsen ɣar ifassen nnes.” ◘19:2 Aɛwd. 32:43; Asa. 15:3; 16:7; 18:20.
3 Nnan i umur wiss tnayen:
“Hallilu-Yah!”
Uca ad yaři ddexxan nnes ɣar ujenna i řebda qaɛ.◘19:3 Ica. 34:10; Asa. 14:11; 18:18.
4 Uca arebɛa u-ɛicrin n imɣaren d arebɛa n imuddaren wḍan ɣar temmurt, sejden i AREBBI nneɣ wenni iqqimen x řɛarc, nnan:
“Amin, Hallilu-Yah!”
5 Uca tusa-dd ict n tmijja zi řɛarc, tenna:
“Semɣarem AREBBI nneɣ, a kenniw marra imsexxaren nnes,
u marra inni itteggʷeden Isem nnes,
am umeẓyan am umeqqran!”
Řemřac n Yezmar
6 Uca sřiɣ aqa nnan am s tmijja n ubarru n řɣaci, am s řḥess n waṭṭas n waman, am s zzhir n wajjajen imeqqranen:
“Hallilu-Yah, minzi SIDI AREBBI,
Amzemmar x kuřci, aqa iḥekkem. ◘19:6 Asa. 11:17; Asa. 14:2
7 Ejj ad nfarḥ, ad nesřiwřiw,
ad as negg aɛuǧi,
maɣar Urar n Yezmar yiweḍ-dd,
uca tamɣart nnes aqa tḥezzem, ◘19:7 Mt. 22:2; Lk. 14:16.
8 uca temmewc as ad tyarḍ arruḍ
zi řqeṭṭan ifsusen izdigen ittissiqen,
minzi řqeṭṭan nni
d řexdayem iseggden n imqeddasen.”
9 Nitni nnan ayi:
“Ari: Sseɛd n yinni ittwaɛarḍen
ɣar umensi n Wurar n Izmar.’
Xas uca inna ayi ca n yijjen:
“Ina d awařen n tidett n AREBBI.” ◘19:9 Asa. 21:5.
10 Uca wḍiɣ as ɣar iḍaren nnes ḥima ad t ɛebdeɣ, maca netta inna ayi:
“Lla, war ttegg ca man aya! Aqa necc d amsexxar amɛacar am cek d aytmac inni ɣar teǧa cchadet n Yasuɛ. Ɛebdet AREBBI, minzi cchadet n Yasuɛ nettat d Arruḥ n min ittwanabben.” ◘19:10 Řex. 10:26; 14:14; Asa. 22:9.
Amnay s uyis d acemřař
11 Awarni aya ẓriɣ ajenna innurzem, u xzar, aqa din ijj n uyis d acemřař d Wenni xas inyin, qqaren as ‘Dayes řaman!’, ‘Dayes tidett!’, uca Netta ad iḥaseb u ad immneɣ s tsegda. ◘19:11 Asa. 6:2. 12 Tuɣa tiṭṭawin nnes amecnaw iḥudaq n tmessi, uca ɣares x uzeǧif nnes aṭṭas n ttijan, uca yura xas Isem i war t issin ḥed mɣir Netta waha. ◘19:12 Asa. 1:14. 13 Tuɣa yarḍ ijj n useřham ittwaruccen s idammen, uca wa d Isem nnes: ‘Awař n AREBBI’. ◘19:13 Ica. 63:1; Yḥ. 1:1. 14 Řɛeskarat n ujenna ḍfaren t-i-dd x yeysan icemřařen, arḍen řqeṭṭan d acemřař izdig. ◘19:14 Mt. 28:3; Asa. 4:4; 7:9. 15 Ffɣen-dd řesyuf iqeḍɛen zeg iqemmumen nsen maḥend ad zzaysen nɣen řegnus, u Netta ad ten iḥḍa s uzeǧaḍ n wuzzař, u Netta simant nnes ad iɛfes di tsirt n weɣḍab n AREBBI, Amzemmar x kuřci. ◘19:15 Izhd. 2:9; Ica. 63:3; Asa. 2:16, 27; 14:19, 20; 19:21. 16 X warruḍ nnes u x tmeṣṣaḍin nnes yura xasen Isem-a: ‘Ajeǧid x marra ijeǧiden’, ‘Sidi x marra řḥukkam’. ◘19:16 1 Tim. 6:15; Asa. 17:14.
17 Uca ẓriɣ ijj n lmalak nneɣni ibedd di tfuct. Netta iřaɣa s jjehd, inna i marra ijḍaḍ iṭṭawen di řwesṭ n ujenna:
“Asettiw-d, munettiw-dd
ɣar umensi ameqqran n AREBBI, ◘19:17 Irm. 12:9; Ḥiz. 39:17.
18 ḥima ad teccem aysum n ijeǧiden
d weysum n imeqqranen x wařef
d weysum n yinni ijehden
d weysum n iysan d yinni xasen inyin,
d weysum n iḥurriyyen d isemɣan,
am n imeẓyanen am n imeqqranen.”
19 Uca ẓriɣ řweḥc ak-d řɛeskarat nnes d ijeǧiden n temmurt d iɛeskarriyyen nsen, inni imunen ḥima ad mmenɣen ak-d Wenni inyin x uyis, u ak-d iɛeskariyyen nnes. 20 Aqa ittwaṭṭef řweḥc ak-d unabi issxarriqen, wenni iggin zzates řeɛřamat nni zi tuɣa iɣecc inni iksin řmarka n řweḥc uca sejden i řexyař nnes. Nitni s tnayen idsen ttwammenḍaren di řebḥar n tmessi ittcefcufen ɛawed s řecbareyyet. ◘19:20 Aɛwd. 13:2; Dan. 7:11; Mt. 24:24; Asa. 13:12, 13, 15, 16; 16:14; 20:10. 21 Maca wi iqqimen ttwanɣen s wuzzař i dd-ikkin zeg uqemmum n wenni inyin x uyis. Uca marra ijḍaḍ ittkeccaḍen jjiwnen s weysum nsen.

- Asargeb
- <
- 19
- >

◘19:2 19:2 Aɛwd. 32:43; Asa. 15:3; 16:7; 18:20.

◘19:3 19:3 Ica. 34:10; Asa. 14:11; 18:18.

◘19:6 19:6 Asa. 11:17; Asa. 14:2

◘19:7 19:7 Mt. 22:2; Lk. 14:16.

◘19:9 19:9 Asa. 21:5.

◘19:10 19:10 Řex. 10:26; 14:14; Asa. 22:9.

◘19:11 19:11 Asa. 6:2.

◘19:12 19:12 Asa. 1:14.

◘19:13 19:13 Ica. 63:1; Yḥ. 1:1.

◘19:14 19:14 Mt. 28:3; Asa. 4:4; 7:9.

◘19:15 19:15 Izhd. 2:9; Ica. 63:3; Asa. 2:16, 27; 14:19, 20; 19:21.

◘19:16 19:16 1 Tim. 6:15; Asa. 17:14.

◘19:17 19:17 Irm. 12:9; Ḥiz. 39:17.

◘19:20 19:20 Aɛwd. 13:2; Dan. 7:11; Mt. 24:24; Asa. 13:12, 13, 15, 16; 16:14; 20:10.

© 2020 www.tarifit.info