- 1 Itissalunikiyyen
- <
- 5
- >

5
Aḥeṭṭu
1 Maca zi jjihet n zzmanat d tsaɛɛetin, a aytma, aqa nhřa ma ad awem dd-ariɣ. 2 Kenniw simant nwem tessnem nican aqa ass n Siditneɣ ad dd-yas am uceffar di ǧiřet. ◘5:2 Mt. 24:43; 2 Bṭ. 3:10; Asa. 3:3; 16:15. 3 Xmi ɣa inin nitni: ‘Aqa řehna d řhudnet!’, řexdenni ad xasen ikk wareyyeb deɣya, am ttekken řewjeɛ n tarut x temɣart tenni s ddeyset, uca war din mani ɣa yarewřen. ◘5:3 2 Ts. 1:9. 4 Maca kenniw, a aytma, war teǧim ca di taǧest maḥend ad xawem-dd iwḍa wass nni am uceffar, ◘5:4 Afa. 5:8. 5 maɣar kenniw marra d tarwa n tfawt d tarwa n wass, war teǧim ca n ǧiřet niɣ n taǧest. ◘5:5 Lk. 16:8; Rum. 13:12; Afa. 5:8. 6 S uyenni ittxeṣṣa aneɣ war nᵉtteṭṭeṣ am wenneɣni, maca ad niři nfaq, neḥḍa, ◘5:6 Lk. 21:36; Rum. 13:11, 13; 1 Kur. 15:34; Afa. 5:14. 7 minzi inni ittᵉṭṭṣen, aqa ttᵉṭṭṣen di ǧiřet, u inni ittɣellan, aqa ttɣellan s ǧiřet, 8 maca ejj aneɣ, neccin i yeǧan d iḥenjiren n wass, ad niři neḥḍa deg ixariṣṣen nneɣ, ad nḥezzem idmaren nneɣ s warruḍ n wuzzař n l’iman d tayri, u ad nessars lkask n usitem n Tudart x uzeǧif. ◘5:8 Ica. 59:17; Afa. 6:14. 9 Minzi AREBBI war d aneɣ yeggi i weɣḍab, maca ḥima ad neṭṭef Tudart di Siditneɣ Yasuɛ Lmasiḥ, 10 wenni xaneɣ immuten, ḥima neccin, ma nfaq niɣ neṭṭeṣ, ad kides neddar. ◘5:10 Rum. 14:7; 2 Kur. 5:15; Gal. 2:20; 1 Bṭ. 4:2. 11 S uyenni ggem uř deg wayawya, bnam ijjen wenneɣni am t teggim ɛawed.
Awař ɣar uneggaru d useǧem
12 Maca nettar zzaywem, a aytma, ad tessnem inni itteggen tizemmar aṭṭas jar awem d inni xawem iǧan di Siditneɣ d inni kenniw isseřmaden, ◘5:12 Rum. 15:27; 1 Kur. 9:11; 16:18; Gal. 6:6; Fil. 2:29; 1 Tim. 5:17; Ɛbr. 13:7, 17. 13 maḥend ad ttweqqaren zzaywem umi d asen tᵉttemmřem tayri s ufeyyeḍ uca ad teḥḍam řehna akidsen zi ssibbet n řxedmet nsen.
14 Neɛřem awem, a aytma, ad tseggmem inni dd-iffɣen zeg webrid, ggem uř deg inni war ɣarsen teǧi teryast, arbum ddqeř n yinni iḍeɛfen, iřim d iṣebbaren ak-d marra. 15 Ḥḍam maḥend uřa d ijj war ittentiqim řɣar s řɣar, maca arzum řebda min iṣebḥen ak-d wayawya uca i kuřci. ◘5:15 Lawi 19:18; Awřn. 20:22; 24:29; Mt. 5:39; Rum. 12:17; 1 Kur. 6:7; 1 Bṭ. 3:9.
16 Farḥem řebda, ◘5:16 Mt. 5:12; Lk. 10:20; Rum. 12:12; Fil. 4:4. 17 ẓẓaǧem břa qeṭṭu, ◘5:17 Lk. 18:1; Rum. 12:12; Kul. 4:2. 18 qadem di marra timesřayin, minzi d man aya min ixs AREBBI di Yasuɛ Lmasiḥ i kenniw. ◘5:18 Afa. 5:20.
19 War ssxessyem ca Arruḥ, ◘5:19 1 Kur. 14:30. 20 war sseḥqaram awařen n nnubuwat, 21 weznem qaɛ min iǧan uca ṭṭfem ɣar min iṣebḥen. ◘5:21 1 Yḥ. 4:1.
22 Aggʷejem x marra min iǧan ddab n tuɛeffna. ◘5:22 Fil. 4:8. 23 Iři ad kenniw issqeddes AREBBI n řehna marra uca ad iḥḍa marra arruḥ d řeɛmar d arrimet nwem břa řɛib ař tawasit n Siditneɣ Yasuɛ Lmasiḥ. ◘5:23 1 Kur. 1:8; Fil. 4:9; 1 Ts. 3:13. 24 Aqa d Wenni xawem dd-ittřaɣan d amtiqqi, aqa Netta ad t igg. ◘5:24 1 Kur. 1:9; 10:13; 2 Kur. 1:18; 2 Ts. 3:3.
25 A aytma, ksim aneɣ řmeɛruf ɛawed.
26 Seǧmem x wawmaten nneɣ s usudem iqeddsen. ◘5:26 Rum. 16:16; 1 Kur. 16:20; 2 Kur. 13:12; 1 Bṭ. 5:14.
27 Necc ssjuǧeɣ kenniw deg wudem n Siditneɣ maḥend ad tɣarem tabrat-a i marra awmaten imqeddasen.
28 Arḍa n Siditneɣ Yasuɛ Lmasiḥ ad kiwem yiři.

- 1 Itissalunikiyyen
- <
- 5
- >

◘5:2 5:2 Mt. 24:43; 2 Bṭ. 3:10; Asa. 3:3; 16:15.

◘5:3 5:3 2 Ts. 1:9.

◘5:4 5:4 Afa. 5:8.

◘5:5 5:5 Lk. 16:8; Rum. 13:12; Afa. 5:8.

◘5:6 5:6 Lk. 21:36; Rum. 13:11, 13; 1 Kur. 15:34; Afa. 5:14.

◘5:8 5:8 Ica. 59:17; Afa. 6:14.

◘5:10 5:10 Rum. 14:7; 2 Kur. 5:15; Gal. 2:20; 1 Bṭ. 4:2.

◘5:12 5:12 Rum. 15:27; 1 Kur. 9:11; 16:18; Gal. 6:6; Fil. 2:29; 1 Tim. 5:17; Ɛbr. 13:7, 17.

◘5:15 5:15 Lawi 19:18; Awřn. 20:22; 24:29; Mt. 5:39; Rum. 12:17; 1 Kur. 6:7; 1 Bṭ. 3:9.

◘5:16 5:16 Mt. 5:12; Lk. 10:20; Rum. 12:12; Fil. 4:4.

◘5:17 5:17 Lk. 18:1; Rum. 12:12; Kul. 4:2.

◘5:18 5:18 Afa. 5:20.

◘5:19 5:19 1 Kur. 14:30.

◘5:21 5:21 1 Yḥ. 4:1.

◘5:22 5:22 Fil. 4:8.

◘5:23 5:23 1 Kur. 1:8; Fil. 4:9; 1 Ts. 3:13.

◘5:24 5:24 1 Kur. 1:9; 10:13; 2 Kur. 1:18; 2 Ts. 3:3.

◘5:26 5:26 Rum. 16:16; 1 Kur. 16:20; 2 Kur. 13:12; 1 Bṭ. 5:14.

© 2020 www.tarifit.info