- Ikulusiyyen
- <
- 2
- >

2
1 Minzi xseɣ ad tessnem mecḥař d ameqqran amenɣi i tteggeɣ xawem u x yinni di Layudikiya u x marra inni war d ayi ẓrin ca s arrimet d wudem inu, 2 ḥima ad yadef ufewwej ɣar wuřawen nsen u ḥima ad awḍen nitni s tayri ɣar marra wagřa n řaman, u ɣar řefhamet n tussna n ssirr n AREBBI, Babatneɣ, u n Lmasiḥ ◘2:2 Ica. 53:11; Irm. 9:22; Yḥ. 17:3; Fil. 3:8. 3 nni di nnuffaren marra řeknuz n tiɣit d tussna. ◘2:3 1 Kur. 1:24.
Iɛřamen ɣar řmumin x tɣuri issxarriqen
4 Man aya qqareɣ t, ḥima uřa d ijj war kenniw iɣekkwi ca s wawařen izewwqen. ◘2:4 Afa. 5:6; Kul. 2:18. 5 Maɣar waxxa aqa ayi ɣabeɣ zi jjihet n arrimet, nican aqa ayi akidwem zi jjihet n Arruḥ uca farrḥeɣ am ttwařiɣ asettef d l’iman nwem nican di Lmasiḥ. ◘2:5 1 Kur. 5:3; 14:40.
6 Am mammec tqebřem Yasuɛ Lmasiḥ, Siditneɣ, uyurem dayes, 7 am tewtim iẓewran u tᵉttwabnam dayes uca tᵉttwaḍmem di l’iman i di tᵉttwasseřmadem, am tᵉttfeyyḍem s uqadi. ◘2:7 1 Kur. 1:5; Afa. 3:17. 8 Ḥḍam uřa d ijj war kenniw iɣekkwi ca umi ittexxs tiɣit n yixef nnes niɣ acmat ixwan ɛlaḥsab taɣuri n iwdan u ɛlaḥsab lfarayiḍ n ddunect, war iǧi ɛlaḥsab Lmasiḥ. ◘2:8 Rum. 16:17; Ɛbr. 13:9. 9 Minzi dayes izeddeɣ qaɛ aɛemmar n Arebbi di ṣṣifet n arrimet. 10 Aqa dayes teǧam tkemmřem ɛawed, maɣar Netta d Azeǧif x qaɛ řeḥkamat d ṣṣulaṭat. ◘2:10 Yḥ. 1:16.
11 Aqa tᵉttwaxetnem dayes ɛawed s yijj n wextan, war iǧi s ifassen n iwdan, maca umi ittwakkes zzaywem weysum n arrimet n ddnub s wextan n Lmasiḥ. ◘2:11 Aɛwd. 10:16; Irm. 4:4; Rum. 2:29; Fil. 3:3. 12 Kenniw tᵉttwaneḍřem akides deg useɣḍeṣ, u zzayes tᵉttwassnekkarem ɛawed akides, minzi tumnem di jjehd n AREBBI, wenni t-i-dd-issnekkaren zi taddart n imettinen. ◘2:12 Rum. 6:4; Gal. 3:27; Afa. 1:19; 3:7. 13 Aqa Netta yarra kenniw, inni tuɣa d imettinen s ddnub nwem u s břa axtan n weysum nwem, ɣar tudart akides, uca iɣfar aneɣ marra ddnub nneɣ. ◘2:13 Afa. 2:1. 14 Aqa imseḥ tabrat nneɣ n tenfuč, tenni d aneɣ ittehmen ak-d marra tiweṣṣa nnes, aqa iksi tt zi řwesṭ am tt isemmar x ṣṣalib nnes. 15 Am issars arrimet nnes, aqa issɛarra řeḥkamat d ṣṣulaṭat bṭayṭay uca yarra i-tent ad seḍḥant s ṭṭbiɛet n mummu n Yixef nnes. ◘2:15 Amz. 3:15; Mt. 12:29; Lk. 11:22; Yḥ. 12:31; 16:11.
16 War tejjim ad kenniw issehweř uřa d ijj, niɣ di macca řa di tissit, niɣ di řfarz deg wussan n řeɛyudat řa deg wass n uyur n jdid uřa deg wussan n ssebt, ◘2:16 Lawi 11:2; 23:2; Rum. 14:2; Gal. 4:10. 17 maɣar tina d tiřiwin n min i dd ɣa yasen, maca Lmasiḥ aqa-t d arrimet i d asent dd-ittřiqen. ◘2:17 Ɛbr. 8:5 10:1. 18 War ttejjim ḥed ad yarzu maḥend ad xawem yegg bezzez maḥend ad tesswaḍɛem ixef nwem i weɛbad n lmalakat, umi netta issniɛmiř aqa ɣares řbař immars, maca s tidett yarezzu s zzaɛmet nnes ad dd-yadef di min war iẓri. Aqa netta ixwa di tuffet nnes s nneyyet nnes n weysum n bnadem, ◘2:18 Irm. 29:8; Mt. 24:4; Afa. 5:6; 2 Ts. 2:3; 1 Yḥ. 4:1. 19 am war ittcebbar deg Uzeǧif i zi tyemma qaɛ Arrimet s řemɣaret i d as ittic AREBBI, am tᵉttwabna u tᵉttwasenned s řemfaṣeř d iɣezdisen nnes.
20 Maɣar mařa temmutem ak-d Lmasiḥ i lfarayiḍ n ddunect, mayemmi tᵉttwaḥakamem axmi teddarem ɛad di ddunect? ◘2:20 Gal. 4:9. 21 ‘War tḥada!’, ‘War tqasa!’, u ‘War ttᵉṭṭef!’, 22 aqa atent d tinamitin ad weddarent, aqa atent d tiweṣṣa d tɣuri n iwdan. ◘2:22 Ica. 29:13; Mt. 15:9; Tit. 1:14. 23 Aqa-tent ttbanent axmi ɣarsen ict n tɣuri tamiɣist, s wudem n uwaḍeɛ d nneyyet tadiyanect, nhřa aceṭṭar x arrimet, maca war iǧi i min icennɛen, maca i tyawant nnecwat n weysum n yixef nsen. ◘2:23 1 Tim. 4:8; 5:23.

- Ikulusiyyen
- <
- 2
- >

◘2:2 2:2 Ica. 53:11; Irm. 9:22; Yḥ. 17:3; Fil. 3:8.

◘2:3 2:3 1 Kur. 1:24.

◘2:4 2:4 Afa. 5:6; Kul. 2:18.

◘2:5 2:5 1 Kur. 5:3; 14:40.

◘2:7 2:7 1 Kur. 1:5; Afa. 3:17.

◘2:8 2:8 Rum. 16:17; Ɛbr. 13:9.

◘2:10 2:10 Yḥ. 1:16.

◘2:11 2:11 Aɛwd. 10:16; Irm. 4:4; Rum. 2:29; Fil. 3:3.

◘2:12 2:12 Rum. 6:4; Gal. 3:27; Afa. 1:19; 3:7.

◘2:13 2:13 Afa. 2:1.

◘2:15 2:15 Amz. 3:15; Mt. 12:29; Lk. 11:22; Yḥ. 12:31; 16:11.

◘2:16 2:16 Lawi 11:2; 23:2; Rum. 14:2; Gal. 4:10.

◘2:17 2:17 Ɛbr. 8:5 10:1.

◘2:18 2:18 Irm. 29:8; Mt. 24:4; Afa. 5:6; 2 Ts. 2:3; 1 Yḥ. 4:1.

◘2:20 2:20 Gal. 4:9.

◘2:22 2:22 Ica. 29:13; Mt. 15:9; Tit. 1:14.

◘2:23 2:23 1 Tim. 4:8; 5:23.

© 2020 www.tarifit.info