- Ḥuciɛa
- <
- 1
- >

Ḥuciɛa
1
1 Awař n SIDI i dd-yusin ɣar Ḥuciɛa, mmis n Biri, deg wussan n Ɛuzziya, Yutam, Aḥaz d Ḥizqiya, ijeǧiden n Yahuda, u deg wussan n Yarubɛam, mmis n Yuwac, ajeǧid n Israil. ◼1:1 Ḥuciɛa - isem-a wanita ixs ad yini ‘asenjem’ niɣ ‘afřaḥ’. Biri - isem-a wanita ixs ad yini ‘anu inu’. Ḥizqiya - isem nnes ikemmřen ‘Yaḥizqiya’.
Ḥuciɛa yejj-dd třata n iḥenjiren ɣar Xumar
2 Abeddu n wawař n SIDI s Huciɛa. SIDI inna i Huciɛa: “Ruḥ, awi ict n temɣart n farq-ccɣeř uřa d tarwa n farq-ccɣeř, maɣar s farq-ccɣeř nnes tezna temmurt teffeɣ zeg awarni i SIDI.” 3 Uca yuyur netta, yiwi Jumar, yeǧis n Diblayim, u nettat teksi s ddeyset, turuw as-dd ijj n mmis. ◼1:3 Diblayim - isem wanita ixs ad yini ‘tnayen n tɣayiṭat n tazart’. 4 Xenni inna as SIDI: “Řaɣa as s yisem n ‘Yazraɛil’, maɣar cwayt n řweqt waha u xenni Necc ad xeǧṣeɣ idammen n Yazraɛil x taddart n Yahu u Necc ad qḍiɣ x tgelda n taddart n Israil. ◼1:4 Yazraɛil - isem-a wanita ixs ad yini ‘Arebbi ad izeǧeɛ’ niɣ ‘Arebbi ad izarɛ’ niɣ ‘aɣiř n Arebbi’. 5 Deg wass nni ad yiři, aqa Necc ad arẓeɣ řqews n Israil di řewḍa n teɣzurt n Yazraɛil.” ◼1:5 řqews n Israil - tuɣa řgens n Israil ittwassen aqa ɣarsen aṭṭas n imejjaben n řqews.
6 Uca teksi nettat ɛawed s ddeyset, turuw-dd yeǧis uca inna as SIDI: “Řaɣa as s yisem n Lu-Ruḥama, maɣar war arreḥḥmeɣ ɛad x taddart n Israil, war ttɣimiɣ semmḥeɣ asen. ◼1:6 Lu-Ruḥama - isem wanita-a ixs ad yini ‘war arreḥmeɣ’. 7 Maca ad arreḥmeɣ x taddart n Yahuda u Necc ad ten ssnejmeɣ s ufus n SIDI, AREBBI nsen! Necc war ten ssenjmeɣ s řqews niɣ s ssif niɣ s iysan uřa s imnayen.” ◘1:7 Zak. 4:6
8 Ařami tekkes uṭṭuḍ i Lu-Ruḥama, teksi ɛawed s ddeyset uca turuw-dd ijj n mmis. 9 Uca inna SIDI: “Řaɣa as s yisem n Lu-Ɛammi, maɣar kenniw war teǧim ɛad d řgens inu u Necc war ǧiɣ ɛad da i kenniw.” ◼1:9 Lu-Ɛammi - isem wanita-a ixs ad yini ‘war iǧi řgens inu’.

- Ḥuciɛa
- <
- 1
- >

◼1:1 1:1 Ḥuciɛa - isem-a wanita ixs ad yini ‘asenjem’ niɣ ‘afřaḥ’. Biri - isem-a wanita ixs ad yini ‘anu inu’. Ḥizqiya - isem nnes ikemmřen ‘Yaḥizqiya’.

◼1:3 1:3 Diblayim - isem wanita ixs ad yini ‘tnayen n tɣayiṭat n tazart’.

◼1:4 1:4 Yazraɛil - isem-a wanita ixs ad yini ‘Arebbi ad izeǧeɛ’ niɣ ‘Arebbi ad izarɛ’ niɣ ‘aɣiř n Arebbi’.

◼1:5 1:5 řqews n Israil - tuɣa řgens n Israil ittwassen aqa ɣarsen aṭṭas n imejjaben n řqews.

◼1:6 1:6 Lu-Ruḥama - isem wanita-a ixs ad yini ‘war arreḥmeɣ’.

◘1:7 1:7 Zak. 4:6

◼1:9 1:9 Lu-Ɛammi - isem wanita-a ixs ad yini ‘war iǧi řgens inu’.

© 2020 www.tarifit.info