- Markus
- <
- 8
- >

8
Lmuɛjiza n usecci i twařa wiss tnayen
1 Deg wussan nni, am tuɣa din ɛawed aṭṭas n řɣaci uca war tuɣi ɣarsen min ɣa ccen, iřaɣa Yasuɛ x imeḥḍaren nnes, inna asen: ◘8:1 [Mt. 15:32-39] — Mt. 15:32. 2 “Aqa zziǧzen ayi řɣaci, minzi qqimen akidi ɛad třata n wussan, war ɣarsen min ɣa ccen. 3 Mařa ssekkeɣ ten ɣar tudrin nsen am ɛad ǧuẓen, ad ttwaheyyfen deg webrid, minzi ca zzaysen usin-dd zi řaggʷaj.” 4 Nnan as imeḥḍaren nnes: “Zi manis izemmar ḥed ad yaf aɣrum di řexřa-ya maḥend ad issjjiwen marra ina?” 5 Isseqsa ten: “Mecḥař n tecnifin i ɣarwem?” Nnan: “Sebɛa.” ◘8:5 Mk. 6:38 6 Xenni yumur řɣaci ad iqqim di temmurt, uca iksi sebɛa nni n tecnifin, u awarni řami ibarek, yarẓa i-tent, iwca i-tent i imeḥḍaren nnes ḥima ad tent qeddmen, uca xenni qeddmen tent i řɣaci. 7 Tuɣa ɣarsen cwayt n iseřman d imeẓyanen. Ibark i-ten ɛawed, inna ad qeddmen ina. 8 Ccin, jjiwnen, uca yarwen min iceṭṭen, aqa sebɛa n tsuǧatin. 9 Inni iccen tuɣa aten ɛřaḥař di arebɛa-ařaf. 10 Xenni issekk i-ten, uca řexdenni inya di tɣarrabut ak-d imeḥḍaren nnes, yiweḍ ɣar jjwayeh n Dalmanuta. ◘8:10 Mt. 15:39.
Antun n Ifarisiyyen
11 Ffɣen Ifarisiyyen, bdan ttqacaḥen dayes, ttaren zzayes ict n řeɛřamet zeg ujenna ḥima ad t jarrben. ◘8:11 [Mt. 16:1-12] — Mt. 12:38; 16:1; Lk. 11:29; Yḥ. 6:30. 12 Izehhar di Arruḥ nnes, inna: “Mayemmi ittettar jjiř-a ict n řeɛřamet? S tidett, Necc ad awem iniɣ, ɛemmarṣ war d as temmewc i jjiř-a ict n řeɛřamet!” ◘8:12 Mt. 16:4. 13 Xenni ismeḥ daysen uca inya di tɣarrabut, uca ruḥen nitni ɣar ujemmaḍ.
14 Imeḥḍaren nnes ttun ad kisen ksin aɣrum, uca war tuɣi ɣarsen walu di tɣarrabut mɣir ict n tecnift n weɣrum waha. ◘8:14 [Mt. 16:5-12] 15 Uca yumur i-ten, inna: “Xzarem, ḥḍam zeg wentun n Ifarisiyyen d wentun n Hirudus.” ◘8:15 Mt. 16:6, 12; Lk. 12:1. 16 Mcawaren jar asen, nnan: “D man aya minzi war ɣarneɣ bu tecnifin n weɣrum.” 17 Maca yargeb Yasuɛ, inna asen: “Mayemmi temcawarem belli war ɣarwem bu tecnifin n weɣrum? Ma war tucim, ma war tefhimem? Ma ɛad uřawen nwem qesḥen? ◘8:17 Mk. 6:52. 18 Ma ɣarwem tiṭṭawin, maca war tᵉttwiřim? Ma ɣarwem imezzuɣen, maca war tᵉttesřim? Ma war tɛeqqiřem ɛad? 19 Umi arẓiɣ xemsa n tecnifin n weɣrum i xemsa-ařaf, mecḥař n tsuǧatin i iccuren s iřeqqʷaz i tyarwem?” Nnan as: “Tenɛac.” ◘8:19 Mt. 14:17, 20; Mk. 6:38; Lk. 9:13; Yḥ. 6:9. 20 “U ɣar sebɛa n tecnifin n weɣrum i arebɛa-ařaf, mecḥař n tsuǧatin iccuren s iřeqqʷaz i tyarwem?” Nnan: “Sebɛa!” ◘8:20 Mt. 15:36,37. 21 Xenni inna asen: “Mammec ɛad war tefhimem ař řexxu?”
Asgenfi n ijj n udarɣař di Baytṣayḍa
22 Yusa-dd ɣar Bayt-Ṣayda uca nitni iwyen as-dd ijj n udarɣař, zawgen t ad iḥada wanita. 23 Netta imneɛ adarɣař zeg ufus, indeh i-t barra i dcar uca issusef di tiṭṭawin nnes, issars xas afus nnes, isseqsa min ittwařa. ◘8:23 Mk. 7:32. 24 Isewḍ, inna: “Ttwařiɣ iwdan gguren am ticejjura.” 25 Xenni issars ɛawed afus nnes x tiṭṭawin nnes. Xenni iggenfa, idweř ittwařa marra mliḥ. 26 Issekk i-t ɣar taddart nnes, inna: “War d ttidef dcar, war t qqar i ḥed di dcar!”
Cchadet n Buṭrus x Yasuɛ
27 Xenni yuyur Yasuɛ ak-d imeḥḍaren nnes ɣar ředcur n Qayṣariya-Filippus. Deg webrid isseqsa imeḥḍaren nnes, inna asen: “Min qqaren iwdan min ɛniɣ Necc?” ◘8:27 [Mt. 16:13-20; Lk. 9:18-21] — Mt. 16:13; Lk. 9:18. 28 Arrin-dd: “Yuḥanna Amseɣḍaṣ!”, ca nneɣni nnan: “Iliya!”, inneɣni ɛawed: “Ijjen zeg inabiyyen!” ◘8:28 Mt. 14:2; 16:14; Mk. 6:15; Lk. 9:8, 19 29 Inna asen: “I kenniw min teqqarem xafi?” Yarra-dd Cimɛun, inna as: “Cek d Lmasiḥ, Mmis n AREBBI iddaren!” ◘8:29 Mt. 16:16; Yḥ. 6:69. 30 Yumur i-ten mliḥ, maḥend war tt xas qqaren uřa i yijj.
Yasuɛ issawař x řmewt d tnukra nnes i twařa tamezwarut
31 Ibda isseřmad aqa Mmis n bnadem ittxeṣṣa ad iweddeb aṭṭas uca ad ittwasseḥqar zeg imɣaren n řgens d imeqqranen n ikehhanen d imseřmaden n idlisen, ad t nɣen uca deg wass wiss třata ad dd-ikkar. ◘8:31 [Mt. 16:21-28; Lk. 9:22-27] — Mt. 16:21; 17:22; 20:18; Mk. 9:31; 10:33; Lk. 9:22; 18:31; 24:7. 32 Inna awař-a s bṭayṭay. Maca iksi t Buṭrus ɣares ɣar uɣezdis uca ibda ittwebbex i-t. 33 Xas uca inneqřeb, ixzar deg imeḥḍaren nnes uca iwebbex i Cimɛun, iqqar: “Aggʷej xafi awarni ayi, a cciṭan minzi cek war d ac icqi min iǧan n AREBBI, maca min iǧan n iwdan.” ◘8:33 2 Ṣm. 19:22.
34 Iřaɣa-dd Yasuɛ i řɣaci ak-d imeḥḍaren nnes ɣares, inna asen: “Wenni ixsen ad ayi iḍfar, ad inkar ixef nnes, ad iksi ṣṣalib nnes uca ad ayi iḍfar. ◘8:34 Mt. 10:38; 16:24; Lk. 9:23; 14:27. 35 Minzi wenni ixsen ad issenjem tudart nnes, ad tt ixsar, maca wenni i ɣa ixsaren tudart nnes di ṭṭweɛ inu u di ṭṭweɛ n Řexbar Aṣebḥan, ad tt issenjem. ◘8:35 Mt. 10:39; 16:25; Lk. 9:24; 17:33; Yḥ. 12:25. 36 Minzi man řefḍeř n bnadem mařa yarbeḥ ddunect marra, maca ad ixsar řeɛmar nnes? 37 Minzi min ɣa iwc bnadem deg wemcan n řeɛmar nnes? ◘8:37 Izhd. 49:9. 38 Minzi wenni zzayi i ɣa iseḍḥan u zeg wawařen inu di jjiř-a izennan ixḍan, aqa uřa d Mmis n bnadem ad zzayes iseḍḥa, xmi dd ɣa yas s uɛuǧi n Babas ak-d lmalakat iqeddsen.” ◘8:38 Lk. 9:26; 12:8; 1 Tes. 2:19; 2 Tim. 2:12; 1 Yḥ. 2:23.

- Markus
- <
- 8
- >

◘8:1 8:1 [Mt. 15:32-39] — Mt. 15:32.

◘8:5 8:5 Mk. 6:38

◘8:10 8:10 Mt. 15:39.

◘8:11 8:11 [Mt. 16:1-12] — Mt. 12:38; 16:1; Lk. 11:29; Yḥ. 6:30.

◘8:12 8:12 Mt. 16:4.

◘8:14 8:14 [Mt. 16:5-12]

◘8:15 8:15 Mt. 16:6, 12; Lk. 12:1.

◘8:17 8:17 Mk. 6:52.

◘8:19 8:19 Mt. 14:17, 20; Mk. 6:38; Lk. 9:13; Yḥ. 6:9.

◘8:20 8:20 Mt. 15:36,37.

◘8:23 8:23 Mk. 7:32.

◘8:27 8:27 [Mt. 16:13-20; Lk. 9:18-21] — Mt. 16:13; Lk. 9:18.

◘8:28 8:28 Mt. 14:2; 16:14; Mk. 6:15; Lk. 9:8, 19

◘8:29 8:29 Mt. 16:16; Yḥ. 6:69.

◘8:31 8:31 [Mt. 16:21-28; Lk. 9:22-27] — Mt. 16:21; 17:22; 20:18; Mk. 9:31; 10:33; Lk. 9:22; 18:31; 24:7.

◘8:33 8:33 2 Ṣm. 19:22.

◘8:34 8:34 Mt. 10:38; 16:24; Lk. 9:23; 14:27.

◘8:35 8:35 Mt. 10:39; 16:25; Lk. 9:24; 17:33; Yḥ. 12:25.

◘8:37 8:37 Izhd. 49:9.

◘8:38 8:38 Lk. 9:26; 12:8; 1 Tes. 2:19; 2 Tim. 2:12; 1 Yḥ. 2:23.

© 2020 www.tarifit.info