- 2 Timutiyu
- <
- 4
- >

4
Řxedmet n umbeccar
1 D man aya i ttɛewwřeɣ xak zzat i AREBBI d Siditneɣ Yasuɛ Lmasiḥ, wenni i ɣa iḥekmen x yinni iddaren u x yinni immuten ɣar uxecci n Tgeldit nnes: ◘4:1 Rum. 1:9; 9:1; 2 Kur. 1:23; 11:31; Gal. 1:20; Fil. 1:8; 1 Ts. 2:5; 1 Tim. 5:21; 6:13. 2 barreḥ s Wawař, iři tfaqed di man aya di řweqt niɣ barra i řweqt, ṣeḥḥ, ɛaqeb, ɛřem s marra ttasiɛ n řxaḍar u s useřmed. 3 Minzi ad dd-tas ict n řweqt xmi iwdan war qebbiřen ɛad taɣuri iṣeḥḥen, maca ad ssmunen i ixef nsen aṭṭas n imesɣaren ɛlaḥsab tizi nsen, inni issareyyḥen imezzuɣen nsen. 4 Ad jemden tidett x imejjan nsen uca ad ffɣen zeg webrid ɣar tḥuja ixwan. 5 Maca cek, faq di kuřci, ksi armeḥ, egg řxedmet n umbeccar uca kemmeř řxedmet n tsexxart nnec.
Awař d useǧem aneggaru
6 Minzi necc aqa ttwazeǧɛeɣ am tewhibt n useyyeb u řmijař n twaḥit inu yiweḍ-dd. ◘4:6 2 Bṭ. 1:14. 7 Necc menɣeɣ amenɣi aṣebḥan, aqa kemmřeɣ tazzřa inu, ḥḍiɣ l’iman. 8 Xenni řexxu, ttaj n tsegda, tenni i d ayi ɣa iwc Sidi deg wass nni, xmi ɣa iḥkem imseggaden, aqa iwjed. Maca war iǧi i necc waha, maca ɛawed i marra inni ittexsen axecci nnes. ◘4:8 1 Kur. 9:25; 1 Bṭ. 5:4.
9 Cḍaret ḥima ad ɣari dd-tased deɣya. 10 Minzi Dimas ismeḥ dayi, maɣar netta ittexs ddunect n yiḍa uca iruḥ ɣar Tissalunika, u Kriskis iruḥ ɣar Galaṭiya u Titus ɣar Dalmatiya. ◘4:10 Kul. 4:14; Flmn. 24. 11 Mɣir Luka i kidi iqqimen. Awi-dd Markus uca gewwed i-t akidek, minzi ineffeɛ ayi di řxedmet n tsexxart. ◘4:11 Řex. 15:37; Kul. 4:10, 14; Flmn. 24. 12 Sekkeɣ-dd Ticikus ɣar Afasus. ◘4:12 Řex. 20:4; Kul. 4:7.
13 Xmi dd ɣa tased, awi-dd akidek aqrab i idlisen ittwanḍen nni jjiɣ di Truwas ɣar Karpus uřa d idlisen, d amezwaru řemṣaḥef n ccark.
14 Aliksandir, amziř n nnḥas, tuɣa igga dayi aṭṭas n tuɛeffna. Siditneɣ ad t ixeǧeṣ ɛlaḥsab řexdayem nnes. ◘4:14 1 Tim. 1:20. 15 Ḥḍa ixef nnec zzayes, minzi netta tuɣa ittɛekkas awařen nneɣ aṭṭas.
16 Umi kkareɣ ad wteɣ x ixef inu twařa tamezwarut, uřa d ijj war kidi dd-yusi, maca marra semḥen d ayi. Ejj war ittiři d axeǧeṣ nsen. 17 Maca Sidi tuɣa-t ɣar uɣezdis inu uca iwca ayi jjehd, ḥima xenni zzayi i ɣa tkemmeř tbarreḥt, u marra řegnus ad sřen, aqa necc ttwafekkeɣ-dd zeg uxenfuc n wayrad. 18 Sidi ad ayi ifekk zi marra tameɛmuč taɛeffant, ad ayi iwc Tudart di Tgeldit nnes deg ijenwan, maɣar i Netta i ɣa yiři uɛuǧi i řebda qaɛ. Amin.
19 Seǧem x Priskilla d Akwila u x aytbab n taddart n Unisifurus s řehna. ◘4:19 Řex. 18:2; Rum. 16:3.
20 Irastus iqqim di Kurintus u Trufimus jjiɣ t di Militus ihřec.
21 Cḍaret ad dd-tased qbeř tagrist.
Iwbulus d Pudins d Linus d Kludiya d marra awmaten ttseǧamen xak s řehna.
22 Ad yiři Siditneɣ Yasuɛ Lmasiḥ ak-d arruḥ nnec. Arḍa ad kidek yiři. Amin.

- 2 Timutiyu
- <
- 4
- >

◘4:1 4:1 Rum. 1:9; 9:1; 2 Kur. 1:23; 11:31; Gal. 1:20; Fil. 1:8; 1 Ts. 2:5; 1 Tim. 5:21; 6:13.

◘4:6 4:6 2 Bṭ. 1:14.

◘4:8 4:8 1 Kur. 9:25; 1 Bṭ. 5:4.

◘4:10 4:10 Kul. 4:14; Flmn. 24.

◘4:11 4:11 Řex. 15:37; Kul. 4:10, 14; Flmn. 24.

◘4:12 4:12 Řex. 20:4; Kul. 4:7.

◘4:14 4:14 1 Tim. 1:20.

◘4:19 4:19 Řex. 18:2; Rum. 16:3.

© 2020 www.tarifit.info