- Asargeb
- <
- 3
- >

3
1 Ari i lmalak di tmesmunt n Sardis!
“Ammu i iqqar wenni ɣar iǧa sebɛa n Arruḥat n AREBBI d sebɛa n yetran:
‘Necc ssneɣ řexdayem nnec, aqa ɣarek isem, belli aqa teddared, maca cek aqa tᵉttmettid. ◘3:1 Asa. 1:14, 16. 2 Ḥḍa, sejhed min iqqimen, inni tenwid cek ad ten tᵉttejjid ad tᵉmmtem, maɣar ufiɣ aqa řexdayem nnec war kemmřent ca ɣar AREBBI. 3 Ɛqeř mliḥ, mammec xas tesřid u mammec tᵉṭṭfed, ḥḍa uca tub! Maca mařa war tᵉttfiqed, ad ɣarek dd-aseɣ am uceffar, war tessined ca di man tasaɛɛet i xak dd ɣa beddeɣ. ◘3:3 Mt. 24:43; 1 Ts. 5:2; 2 Bṭ. 3:10; Asa. 3:19; 16:15. 4 Maca ɣari ca n ismawen di Sardis, inni war issxemjen ca arruḍ nsen uca nitni gguren zzati s warruḍ d acemřař, minzi nitni sdaheǧen t.
5 Wenni i ɣa iɣellben ammu, ad as yarḍen arruḍ d acemřař. Ɛemmarṣ ad kkseɣ isem nnes zeg Wedlis ittwanḍen n Tudart, maca ad cehdeɣ x yisem nnes zzat i Baba d lmalakat nnes. ◘3:5 Uf. 32:32; Izhd. 69:29; Mt. 10:32; Lk. 12:8; Fil. 4:3; Asa. 20:12; 21:27.
6 Wenni ɣar ǧan imezzuɣen, ejj i-t ad iseř min iqqar Arruḥ i tmesmunin.’ ”
7 Ari i lmalak n tmesmunt n Filadilfiya!
“Ammu i iqqar Umqeddas wenni d Tidett d wenni ɣar iǧa tsarut n Dawud d wenni i ɣa yarezmen, xenni uřa d ijjen ad ibelleɛ, d wenni i ɣa ibellɛen, xenni uřa d ijjen ad yarzem: ◘3:7 Ayub 12:14; Ica. 22:22; Asa. 1:18; 3:14.
8 ‘Necc ssneɣ řexdayem nnec. Xzar, Necc ggiɣ zzatec ict n tewwart tarzem, tenni uřa d ijj war izemmar ad tt ibelleɛ, minzi waxxa jjehd nnec d ameẓyan, qaɛ amenni teḥḍid Awař inu uca war tenkared ca Isem inu. 9 Xzar, ad wceɣ ca zi temzida n cciṭan, inni iqqaren aqa nitni d Udayen, maca nitni war ǧin ca amenni, maca nitni ssxarriqen. Xzar, ad ten arreɣ ad ac wḍan ɣar iḍaren nnec. Nitni ad neɛmen belli Necc ssɛizzeɣ cek. ◘3:9 Asa. 2:9.
10 Minzi aqa cek teḥḍid Awař inu n ṣṣbar, ad xak ḥḍiɣ ɛawed zi tsaɛɛet n ujarreb tenni i d ɣa yasen x temmurt marra i ujarreb n yinni izeddɣen x temmurt. 11 Necc ad dd-aseɣ deɣya. Ṭṭef di min ɣarek, ḥima uřa d ijj war d ac ittekkes ca ttaj nnec. ◘3:11 Asa. 2:25.
12 Wenni i ɣa iɣellben ad t ggeɣ d apilar di Zzawect Tameqqrant n AREBBI uca war zzayes ittwammeksi ɛemmarṣ. Necc ad xas ariɣ Isem n AREBBI inu d yisem n tendint n jdid, Urcalim i dd ɣa ihwan zeg ujenna zi AREBBI inu, uřa d Isem inu n jdid. ◘3:12 1 Ij. 7:21; Asa. 21:2, 10; 22:4.
13 Wenni ɣar ǧan imezzuɣen, ejj i-t ad iseř min iqqar Arruḥ i tmesmunin.’ ”
14 Ari i lmalak n tmesmunt n Layudikiya
“Ammu i iqqar wenni d Amin, Acehhad amtiqqi d tidett, wenni d beddu n marra min dd-ixřeq AREBBI: ◘3:14 Kul. 1:15; Asa. 1:5, 6.
15 ‘Necc ssneɣ řexdayem nnec, aqa cek war tesmiḍed war teḥmid. Meɛlik beɛda tsemḍed niɣ teḥmid! 16 S uyenni, umi cek temřuded, war teḥmid, war tesmiḍed, ad cek ɛuqqeɣ zeg uqemmum inu. 17 Minzi cek teqqared: Necc ɣari agřa uca immarni-dd ɣari wagřa, war d ayi ittxeṣṣi walu, am war tessined ca belli aqa cek tḥeřced u dayek řeɣben d zzeřḍ u aqa cek d adarɣař d aɛaryan, 18 ad cek neṣḥeɣ maḥend ad xafi tesɣed wureɣ iqquren, ikkin timessi, ḥima ad tdewřed d bu-wagřa, uřa d arruḍ d acemřař, ḥima ad t tyarḍed u war teqqim tḍehhar ɛad řefḍiḥet n tuɛɛaryent nnec. U dhen ɛawed ddhen x tiṭṭawin nnec maḥend ad taf tettwařid. ◘3:18 2 Kur. 5:3; Asa. 7:13; 16:15; 19:8. 19 Marra wenni ssɛizzeɣ, ttwebbxeɣ t u arebbiɣ t. Xenni cḍar, tub! ◘3:19 Ayub 5:17; Awřn. 3:12; Ɛbr. 12:5. 20 Aqa da, Necc beddeɣ ɣar tewwart, ssqarqubeɣ-dd. Mařa isřa ḥed i tmijja inu, ad yarzem tawwart, Necc ad ɣares adfeɣ uca ad kis mmunesweɣ d netta akidi.
21 Wenni i ɣa iɣellben ad as wceɣ, ḥima ad iqqim akidi x řɛarc inu, am Necc ɣellbeɣ uca qqimeɣ ak-d Baba x řɛarc nnes. ◘3:21 Mt. 19:28; 1 Kur. 6:2.
22 Wenni ɣar ǧan imezzuɣen, ejj i-t ad iseř min iqqar Arruḥ i tmesmunin.’ ” *

- Asargeb
- <
- 3
- >

◘3:1 3:1 Asa. 1:14, 16.

◘3:3 3:3 Mt. 24:43; 1 Ts. 5:2; 2 Bṭ. 3:10; Asa. 3:19; 16:15.

◘3:5 3:5 Uf. 32:32; Izhd. 69:29; Mt. 10:32; Lk. 12:8; Fil. 4:3; Asa. 20:12; 21:27.

◘3:7 3:7 Ayub 12:14; Ica. 22:22; Asa. 1:18; 3:14.

◘3:9 3:9 Asa. 2:9.

◘3:11 3:11 Asa. 2:25.

◘3:12 3:12 1 Ij. 7:21; Asa. 21:2, 10; 22:4.

◘3:14 3:14 Kul. 1:15; Asa. 1:5, 6.

◘3:18 3:18 2 Kur. 5:3; Asa. 7:13; 16:15; 19:8.

◘3:19 3:19 Ayub 5:17; Awřn. 3:12; Ɛbr. 12:5.

◘3:21 3:21 Mt. 19:28; 1 Kur. 6:2.

© 2020 www.tarifit.info