- Izehhiden
- <
- 132
- >

132
1 Izři n ugeɛɛed.
A SIDI, idar Dawud,
idar marra aweddeb nnes,
2 mammec ijjuǧ i SIDI,
iwaɛd i Umzemmar n Yaɛqub:
3 “Uct, mařa ad adfeɣ
ɣar taqidunt n taddart inu,
ad ḥebceɣ x qama n řectu inu, ◘132:3 1 Im. 15:1
4 ad semmḥeɣ yiḍeṣ i tiṭṭawin inu,
uřa d anudem i wabřiwen inu,
5 qbeř i ɣa afeɣ amcan i SIDI,
ict n Tzeddiɣt i SIDI,
Amzemmar n Yaɛqub!”
6 Xzar, nesřa x Ttabut di Ifrata,
nufa i-tt deg iyyaren n Yaɛar. ◼132:6 Yaɛar - ixs ad yini ‘Qaryat-Yaɛarim’ mani iǧan Ttabut awarni dd-idweř zi temmurt n Ifilisṭiniyyen (1 Ṣm. 6:21-7:2; 1 Im. 13:6).
7 Ad nadef ɣar tzeddiɣin nnes,
ad nesjed i tnebdat n iḍaren nnes.
8 Kkar, SIDI, uyur ɣar arraḥet nnec,
Cek d Ttabut n jjehd nnec.
9 Ejj ikehhanen nnec
ad yarḍen s tsegda,
imtiqqan nnec ad sřiweřwen.
10 War dd-tarri udem n umedhun nnec
di ṭṭweɛ n umsexxar nnec Dawud.
11 SIDI ijjuǧ i Dawud s řaman,
ɛemmarṣ ad iḥeyyed Netta
x tjaǧit nnes:
“Zi řɣiǧet n uɛeddis nnec
ad ssɣimeɣ ijj x řɛarc nnec. ◘132:11 2 Ṣm. 7:12; 1 Ij. 8:25; 2 Im. 6:16; Lk. 1:69
12 Mařa iḥenjiren nnec
ad ḥḍan Řɛahd inu d cchadat inu,
tinni d asen i ɣa ssřemdeɣ,
xenni uřa d iḥenjiren nsen
ad qqimen x řkursi nnec i řebda.”
13 Maɣar SIDI ifarz Ṣihyun,
imeẓri tt d tazeddiɣt i Yixef nnes.
14 “Wa d amcan n arrahet inu i řebda,
da i xseɣ ad zedɣeɣ, Necc xseɣ t. ◘132:14 Izhd. 68:17; 132:8
15 Ad barkeɣ nniɛmet n Ṣihyun,
ad ssjiwneɣ imezřaḍ nnes s weɣrum.
16 Ad ssyarḍeɣ ikehhanen nnes
s usenjem,
imtiqqan nnes ad sřiweřwen s jjehd. ◘132:16 2 Im. 6:41
17 Dinni ad ssɣemmyeɣ
ijj n uyicc i Dawud,
ijj n řefnar i umedhun inu
sswejdeɣ t din.◘132:17 Lk. 1:69
18 Ad ssyarḍeɣ řɛedyan nnes
s useḍḥi,
maca ad xas innuwar
ttaj n weɛzař nnes.”

- Izehhiden
- <
- 132
- >

◘132:3 132:3 1 Im. 15:1

◼132:6 132:6 Yaɛar - ixs ad yini ‘Qaryat-Yaɛarim’ mani iǧan Ttabut awarni dd-idweř zi temmurt n Ifilisṭiniyyen (1 Ṣm. 6:21-7:2; 1 Im. 13:6).

◘132:11 132:11 2 Ṣm. 7:12; 1 Ij. 8:25; 2 Im. 6:16; Lk. 1:69

◘132:14 132:14 Izhd. 68:17; 132:8

◘132:16 132:16 2 Im. 6:41

◘132:17 132:17 Lk. 1:69

© 2020 www.tarifit.info