- Awařen Iweznen
- <
- 20
- >

20
1 Binu d ijj n umestehziy,
ccrab d bu-ssḍeɛ,
kuř ijjen wenni zzayes i ɣa iweddaren,
ɛemmarṣ war iddikkwiř d amiɣis.
2 Ahuddi n ujeǧid am zzhir n wayrad:
wenni t isseɛaren,
ixeṭṭa ak-d řeɛmar nnes.◘20:2 Awřn. 16:14; 19:12
3 Asmaḥ deg umcubbec
aqa d ccan i weryaz,
maca kuř abuhaři ad idduqqez. ◘20:3 Awřn. 17:14
4 Zi řweqt n řexrif war icarrez umeɛguz,
xenni ad ittar di řweqt n tmeyra,
maca war ittif walu.
5 Ixarriṣen deg wuř n bnadem
aman yuǧɣen,
maca ijj n weryaz s řefhamet
issen ad ten yayem. ◘20:5 Awřn. 18:4
6 Aṭṭas n iwdan ttřaɣan x ca n ijjen
‘ameddukkeř nsen d amtiqqi’,
maca aryaz d amtiqqi,
man wen t i ɣa yafen?
7 Amsegged iggur di řeṣfayet nnes,
sseɛd n iḥenjiren nnes
i ittejja awarni as.
8 Ijj n ujeǧid nni ittɣiman
x řkursi n ccreɛ,
ittṣeffa marra řɣar s tiṭṭawin nnes. ◘20:8 Awřn. 20:26
9 Wi izemmaren ad yini:
“Necc ssizedgeɣ uř inu,
necc izdigeɣ zi ddnub inu!”? ◘20:9 1 Ij. 8:46; Ayub 14:4; Izhd. 51:7; Amb. 7:20; 1 Yḥ. 1:8
10 Ijj n řewzen d ijj n řewzen nneɣni,
ijj n ifa d ijj n ifa nneɣni,
aqa aten s tnayen idsen d nnɛi i SIDI. ◘20:10 Aɛwd. 25:13; Awřn. 11:1; 20:23
11 Aḥudri isscana di tmegga nnes,
ma řxedmet nnes teṣfa
niɣ aqa nican i teǧa.
12 Amezzuɣ ittesřan d tiṭṭ ittwařan,
SIDI igga i-ten s tnayen idsen. ◘20:12 Uf. 4:11; Izhd. 94:9
13 War ttexs iḍeṣ
maḥend war teddikkwiřed d amezřuḍ,
arzem tiṭṭawin nnec,
syiwen ixef nnec s weɣrum. ◘20:13 Awřn. 19:15
14 ‘War iḥři, war iḥři!’, iqqar umsewweq,
maca mařa yuyur,
ammu i ittcenneɛ ixef nnes.
15 Ureɣ iǧa, uřa d aṭṭas n řmarjan,
maca iyencicen ccuren s tussna
d ict n řqecɛet iɣřan aṭṭas. ◘20:15 Awřn. 3:14, 15
16 Mařa ijjen iddakkwař
d aḍman i yijj n ubarrani,
xenni ksi arruḍ nnes u ksi t d ddiyyet
i yinni war ittwassnen. ◘20:16 Awřn. 11:15; 27:13
17 D amiẓid i bnadem aɣrum
nni iṭṭef s ixarriqen,
awarni as ad iccur uqemmum nnes
s iqayasen. ◘20:17 Awřn. 9:17
18 Ixemmimen ttekmiřen s ucawar,
x uyenni ndeh amenɣi s udebbar. ◼20:18 Ixemmimen - niɣ ‘inwayen’ niɣ ‘inekkwan’ niɣ ‘ixarriṣen’.
19 Wenni igguren da d diha s texbarjit,
ittɛarra min innuffaren,
war tsebbeb ak-d wenni issḥinniben
s iyencicen nnes iṣebhen. ◘20:19 Awřn. 11:13
20 Wenni i ɣa ineɛřen x babas d yemmas,
řefnar nnes ad ittwassexsi
di taǧest tabarcant. ◘20:20 Uf. 21:17; Lawi 20:9; Aɛwd. 27:16; Mt. 15:4
21 Mařa tasɣart tᵉttwakseb deɣya
s tazřa deg umezwaru,
war dd-tiweḍ d lbaraka ɣar uneggar. ◘20:21 Awřn. 13:11; 28:20
22 War qqar: “Necc ad xeřfeɣ řɣar!”
maca tceř x SIDI u Netta ad cek issenjem. ◘20:22 Aɛwd. 32:35; Awřn. 17:13; 24:29; Rum. 12:17; 1 Ts. 5:15; 1 Bṭ. 3:9
23 Ijj n řewzen d ijj n řewzen nneɣni,
aqa aten d nnɛi i SIDI,
řmizanat iɣeccen war ǧin ca mliḥ. ◘20:23 Awřn. 20:10
24 Iṣuraf n ijj n weryaz aqa aten n SIDI,
xenni mammec ɣa yegg bnadem
ad issen abrid nnes? ◘20:24 Ayub 31:4; Izhd. 37:23; 139:2, 3; Irm. 10:23
25 Aqa-t d řfex i bnadem
i ɣa iřaɣan s uqeǧeq ‘amqeddes’,
u ɛad awarni lwuɛud nnes i igga
ad ixarreṣ.
26 Ijj n ujeǧid amiɣis ittṣeffa iɛeffanen,
ittejja tajarrart
n teřwiḥt itteḥřuǧuḍen i usarwet
ad xasen iɛqeb.
27 Twarrit n nnefs n buḥbeř n bnadem
d řefnar n SIDI nni yarezzun
di daxeř n ixxamen n uɛeddis.
28 Tamexsiwt icewwaren d řaman
ḥeṭṭan ajeǧid,
u řɛarc nnes issejhed i-t
s tmexsiwt icewwaren.
29 Talwizt n iḥudriyyen d jjehd nsen,
u lɛaḍama n iwessura d acuwwaf icaben. ◘20:29 Awřn. 16:31
30 Iyezzimen ittazzřen s idammen
ssizdigen bnadem zi řɣar,
u tiyyita ṣeffant uřa d takrict.◘20:30 Awřn. 10:13

- Awařen Iweznen
- <
- 20
- >

◘20:2 20:2 Awřn. 16:14; 19:12

◘20:3 20:3 Awřn. 17:14

◘20:5 20:5 Awřn. 18:4

◘20:8 20:8 Awřn. 20:26

◘20:9 20:9 1 Ij. 8:46; Ayub 14:4; Izhd. 51:7; Amb. 7:20; 1 Yḥ. 1:8

◘20:10 20:10 Aɛwd. 25:13; Awřn. 11:1; 20:23

◘20:12 20:12 Uf. 4:11; Izhd. 94:9

◘20:13 20:13 Awřn. 19:15

◘20:15 20:15 Awřn. 3:14, 15

◘20:16 20:16 Awřn. 11:15; 27:13

◘20:17 20:17 Awřn. 9:17

◼20:18 20:18 Ixemmimen - niɣ ‘inwayen’ niɣ ‘inekkwan’ niɣ ‘ixarriṣen’.

◘20:19 20:19 Awřn. 11:13

◘20:20 20:20 Uf. 21:17; Lawi 20:9; Aɛwd. 27:16; Mt. 15:4

◘20:21 20:21 Awřn. 13:11; 28:20

◘20:22 20:22 Aɛwd. 32:35; Awřn. 17:13; 24:29; Rum. 12:17; 1 Ts. 5:15; 1 Bṭ. 3:9

◘20:23 20:23 Awřn. 20:10

◘20:24 20:24 Ayub 31:4; Izhd. 37:23; 139:2, 3; Irm. 10:23

◘20:29 20:29 Awřn. 16:31

◘20:30 20:30 Awřn. 10:13

© 2020 www.tarifit.info