- Izehhiden
- <
- 142
- >

142
1 Axemmi n Dawud.
Taẓaǧit umi t tuɣa deg yefri.
2 S tmijja inu sɣuyeɣ ɣar SIDI,
s tmijja inu ḥeccmeɣ SIDI.
3 Necc ttzeǧaɛeɣ ifeqquṣen inu
zzat i wudem nnes,
ssargbeɣ as řeḥṣaret inu
zzat i wudem nnes.
4 Mařa buḥbeř inu idqeř xafi aṭṭas,
Cek tessned amesruq inu.
Nitni ssnuffaren ayi ijj n řfex
deg webrid nni di ɣa uyureɣ. ◘142:4 Izhd. 77:4
5 Sweḍ ɣar ufusi, u xzar,
war din tuɣi ḥed
i d ayi ɣa iwcen taynit,
ittwakkes ayi qaɛ mani ɣa arewřeɣ,
war din tuɣi uřa d ijj
i ɣa isseqsan x řeɛmar inu.
6 Necc sɣuyyuɣ-dd ɣarek, a SIDI. Qqareɣ:
“Cek d amcan inu n tarewřa,
tasɣart inu di temmurt n yinni iddaren.◘142:6 Izhd. 16:5
7 Ḥḍa x uɣuyyi inu, maɣar fniɣ qaɛ.
Fekk ayi zeg inni d ayi iḍeffaren,
maɣar nitni jehden xafi. ◘142:7 Izhd. 41:2; 79:8; 116:6
8 Suffeɣ řeɛmar inu zi řeḥbes
maḥend ad qadiɣ Isem nnec.
Imseggaden ad ayi dd-nnḍen,
maɣar Cek tᵉttegged dayi s tcuni.”

- Izehhiden
- <
- 142
- >

◘142:4 142:4 Izhd. 77:4

◘142:6 142:6 Izhd. 16:5

◘142:7 142:7 Izhd. 41:2; 79:8; 116:6

© 2020 www.tarifit.info