- Izehhiden
- <
- 110
- >

110
1 Azehhed n Dawud.
SIDI issawař ak-d Sidi inu:
Qim ɣar ufus afusi inu,
ař dd-ssarseɣ řɛedyan nnec
d tanebdat sadu iḍaren nnec. ◘110:1 Mt. 22:42-45; Mk. 12:36; Lk. 20:41-44; Řex. 2:34-36; Ɛbr. 1:13, 6:20; 10:13; 1 Kur. 15:25-28; Afa. 1:22
2 SIDI ad issekk azeǧaḍ n ṣṣulṭa nnec
zi Ṣihyun,
Cek ad tṣellṭed di řwesṭ n řɛedyan nnec.
3 Řgens nnec ad yiři d amseɛɛaf
deg wass n ṣṣulṭa nnec,
ad dd-yas di tissiqt iqeddsen
zi řemřawřet n tuffut,
ammu i ɣa yiři i Cek nnda
n yinni ɛad mammec
d ac dd-ittwaxeřqen.
4 SIDI ijjuǧ, ɛemmarṣ ad xas indem:
“Cek d Akehhan i řebda,
ɛlaḥsab ṣṣifet n Malkiṣadiq!”,
ixs ad yini ‘Ajeǧid d Amsegged’. ◘110:4 Ɛbr. 4:14-15; 5:6, 9-10; 6:20; 7:15-26; 8:1; 10:21
5 Sidi aqa-t ɣar ufus afusi nnec.
Netta ad iřbez ijeǧiden
deg wass n weɣḍab nnes.
6 Netta ad iḥakem x řegnus,
aqa da tammurt teccur s řxecbat,
ad iřbez azeǧif
x ict n temmurt tameqqrant. ◘110:6 Asa. 14:14-20; 16:14-16; 20:8-10
7 Ak-d webrid ad isu zi teɣzart,
x uya ad issgeɛɛed azeǧif nnes.

- Izehhiden
- <
- 110
- >

◘110:1 110:1 Mt. 22:42-45; Mk. 12:36; Lk. 20:41-44; Řex. 2:34-36; Ɛbr. 1:13, 6:20; 10:13; 1 Kur. 15:25-28; Afa. 1:22

◘110:4 110:4 Ɛbr. 4:14-15; 5:6, 9-10; 6:20; 7:15-26; 8:1; 10:21

◘110:6 110:6 Asa. 14:14-20; 16:14-16; 20:8-10

© 2020 www.tarifit.info