- Awařen Iweznen
- <
- 16
- >

16
1 Bnadem ɣares ixarriṣen
deg wuř nnes,
maca tamwarrit n yiřes
tᵉttas-dd zi SIDI. ◘16:1 Awřn. 16:1; 19:21; 20:24; Irm. 10:23
2 Marra ibriden n weryaz
ṣfan di tiṭṭawin nnes,
maca SIDI ittqeǧab buḥbeřat. ◘16:2 Awřn. 21:2
3 Sars řexdayem nnec i SIDI,
xenni ad ttwassmettnen inwayen nnec. ◘16:3 Izhd. 37:5; 55:23; Mt. 6:25; Lk. 12:22; 1 Bṭ. 5:7
4 SIDI ixřeq-dd marra i lɣaraḍ nnes,
ɛad uřa d aɛeffan igga i-t i wass n řɣar.◘16:4 Ayub 21:30
5 Kuř amɛeffar d nnɛi i SIDI, afus xas,
netta war ittᵉttwabarri ɛemmarṣ. ◘16:5 Awřn. 6:17; 8:13; 11:21
6 S tmexsiwt icewwaren d řaman
ad ittwasseṣřeḥ x řɣecc,
u s tiggʷudi n SIDI
ittḥeyyad weryaz x řɣar.
7 Mařa usin-dd ibriden n ijj n weryaz
x řxaḍar n SIDI,
ad yarr Netta uřa d řɛedyan nnes
ad kides ggen řehna.
8 Iḥra drus ak-d tsegda
x waṭṭas n řɣiǧet břa řḥeqq. ◘16:8 Izhd. 37:16; Awřn. 15:16
9 Uř n bnadem ittxarreṣ abrid nnes,
maca SIDI ineddeh iṣuraf nnes. ◼16:9 iṣuraf - s Tɛibranit ‘aṣurif’.
10 Řḥukm břa adwař x iyencicen n ujeǧid,
aqemmum nnes war ixeṭṭi deg weḥkam.
11 Řmizan nican d ṭṭawyat n řmizan nican
aqa aten n SIDI,
marra iẓra n řewzen di tecyart
d řxedmet nnes. ◘16:11 Lawi 19:36; Aɛwd. 25:13-16; Awřn. 11:1; 20:10, 23
12 D nnɛi i ijeǧiden xmi ɣa ggen řɣar,
maɣar řɛarc ittwassemten zi tsegda.
13 Iyencicen i iccuren s tsegda
tteɛjiben i ujeǧid,
u wenni issawařen nican, ittexs i-t netta.
14 Asɛar n ujeǧid am lmalakat n řmewt,
maca aryaz amiɣis izemmar
ad ɣares tt i-dd yarr. ◘16:14 Awřn. 19:12; 20:2
15 Di tfawt n wudem ittissiqen n ujeǧid
teǧa tudart,
arḍa nnes am useynu n wenẓar
di tefsut. ◘16:15 Awřn. 19:12
16 Aqa teḥřa tarezzut n tiɣit
x wureɣ ittissiqen,
u mecḥař ktar ad tiři twafit n řefhamet
sennej x twafit n nnuqart. ◘16:16 Ayub 28:15; Izhd. 19:11; 119:72; Awřn. 3:14, 15; 8:11, 19
17 Abrid n yinni igguren nican
ittḥeyyad x řɣar.
Wenni iḥeṭṭan abrid nnes,
iḥeṭṭa řeɛmar nnes.
18 Tanefsect tᵉttizwar-dd i arẓẓiyyet,
u nnfaxet tᵉttas-dd qbeř i uweṭṭu. ◘16:18 Awřn. 11:2; 17:19
19 Iḥřa aqnaɛ n buḥbeř
ak-d inni ittwaḥṣaren,
x ubeṭṭu n tkeccaḍt ak-d ayt-nnfaxet.
20 Wenni ittxarraṣen mliḥ
di ca n tmesřact, ad yaf řxar,
sseɛd n wenni ittcařan x SIDI.◘16:20 Izhd. 2:12; 34:9; 125:1; Ica. 30:18; Irm. 17:7
21 Wenni ɣar iǧa wuř d amiɣis,
ad t semman bu-weftan,
u taẓyudi n řhard n iyencicen
tarenni di řefhamet.
22 Řeɛqeř d řɛunṣar n tudart i bab nnes,
maca ttarbiyyet i ibuhařiyyen
d tubbuheřya waha.◘16:22 Awřn. 13:14
23 Uř n umiɣis ittarra aqemmum nnes ifehhem,
zeg iyencicen nnes ad fehmen ktar.
24 Awařen icewwaren
ggin am tamment n teɣrast,
aqa aten d imiẓiden i řeɛmar
d ugenfu i yeɣsan.
25 Ad taɣ ittɣiř as i ca n yijjen
aqa abrid nnes nican,
maca aneggar nnes mɣir ibriden
ittawyen ɣar řmewt. ◘16:25 Awřn. 14:12
26 Řaẓ n ucewwař ixeddem as i netta,
maɣar aqemmum nnes ineddeh i-t.
27 Aryaz i war isekkwin iɣezza řɣar,
x iyencicen nnes
am yict n tmessi ittceɛɛařen. ◘16:27 Awřn. 12:18
28 Aryaz iccuren s řexdaɛat
issekkara amenɣi,
u axbarji ittawi-dd ɛad abeṭṭu
ak-d umeddukkeř iṣebḥen aṭṭas. ◘16:28 Awřn. 15:18; 26:21; 29:22
29 Aryaz bu-řexcunet ittɣarra jjar nnes,
ineddeh i-t ɣar ijj n webrid
i war iǧin mliḥ.
30 Netta itteqqen tiṭṭawin nnes
maḥend ad ixarreṣ
marra ddarbat n řexdaɛet,
ittkemmec iyencicen nnes,
aqa da igga řɣar. ◘16:30 Awřn. 6:13, 14
31 Acuwwaf icaben d ijj n ttaj izewwqen,
tzemmared ad tt tafed x webrid n tsegda.
32 Iḥřa bu-ttasiɛ n řxaḍar
x ijj n weryaz ijehden
u wenni ittebbaten buḥbeř nnes iḥřa
x wenni iḥewwsen ict n tendint.
33 Taqedduḥt temmenḍar deg weḥsin,
maca mkuř array ittas-dd zi SIDI.

- Awařen Iweznen
- <
- 16
- >

◘16:1 16:1 Awřn. 16:1; 19:21; 20:24; Irm. 10:23

◘16:2 16:2 Awřn. 21:2

◘16:3 16:3 Izhd. 37:5; 55:23; Mt. 6:25; Lk. 12:22; 1 Bṭ. 5:7

◘16:4 16:4 Ayub 21:30

◘16:5 16:5 Awřn. 6:17; 8:13; 11:21

◘16:8 16:8 Izhd. 37:16; Awřn. 15:16

◼16:9 16:9 iṣuraf - s Tɛibranit ‘aṣurif’.

◘16:11 16:11 Lawi 19:36; Aɛwd. 25:13-16; Awřn. 11:1; 20:10, 23

◘16:14 16:14 Awřn. 19:12; 20:2

◘16:15 16:15 Awřn. 19:12

◘16:16 16:16 Ayub 28:15; Izhd. 19:11; 119:72; Awřn. 3:14, 15; 8:11, 19

◘16:18 16:18 Awřn. 11:2; 17:19

◘16:20 16:20 Izhd. 2:12; 34:9; 125:1; Ica. 30:18; Irm. 17:7

◘16:22 16:22 Awřn. 13:14

◘16:25 16:25 Awřn. 14:12

◘16:27 16:27 Awřn. 12:18

◘16:28 16:28 Awřn. 15:18; 26:21; 29:22

◘16:30 16:30 Awřn. 6:13, 14

© 2020 www.tarifit.info