- Uffuɣ
- <
- 36
- >

36
1 Baṣaliyil d Ahuliyab d kuř aryaz s wuř amiɣis i umi iwca SIDI tiɣit d řeɛqeř, maḥend ad ssnen mammec ɣa ggen marra řxedmet i tsexxart n Zzawect Iqeddsen, ggin marra am mammec ten yumur SIDI. 2 Musa iřaɣa-dd i Baṣaliyil d Ahuliyab d kuř aryaz s wuř amiɣis, umi igga SIDI tiɣit deg wuř nnes, uřa marra wenni umi inhezz wuř nnes, maḥend ad dd-yas ɣar řxedmet uca ad tt igg.
3 Nitni ksin zi zzat n wudem n Musa marra tawhibt nni ssgeɛɛden ayt n Israil i řxedmet di ṭṭweɛ ni tsexxart n Zzawect Iqeddsen, maḥend ad ggen řxedmet nni. Uca aqa ɛad ggin ad as dd-awyen kuř ṣṣbeḥ tiwhibin s řxaḍar. 4 Xenni usin-dd marra iryazen imiɣisen, inni tuɣa iceɣřen x marra řxedmet n Zzawect Iqeddsen, ijj ijj dewřen-dd zi řxedmet nni ggin nitni, ◼36:4 ijj ijj - s Tɛibranit ‘aryaz aryaz’. 5 uca ssiwřen ak-d Musa, nnan: “Řgens yiwi-dd ktar zi min ittxeṣṣan di ṭṭweɛ n řxedmet nni i d aneɣ yumur SIDI, ḥima ad tt negg.” 6 Xas uca yumur Musa, ḥima ad barrḥen di řmargeḥ n řɛeskar, ad inin: “War ttejji aryaz niɣ tamɣart ɛad ad yegg ca n řxedmet nni i ɣa issgeɛɛed d tawhibt i Zzawect Iqeddsen!” Ammu i issbedd Musa řgens ad yawi ɛad ktar, 7 minzi cfa timesřayin nni d iwyen i marra řxedmet i ɣa ggen, aqa tceṭṭ ɛad ktar.
8 Jar yinni ɣar tuɣa řxedmet, aqa marra imiɣisen n wuř ggin Tazeddiɣt zi ɛecra n tjartiřin n řeqṭen azdad imuden u s ufiřu adeḥmi d urjuwani d uzeggʷaɣ iḥedqen ak-d ikiruben nni xasent igga am yijj n warcam n ufennan. ◼36:8 ikiruben - ict n marka n lmalakat. 9 Tuzzeggart n ict n tjartiřt tuɣa-tt tmenya u-ɛecrin n iɣaǧen u tiru n ict n tjartiřt tuɣa-t arebɛa n iɣaǧen u marra tijartiřin ɣarsent d řeɛbar d ijj. ◘36:9 Uf. 26:2 10 Issmun xemsa n tjartiřin ict ak-d tenneɣni uca xemsa n tjartiřin issmun i-tent ɛawed ict ak-d tenneɣnit. ◼36:10 ict ak-d tenneɣnit - s Tɛibranit ‘ict ɣar yict’. 11 Xenni igga tisarawin ideḥmaniyyen di tma n yict n tjartiřt ɣar ṭṭarf ɣar useřqi uca amenni i tent igga ɛawed di tma n tjartiřt nneɣni ɣar ṭṭarf, ɣar mani iǧa useřqi nneɣni. ◘36:11 Uf. 26:4 12 Igga xemsin n tsarawin x tma n yict n tjartiřt d xemsin n tsarawin ɣar ṭṭarf n tjartiřt nneɣni ɣar useřqi nneɣni. Tisarawin ṭṭfent nican ict di tenneɣnit. ◘36:12 Uf. 26:5, 10 13 Igga ɛawed xemsin n tsennarin n wureɣ uca issmun tijartiřin ict i tenneɣni s tsennarin uca ammu tedweř Tzeddiɣt d ict. ◘36:13 Uf. 26:6
14 Igga ɛawed tijařtiřin n ccɛar n iɣayḍen, ad iřint d Aqiḍun x Tzeddiɣt. Igga ḥiṭac n tjartiřin. 15 Tuzzeggart n ict n tjartiřt tuɣa-tt třatin n iɣaǧen u tiru n ict n tjartiřt d arebɛa n iɣaǧen. Ḥiṭɛac n tjartiřin ɣarsent řeɛbar d ijj. 16 Netta issmun xemsa n tjartiřin weḥḥedsent u ɛawed setta n tjartiřin weḥḥedsent. 17 Igga xemsin n tsarawin x tma n tjartiřt taneggarut ɣar ṭṭarf n useřqi ak-d tenneɣni uca igga ɛawed xemsin n tsarawin x tma n tjartiřt ɣar ṭṭarf n useřqi nneɣni. 18 Igga ɛawed xemsin n tsennarin n nnḥas, ḥima ad issmun Aqiḍun maḥend ad t yarr d ijjen. ◘36:18 Uf. 26:11
19 Igga ɛawed ict n tseqqaft n iřmawen izeggʷaɣen n icarriyyen i Uqiḍun uca sennej i man aya ict n tseqqaft n iřmawen n ddenfiřat. ◘36:19 Uf. 26:14
20 Igga tifeřwin i Tzeddiɣt s ukeccuḍ n ukasiya nni ibedden nican. ◘36:20 Uf. 26:15 21 Tuzzeggart n ict n tefřawt tuɣa-tt ɛecra n iɣaǧen u tiru n yict n tefřawt d ijj n uɣiř d wezyen. ◘36:21 Uf. 26:16 22 Kuř tafřewt ɣares tnayen n iḍaren, inni issmeřqan ict ak-d tenneɣnit am twečmatin Ammu i igga s marra tifeřwin n Tzeddiɣt. ◘36:22 Uf. 26:17 23 Igga tifeřwin i Tzeddiɣt, ɛicrin n tfeřwin ɣar jjihet n ljanub, ɣar yefus. ◘36:23 Uf. 26:18 24 Igga ɛawed arebɛin n tyarsawin n nnuqart sadu ɛicrin n tfeřwin, tnayen n tyarsawin sadu ict n tefřawt i tnayen n iḍaren nnes, uřa d tnayen n tyarsawin sadu tafřawt nneɣni i tnayen n iḍaren nnes. ◘36:24 Uf. 26:19 25 Igga ɛawed ɛicrin n tfeřwin i uɣezdis nneɣni n Tzeddiɣt, ɣar uɣezdis n ccamal, ◘36:25 Uf. 26:20 26 s arebɛin n tyarsawin nnes n nnuqart: tnayen n tyarsawin sadu ict n tefřawt d tnayen n tyarsawin sadu tafřawt nneɣni. ◘36:26 Uf. 26:21 27 I iɣezdisen n ḍeffar n Tzeddiɣt, ɣar uɣezdis n řɣarb, igga setta n tfeřwin. ◘36:27 Uf. 26:22 28 Igga tnayen n tfeřwin d tifeřwin i tɣemmura n Tzeddiɣt ɣar tnayen n iɣezdisen ɣar ḍeffar. ◘36:28 Uf. 26:23 29 Zi swadday tuɣa řeṣqent am wacniwen uca ammu i tent tuɣa d icten ař dd-awḍent sennej deg ict n texrazt. Ammu i igga s tnayen n tfeřwin i tnayen n tɣemmura. ◘36:29 Uf. 26:24 30 Ammu i din tuɣa tmenya n tfeřwin s tyarsawin nsent n nnuqart, aqa atent d seṭṭac n tyarsawin, tnayen n tyarsawin sadu kuř tafřewt. ◘36:30 Uf. 26:25 31 Igga ɛawed tiḥenya n uɛarreḍ zeg ukeccuḍ n ukasiya, xemsa n tfeřwin ɣar ijj n uɣezdis n Tzeddiɣt, ◘36:31 Uf. 26:26 32 u xemsa n tḥenya n uɛarreḍ i tfeřwin ɣar uɣezdis nneɣni n Tzeddiɣt d xemsa n tḥenya n uɛarreḍ i tfeřwin n Tzeddiɣt ɣar tnayen n tɣemmura n ḍeffar ɣar řɣarb. ◘36:32 Uf. 26:27 33 Taḥnact n uɛarreḍ di řwesṭ igga i-tt ad teẓwa zi řwesṭ n tfeřwin zeg ixef ař wenneɣni. ◘36:33 Uf. 26:28 34 Iɣeǧef tifeřwin s wureɣ uca igga tixrazin nsent n wureɣ, maḥend ad daysent ssidfen tiḥenya n uɛarreḍ uca uřa d tiḥenya n uɛarreḍ icellel i-tent s wureɣ. ◘36:34 Uf. 26:29
35 Igga ijj n uřeḥḥaf s ufiřu adeḥmi d urjuwani d uzeggʷaɣ iḥedqen u s řeqṭen azdad imuden, igga i-t d ijj n warcam n ufennan ak-d ikiruben xas. ◘36:35 Uf. 26:31 36 Igga as arebɛa n ipilaren n ukeccuḍ n ukasiya uca iɣeǧef i-ten s wureɣ. Tisennarin nsen tuɣa atent n wureɣ. Issefsi i ipilaren arebɛa n tyarsawin nsent n nnuqart. ◘36:36 Uf. 26:32
37 Igga ijj n arwaq i wadaf n Uqiḍun s ufiřu adeḥmi d urjuwani d uzeggʷaɣ iḥedqen u s řeqṭen azdad imuden, igga i-t d ijj n umudi n uxeyyaḍ, ◘36:37 Uf. 26:36 38 s xemsa n ipilaren nnes d tsennarin nnes. Iɣeǧef tizeǧifin nsen d iqeḍban nsen i useřqi s wureɣ. Tiyarsawin nsen tuɣa atent n nnḥas. ◘36:38 Uf. 26:37

- Uffuɣ
- <
- 36
- >

◼36:4 36:4 ijj ijj - s Tɛibranit ‘aryaz aryaz’.

◼36:8 36:8 ikiruben - ict n marka n lmalakat.

◘36:9 36:9 Uf. 26:2

◼36:10 36:10 ict ak-d tenneɣnit - s Tɛibranit ‘ict ɣar yict’.

◘36:11 36:11 Uf. 26:4

◘36:12 36:12 Uf. 26:5, 10

◘36:13 36:13 Uf. 26:6

◘36:18 36:18 Uf. 26:11

◘36:19 36:19 Uf. 26:14

◘36:20 36:20 Uf. 26:15

◘36:21 36:21 Uf. 26:16

◘36:22 36:22 Uf. 26:17

◘36:23 36:23 Uf. 26:18

◘36:24 36:24 Uf. 26:19

◘36:25 36:25 Uf. 26:20

◘36:26 36:26 Uf. 26:21

◘36:27 36:27 Uf. 26:22

◘36:28 36:28 Uf. 26:23

◘36:29 36:29 Uf. 26:24

◘36:30 36:30 Uf. 26:25

◘36:31 36:31 Uf. 26:26

◘36:32 36:32 Uf. 26:27

◘36:33 36:33 Uf. 26:28

◘36:34 36:34 Uf. 26:29

◘36:35 36:35 Uf. 26:31

◘36:36 36:36 Uf. 26:32

◘36:37 36:37 Uf. 26:36

◘36:38 36:38 Uf. 26:37

© 2020 www.tarifit.info