- Titus
- <
- 2
- >

2
Taɣuri n ṣṣaḥ
1 Maca cek, siweř min ittřiqen i tɣuri n ṣṣaḥ.
2 Seřmed imɣaren maḥend ad iřin faqen, ad uyuren s tsexxayt d tazdugi d l’iman n ṣṣaḥ u s tayri d ṣṣbar. 3 Seřmed tiwessura ɛawed ammu, maḥend ad ggurent am dd-ittřiq ak-d tiggʷudi zi AREBBI, war ttceqqifent ca, war wcint i binu, maca ejj i-tent ad ssřemdent min iṣebḥen, ◘2:3 1 Tim. 2:9; 5:13; 1 Bṭ. 3:3. 4 ḥima ad cejjɛent tibřiɣin ad uyurent s uweqqar, ad xsent iryazen nsent d tarwa nsent, 5 uca ad daysent yiři utebbet d tqeddast, ad wcent taynit i ayt bab n taddart nsent, ad ggent array i yeryazen nsent, ḥima uřa d ijj war ittceqqaf ca deg wawař n AREBBI. ◘2:5 Amz. 3:16; 1 Kur. 14:34; Afa. 5:22; Kul. 3:18; 1 Bṭ. 3:1.
6 Cejjɛet ɛawed ibřiɣen ḥima ad uyuren s tsexxayt. 7 Egg ixef nnec di marra d lmital, di marra řexdayem tiṣebḥanin, u xmi tessřemded, ḥḍa maḥend ad yiři wawař nnec d ṣṣeḥ, ◘2:7 1 Tim. 4:12; 1 Bṭ. 5:3. 8 s řeṣfayet břa řɣecc, uca war t isseḥqar uřa d ijj, ař ɣa iseḍḥa wenni d aneɣ ittɛekkasen umi war izemmar ad xaneɣ issiweř s uřa d ijj n wawař issfeṭṭaḥen. ◘2:8 1 Bṭ. 2:12, 15; 3:16.
9 Ittxeṣṣa i imsexxaren ḥima ad ṭṭaɛen i aytbab nsen di marra, ad asen arḍan, war ten ttɛekksen. ◘2:9 Afa. 6:5; Kul. 3:22; 1 Tim. 6:1, 2; 1 Bṭ. 2:18. 10 War iɛeddeř ad acaren, maca ejj i-ten ad ssecnen řmanet nsen icnan, ḥima ad ittwagg ccan i tɣuri n AREBBI, wenni d aneɣ itticen Tudart.
11 Minzi arḍa n AREBBI i issakkwaḍen asenjem i marra, aqa iffeɣ-dd i marra iwdan. 12 Arḍa nni ittarebba aneɣ maḥend ad nᵉttejj řeqjaḥet d nnecwat n ddunect, maḥend ad neddar di ddunect-a s tsexxayt d tsegda u s tiggʷudi zi AREBBI. ◘2:12 Afa. 1:4. Kul. 1:22; 2 Tim. 1:9; 1 Yḥ. 2:16. 13 Ammu i nettraja asitem ittwabarken uřa d asargeb n uɛuǧi n AREBBI ameqqran d wenni d aneɣ itticen Tudart: Yasuɛ Lmasiḥ. ◘2:13 1 Kur. 1:7; Fil. 3:20. 14 Netta d wenni i xaneɣ iwcin Ixef nnes deg wemcan nneɣ, maḥend ad aneɣ isellek zi marra řmuɛṣiyyet, ḥima ad issizdeg i Yixef nnes ijj n řgens imeḥḥḍen i řexdayem tiṣebḥanin. ◘2:14 Gal. 1:4; 2:20; Afa. 2:10; 5:2; Ɛbr. 9:14.
15 Siweř x man aya, ziyyar u webbex s marra jjehd, war ttejji ḥed ad cek isseḥqar. ◘2:15 1 Tim. 4:12.

- Titus
- <
- 2
- >

◘2:3 2:3 1 Tim. 2:9; 5:13; 1 Bṭ. 3:3.

◘2:5 2:5 Amz. 3:16; 1 Kur. 14:34; Afa. 5:22; Kul. 3:18; 1 Bṭ. 3:1.

◘2:7 2:7 1 Tim. 4:12; 1 Bṭ. 5:3.

◘2:8 2:8 1 Bṭ. 2:12, 15; 3:16.

◘2:9 2:9 Afa. 6:5; Kul. 3:22; 1 Tim. 6:1, 2; 1 Bṭ. 2:18.

◘2:12 2:12 Afa. 1:4. Kul. 1:22; 2 Tim. 1:9; 1 Yḥ. 2:16.

◘2:13 2:13 1 Kur. 1:7; Fil. 3:20.

◘2:14 2:14 Gal. 1:4; 2:20; Afa. 2:10; 5:2; Ɛbr. 9:14.

◘2:15 2:15 1 Tim. 4:12.

© 2020 www.tarifit.info